ഇത് 'പോലീസ് ഗാന്ധി' അനുരാധ ശങ്കർ ഐ.പി.എസ്. | Anuradha Shankar IPS\nSep 9, 2019, 08:14 AM IST\nഅകമ്പടിവാഹനങ്ങളില്ല. മിന്നിത്തിളയ്ക്കുന്ന ബീക്കണ് ലൈറ്റിന്റെ പ്രഭയും പത്രാസുമില്ല. മധ്യപ്രദേശ് സംസ്ഥാന പോലീസ് അഡീഷണല് ഡയറക്ടര് ജനറല് അനുരാധാ ശങ്കര് കോഴിക്കോട്ടെത്തിയത് വ്യത്യസ്തമായൊരു ദൗത്യവുമായാണ്.\nകോഴിക്കോട് ഗാന്ധിഗൃഹത്തില് ബാ-ബാപ്പു 150-ാം ജനനവര്‍ഷാചരണത്തിന്റെ ഭാഗമായി നടത്തിയ സെമിനാറില് മുഖ്യപ്രഭാഷണം നടത്താനാണ് എ.ഡി.ജി.പി. എത്തിയത്. 'ഗാന്ധിജിയുടെ വര്‍ത്തമാനകാലപ്രസക്തി'യെക്കുറിച്ചായിരുന്നു സെമിനാര്. ഗാന്ധിമാര്‍ഗതത്ത്വങ്ങള്‍ക്കനുസരിച്ചായിരിക്കണം പോലീസിങ് എന്ന് ഇവര് ഉറച്ചുവിശ്വസിക്കുന്നു. അഹിംസ ധീരന്റെ ആയുധമാണെന്ന് ഗാന്ധിജി പറഞ്ഞത് ഉള്‍ക്കൊള്ളുന്നു. ആയുധമുപയോഗിക്കാതെ, ഹിംസയില്ലാതെ, ഭോപാലില് നക്‌സലുകളുടെ വമ്പന് ആയുധനിര്‍മാണശാല കീഴടക്കിയ, അതിന് രാഷ്ട്രപതിയുടെ ഗാലന്‍ട്രിമെഡല് നേടിയ ഡി.ഐ.ജി.യാണ് അനുരാധ. 1990 ബാച്ചിലെ ഐ.പി.എസ്. ഓഫീസര്. ജീവന് അപകടത്തിലാവുമെന്ന ഘട്ടത്തിലേ സേനാംഗങ്ങള് ഹിംസയ്ക്ക് മുതിരാവൂ എന്ന് ഇവര് ഉറച്ചുവിശ്വസിക്കുന്നു. അഞ്ചു കൊടുംകുറ്റവാളികള് ആയുധംവെച്ച് കീഴടങ്ങിയത് ഈ പോലീസ് ദീദിയുടെ മുന്നിലാണ്. പ്രകോപിപ്പിച്ചേക്കാവുന്ന ചോദ്യങ്ങളോടും ഓണവെയില്‍പോലെ തെളിഞ്ഞ ചിരിയോടെയാണ് അനുരാധയുടെ മറുപടി....\nപോലീസ് ഗാന്ധിയെന്ന് വിളിച്ചോട്ടേ....\nഅതിലെ കുസൃതി ഞാന് ശരിക്കും ആസ്വദിക്കുന്നു. പക്ഷേ, എന്റെ നിലപാട് കളിയായല്ല. മനസ്സില് തികച്ചും അടിയുറച്ചതാണ്. ലഘൂകരിച്ച് കാണുകയുമരുത്. ഗാന്ധിമാര്‍ഗവിദ്യാര്‍ഥി എന്നനിലയില് ഞാന് അത് വ്യക്തമാക്കാം. പോലീസിന് ഈ അധികാരമെല്ലാം കിട്ടുന്നത് ഇന്ത്യന് ഭരണഘടനയുടെയും ക്രിമിനല് നടപടിക്രമങ്ങളുടെയും അടിസ്ഥാനത്തിലാണ്. ഡോ. അംബേദ്കറുടെ നേതൃത്വത്തില് ഭരണഘടനയ്ക്ക് രൂപംകൊടുക്കുമ്പോള് നിരവധികാര്യങ്ങളില് ഗാന്ധിസം അതിനെ സ്വാധീനിച്ചിരുന്നു. ഈ സ്വാധീനം പ്രവൃത്തിരൂപത്തിലാവുമ്പോഴാണ് സാധാരണ പൗരന് നീതികിട്ടുന്നത്.\nഒരുസേനയ്ക്ക് പക്ഷേ, എത്രത്തോളം അഹിംസ സാധിക്കും?\nസേനയ്ക്കാണ് കൂടുതല് സാധിക്കുക എന്നാണ് എന്റെ വിശ്വാസം. കാരണം അത് അച്ചടക്കമുള്ള, പരിശീലനം നേടിയ, അധികാരമുള്ള, സായുധസംഘമാണ്. അവര്‍ക്ക് രക്തംചൊരിയാതിരിക്കാനും ആരെയും ഉപദ്രവിക്കാതിരിക്കാനുംകൂടി കഴിയും. ഏതൊരു സ്വാതന്ത്ര്യവും വിവേകത്തോടെയാണ് വിനിയോഗിക്കേണ്ടത്.\nഅക്രമത്തിലേക്ക് തിരിയുക എന്നത് ആരുടെയും അവകാശമല്ല. ഓരോരുത്തരെയും നീതിവഴിയില് നടത്തുക, ക്രമസമാധാനം ഉറപ്പാക്കുക, നിയമവാഴ്ചയ്ക്ക് ഭംഗംവരുത്താതിരിക്കുക എന്നിവയൊക്കെ അക്രമമില്ലാതെയും സാധിക്കും. അക്രമവും സമാധാനവും എന്ന രണ്ട് ചോയ്സുള്ളപ്പോള് ശാന്തിയുടെ മാര്‍ഗമായിരിക്കണം നാം സ്വീകരിക്കേണ്ടത്. കാരണം, അതാണ് പുരോഗമനപരം. അതാണ് നീതിപരം. അതാണ് മനുഷ്യാവകാശം ലംഘിക്കാത്തത്. അതാണ് നിലനില്‍ക്കുന്നതും.\nപോലീസ് ഒരു അക്രമാസക്തമായ സങ്കീര്‍ണസാഹചര്യത്തെ എങ്ങനെ നേരിടണമെന്നാണ് കരുതുന്നത് ? കടുത്ത നടപടി കര്‍ശനമായി എടുക്കേണ്ടിടത്ത് സാരോപദേശമൊന്നും ഫലിച്ചെന്നുവരില്ല.\nയഥാസമയമുള്ള ഇടപെടല്, കൃത്യമായ പ്ലാനിങ്, ചടുലമായ നീക്കങ്ങള് എന്നിവയാണ് പോലീസിനുവേണ്ടത്. ജീവിക്കുക, ജീവിക്കാന് അനുവദിക്കുക എന്നതാവട്ടെ മുഖമുദ്ര. പലപ്പോഴും അക്രമനടപടികളെക്കാളും ശിക്ഷയെക്കാളും വിജയിക്കുന്നത് നടപടിയുണ്ടാവുമെന്ന ഭീതിപ്പെടുത്തലാണ്. തെലങ്കാനയിലും ഛത്തീസ്ഗഢിലും മധ്യപ്രദേശിലും ഞാന് അതിലാണ് ശ്രദ്ധകേന്ദ്രീകരിച്ചത്. ലോ ആന്‍ഡ് ഓര്‍ഡറിലും അഡ്മിനിസ്ട്രേഷനിലും ഇപ്പോള് പോലീസ് ട്രെയിനിങ്ങിലും പ്രവര്‍ത്തിക്കുമ്പോള് അഹിംസയുടെ ഈ അടിസ്ഥാനതത്ത്വം ഉറച്ചുവിശ്വസിക്കുന്നു. നമ്മുടെ നന്മയും സമഗ്രവീക്ഷണവും അക്രമമാര്‍ഗം സ്വീകരിച്ചവര്‍പോലും വിലമതിക്കുന്നു എന്നാണ് എന്റെ അനുഭവം.\nതീവ്ര ഇടതുനിലപാടുള്ള മാവോയിസ്റ്റുകള്‍പോലും മനഃപരിവര്‍ത്തനത്തിനു വിധേയരായ അനുഭവങ്ങളുണ്ട്. നല്ല പ്ലാനിങ്ങും ഉദ്ദേശ്യശുദ്ധിയോടെയും ആത്മാര്‍ഥതയോടെയുമുള്ള സമീപനവും പോലീസിനുണ്ടെങ്കില് വിജയം സുനിശ്ചിതമാണ്. തിടുക്കപ്പെട്ട് ഒരുപാടുപേരെ കൊല്ലുന്നതിനെക്കാള് പ്രയാസമാണ് പതുക്കെ ഓരോരുത്തരെയായി ബോധവത്കരിക്കുന്നത്. ഈ സന്ദേശം എന്റെ ട്രെയിനികള്‍ക്ക് പറഞ്ഞുകൊടുക്കാനാണ് വിരമിക്കാന് അഞ്ചുവര്‍ഷം മാത്രമുള്ളപ്പോള് ഞാന് മുഖ്യമന്ത്രിക്ക് അപേക്ഷ നല്‍കി ട്രെയിനിങ്ങിലേക്ക് മാറിയത്.\nഞങ്ങള്‍ക്ക് ജനമൈത്രിപോലീസുണ്ട്. അറിയാമോ ?\nതീര്‍ച്ചയായും. മനോഹരമാണത്. എല്ലാ പോലീസ് സ്റ്റേഷനുകളും ജനമൈത്രി ലക്ഷ്യമാക്കട്ടെ. അതിനുതക്ക പരിശീലനം സേനയ്ക്ക് ലഭിക്കട്ടെ. അതിനെക്കാള് കേരളത്തില്‍നിന്നുള്ള മികച്ച മാതൃകയായി എനിക്കുതോന്നിയിട്ടുള്ളത് സ്റ്റുഡന്റ് പോലീസ് കാഡറ്റാണ്. അത് രാജ്യവ്യാപകമാക്കണമെന്ന് ഞാന് കേന്ദ്രസര്‍ക്കാരിന് എഴുതിയിട്ടുണ്ട്. ഈപരിശീലനം വലിയ പാഠങ്ങളാണ് കുഞ്ഞുമനസ്സില് പകരുന്നത്.\nഗാന്ധിജിയോടുള്ള ഈ ആരാധന എന്നുതുടങ്ങി ?\nകുട്ടിക്കാലംമുതല്. എന്റെ മുത്തശ്ശി ശകുന്തളാദേവിയും മുത്തച്ഛന് ജഗദീശ് ചൗധരിയും പറഞ്ഞുതന്ന കഥകള്‍മുതല്‍ക്ക്. മുത്തശ്ശി ഗാന്ധിജിയുടെ ആശ്രമത്തില് ദീര്‍ഘകാലം സന്നദ്ധസേവനം ചെയ്തിട്ടുണ്ട്.\nകസ്തൂര്‍ബയോട് ഗാന്ധി നീതിപുലര്‍ത്തിയിട്ടില്ലെന്ന് ഒരു വാദമുണ്ട്....\nതെറ്റിദ്ധാരണയാണത്. രണ്ടുമനുഷ്യര് ഒന്നായതുപോലെയായിരുന്നു അവരുടെ ജീവിതം. ആറുമാസംമാത്രം പ്രായവ്യത്യാസമുള്ള അവര് പരസ്പരം തിരുത്തിയും സ്‌നേഹിച്ചുമാണ് ജീവിതാവസാനകാലംവരെ വളര്‍ന്നത്. ഗുജറാത്തി കൂട്ടുകുടുംബത്തില്‍നിന്നുള്ള ഒരു വനിത എങ്ങനെ ഗാന്ധി എന്ന വിശ്വപൗരനെ, രാഷ്ട്രപിതാവിനെ ഉള്‍ക്കൊണ്ടു എന്നത് എന്നെ വിസ്മയിപ്പിക്കുന്നു. ഗാന്ധിയുടെ സത്യപരീക്ഷണങ്ങളില് ബാ എന്നും പങ്കാളിയാവുകയായിരുന്നു. എന്റെ പ്രിയ കസ്തൂര് എന്നാണ് മഹാത്മാവ് അവരെ എന്നും സംബോധന ചെയ്തിട്ടുള്ളത്. 15-ാം വയസ്സില് മഹാത്മാഗാന്ധിയുടെ മകനെ പ്രസവിച്ച, 1942-ല് അഗാഘാന് കൊട്ടാരംവരെ ഗാന്ധിയെ പിന്തുടര്‍ന്ന, ശാരീരികംമാത്രമല്ല ചിന്താപരവും മാനസികവുമായ ഹിംസയും ക്രൂരമാണെന്ന് ഗാന്ധിജിയെ പഠിപ്പിച്ച വ്യക്തിയാണ് ബാ. ലോകനേതാവിനെ ഉള്‍ക്കൊള്ളാന്‍മാത്രം സ്വന്തം ഹൃദയവും ഗൃഹവും അടുക്കളയും തുറന്നിട്ട വനിത. ഗാന്ധി കസ്തൂര്‍ബയെയും ശക്തയായ സത്യാഗ്രഹിയാക്കിമാറ്റി. തുല്യവും മനോഹരവുമായ ഒരുമകൊണ്ട് അവര് ഇരുവരും പരസ്പരപൂരകമായ ലോകമാതൃകയായി.\nസിവില് സര്‍വീസ് മോഹമുള്ള പെണ്‍കുട്ടികളോട് എന്തുപറയും ?\nറോള്‍മോഡല് ഞാനല്ല. ഗാന്ധിജിക്ക് മുഴുവന് ആഭരണവും സമ്മാനിച്ച ഇന്നാട്ടുകാരി കൗമുദി ടീച്ചറോ 71-ാം വയസ്സില് രണ്ടുകുഞ്ഞുങ്ങളെയുമെടുത്ത് വന്ദേമാതരം മുഴക്കിക്കൊണ്ട് ബ്രിട്ടീഷ് പട്ടാളത്തിനുനേര്‍ക്ക് നടന്നടുത്ത് ശിരസ്സില് വെടിയേറ്റുവീണ് പിടഞ്ഞുമരിച്ച വംഗനാടിന്റെ അമ്മ മദംഗരി ഹാസയോ ഝാന്‍സിയുടെ റാണി ലക്ഷ്മീഭായിയോ അവര്‍ക്ക് മാതൃകയാവട്ടെ. കഠിനാധ്വാനവും അര്‍പ്പണബോധവും നിശ്ചയദാര്‍ഢ്യവുമുണ്ടെങ്കില് സിവില് സര്‍വീസ് നിങ്ങള്‍ക്ക് അധികാരത്തോടെ രാഷ്ട്രസേവനം ചെയ്യാന് അവസരം നല്‍കുമെന്നുമാത്രം ഞാന് ഓണാശംസയോടൊപ്പം അവരെ ഓര്‍മിപ്പിക്കട്ടെ.\nContent Highlights: Anuradha Shankar IPS\nAnuradha Shankar IPS


മന്ത്രി പി രാജീവിന്റെ ആരോപണങ്ങള്‍ക്ക് പ്രതിപക്ഷ നേതാവിന്റെ മറുപടി | Kavimozhi Magazine\nമന്ത്രി പി രാജീവിന്റെ ആരോപണങ്ങള്‍ക്ക് പ്രതിപക്ഷ നേതാവിന്റെ മറുപടി\nതൃക്കാക്കരയിലേക്ക് മെട്രോ നീട്ടാന് യു.ഡി.എഫ് എം.പിമാര് ഇടപെട്ടില്ലെന്ന പ്രസ്താവന പിന്‍വലിച്ച് മാപ്പ് പറയണം; കോണ്‍ഗ്രസിന്റെ മതേതരത്വ നിലപാട് ചോദ്യം ചെയ്യാന് ഒരു സി.പി.എം നേതാവും വളര്‍ന്നിട്ടില്ല\nപി.ടി തോമസ് വിജയിച്ചതിനേക്കാള് വലിയ ഭൂരിപക്ഷത്തില് ഉമ തോമസ് വിജയിക്കും. ഭൂരിപക്ഷം ഉയരുമെന്ന് വ്യക്തമായതോടെ കള്ളപ്രചരണവുമായി എല്.ഡി.എഫ് ഇറങ്ങിയിരിക്കുകയാണ്. 2015-ല് മെട്രോ റെയിലിന്റെ ആദ്യഘട്ടം പൂര്‍ത്തിയായി വരുമ്പോള് ഉമ്മന് ചാണ്ടി സര്‍ക്കാര്, രണ്ടാം ഘട്ടത്തില് തൃക്കാക്കരയിലേക്കുള്ള എക്‌സ്റ്റന്‍ഷന് ആലോചിച്ചു. എന്നാല് ആറു വര്‍ഷമായിട്ടും ഇക്കാര്യത്തില് ചെറുവിരല് അനക്കാന് എല്.ഡി.എഫ് സര്‍ക്കാരിന് കഴിഞ്ഞില്ലെന്ന് യു.ഡി.എഫ് കഴിഞ്ഞ ദിവസം ആരോപണം ഉന്നയിച്ചിരുന്നു. സില്‍വര് ലൈനിന് എതിരായി കേന്ദ്ര സര്‍ക്കാരിനോട് പരാതിപ്പെട്ട യു.ഡി.എഫ് എം.പിമാര് തൃക്കാക്കര എക്സ്റ്റന്‍ഷനെ പറ്റി സംസാരിച്ചില്ലെന്നാണ് മന്ത്രി പി രാജീവ് ഇന്ന് മറുപടിയായി പറഞ്ഞത്.\nമന്ത്രി രാജീവിനെ വെല്ലുവിളിക്കുന്നു. മിടുമിടുക്കന്‍മാരായ എം.പിമാരെയാണ് യു.ഡി.എഫ് ഡല്‍ഹിയിലേക്ക് അയച്ചിരിക്കുന്നത്. കൊച്ചി മെട്രോ റെയിന്റെ എക്‌സ്റ്റന്‍ഷന് വേണമെന്ന് എറണാകുളം എം.പി ഹൈബി ഈഡന് പാര്‍ലമെന്റില് രണ്ട് തവണ ആവശ്യപ്പെട്ടിട്ടുണ്ട്. ഇതിനുള്ള തെളിവ് വേണമെങ്കില് ഹാജരാക്കാം. മന്ത്രി ഹൈബി ഈഡനോട് ക്ഷമ ചോദിച്ച് ആരോപണം പിന്‍വലിക്കണം.\nപാര്‍ലമെന്റ് അര്‍ബന് ഡെവലപ്‌മെന്റ് കമ്മിറ്റിയിലും മെട്രോ റെയില് തൃക്കാക്കരയിലേക്ക് നീട്ടണമെന്ന് നിരന്തരമായി എറണാകുളം എം.പി ആവശ്യപ്പെട്ടതിന്റെ രേഖകളും ഹാജരാക്കാം. കൊച്ചിയില് കേന്ദ്രമന്ത്രി എത്തിയപ്പോഴും എറണാകുളം എം.പി ഇക്കാര്യം ആവശ്യപ്പെട്ടിട്ടുണ്ട്. എത്ര മനോഹരമായാണ് ഹൈബി ഈഡന് തൃക്കാക്കരയിലേക്കുള്ള മെട്രോ റെയില് എക്‌സ്റ്റന്‍ഷനെ കുറിച്ച് പാര്‍ലമെന്റില് സംസാരിച്ചതെന്ന് മന്ത്രി ആദ്യമൊന്ന് കാണണം. എന്നിട്ട് ഹൈബി ഈഡനോട് ക്ഷമ ചോദിച്ച് മന്ത്രി ഈ ആരോപണം പിന്‍വലിക്കണം. യു.ഡി.എഫിനെതിരെ എന്തെങ്കിലും പറയുമ്പോള് മൂന്നുവട്ടം ആലോചിക്കണം. മന്ത്രി രാജീവ് വെറുതെ അബദ്ധത്തില് ചാടരുത്.\nബി.ജെ.പിക്കെതിരെ പ്രതിപക്ഷ നേതാവ് ഒന്നും സംസാരിക്കുന്നില്ലെന്നതാണ് രാജീവിന്റെ മറ്റൊരു ആരോപണം. ആ പരിപ്പ് ഈ അടുപ്പില് വേവില്ല. ബി.ജെ.പിക്കെതിരെ ശക്തമായ രാഷ്ട്രീയ നിലപാട് എടുത്തിരിക്കുന്ന പ്രസ്ഥാനമാണ് കോണ്‍ഗ്രസ്. ഭൂരിപക്ഷ വര്‍ഗീയതയെയും ന്യൂനപക്ഷ വര്‍ഗീയതയെയും ഏറ്റവും കൂടുതല് എതിര്‍ക്കുന്നത് കോണ്‍ഗ്രസാണ്. ഭൂരിപക്ഷ വര്‍ഗീയതയുമായി ചേര്‍ന്ന് നില്‍ക്കുന്ന പി.സി ജോര്‍ജിനെ കെട്ടിപ്പിടിച്ച് ഉമ്മവച്ച് അനുഗ്രഹം നേടിയെത്തിയ ആളെ സ്ഥാനാര്‍ഥിയാക്കിയ ആളാണ് പി രാജീവ്. പി.സി ജോര്‍ജിനെ അറസ്റ്റു ചെയ്തതും നാടകമായിരുന്നെന്ന് മനസിലാക്കാനുള്ള ശേഷി ജനങ്ങള്‍ക്കുണ്ട്.\nകേരളത്തിലെ സി.പി.എമ്മും സംഘപരിവാറും കോണ്‍ഗ്രസ് മുക്ത ഭാരതം എന്ന ഒറ്റ അജണ്ടയുമായി മുന്നോട്ടു പോകുന്നവരാണ്. പിണറായി വിജയന് കേന്ദ്രത്തിലെ ബി.ജെ.പിയുമായി എല്ലാ അഡ്ജസ്റ്റ്‌മെന്റുകളും നടത്തിയ ശേഷം കോണ്‍ഗ്രസ് മുക്ത കേരളത്തിന് വേണ്ടി ശ്രമിക്കുകയാണ്. കഴിഞ്ഞ നിയമസഭാ തെരഞ്ഞെടുപ്പില് ബി.ജെ.പിയുമായി ബാന്ധവമുണ്ടാക്കിയവരാണ് കേരളത്തിലെ സി.പി.എമ്മുകാര്. ഞങ്ങളുടെ മതേതരത്വ നിലപാടിനെ ചോദ്യം ചെയ്യാന് ഒരു സി.പി.എം നേതാവും വളര്‍ന്നിട്ടില്ല.\nNext articleനിപ വൈറസിനെതിരെ കരുതലോടെ വീണ്ടും: മന്ത്രി വീണാ ജോര്‍ജ്


ആരോഗ്യകരമായുള്ള ഏറ്റവും മികച്ച 10 പുതുവർഷ തീരുമാനങ്ങൾ 2019 – എൻഡിടിവി വാർത്തകൾ – Malayalam Daily Press\nആരോഗ്യകരമായുള്ള ഏറ്റവും മികച്ച 10 പുതുവർഷ തീരുമാനങ്ങൾ 2019 – എൻഡിടിവി വാർത്തകൾ\nനിങ്ങൾ ആരോഗ്യവാനായേക്കാവുന്ന വഴികളെക്കുറിച്ചു ചിന്തിക്കാൻ തുടങ്ങേണ്ട സമയമാണിത്.\nവർഷം അവസാനിച്ചു, പുതുവർഷം വരെ ഞങ്ങൾ അടുക്കുന്നു. നിങ്ങൾ ആരോഗ്യകരമായ തീർത്തും ആത്യന്തികമായി സന്തുഷ്ടമായ കഴിയും വഴികളെ കുറിച്ച് ചിന്തിക്കാൻ ആരംഭിക്കാൻ സമയം എന്നാണ്. എല്ലാ ദിവസവും ചെയ്യാൻ കഴിയുന്ന ലളിതമായ ചില ശീലങ്ങൾ നിങ്ങളുടെ മൊത്തത്തിലുള്ള ആരോഗ്യത്തിന് വലിയ പ്രതിസന്ധി സൃഷ്ടിക്കും. നിങ്ങളുടെ ജീവിതത്തിലെ മൊത്തത്തിലുള്ള ക്ഷേമത്തിനും ആരോഗ്യത്തിനും വേണ്ടി അത്ഭുതകരവും, മികവുറ്റതും, ആരോഗ്യകരവുമായ ജീവിത ശൈലി മാറ്റാൻ കഴിയും. ലളിതവും ആരോഗ്യകരവുമായ പുതുവർഷ പ്രമേയങ്ങൾ പോഷകാഹാരങ്ങൾ വായിക്കുന്നതിനു മുൻപായി ഭോജന സ്റ്റോർ ഉൽപ്പന്നങ്ങൾ വാങ്ങുന്നതിനു മുൻപായി, നല്ല ബാലൻസുള്ള ഭക്ഷണം കഴിക്കുക, സ്ട്രെസ്സ് നിലകൾ മാനേജ് ചെയ്യുക, കൂടാതെ ബിൻ ഭക്ഷണപദാർത്ഥങ്ങൾ ഒഴിവാക്കുക.\nവർഷം അവസാനിച്ചു, പുതുവർഷം വരെ ഞങ്ങൾ അടുക്കുന്നു.\n2018 ലെ ഏറ്റവും മികച്ച 10 പോർട്ടുഗൽ ആഹാരങ്ങൾ\nആരോഗ്യകരമായ ജീവിതത്തിലെ മികച്ച 10 ആരോഗ്യകരമായ ശീലങ്ങൾ 2019:\n1. ആവശ്യത്തിന് ഉറക്കം:\nഉറക്കക്കുറവ് ശരീരഭാരം, ദുർബലമായ പ്രതിരോധശേഷി, മസ്തിഷ്ക ആരോഗ്യത്തെ ബാധിക്കുന്ന പല ആരോഗ്യപ്രശ്നങ്ങളിലേക്കും നയിച്ചേക്കാം. എട്ടുമണിക്കൂറിനുള്ളിൽ വിശ്രമം ഉറക്കം ആരോഗ്യത്തിന് വളരെ പ്രധാനമാണ്.\n2. രാവിലെ ഒരു ഗ്ലാസ് അല്ലെങ്കിൽ വെള്ളം ആദ്യം കഴിക്കുക:\nനിങ്ങൾ ഉണരുന്നതിന് മുമ്പ് ഒരു ഗ്ലാസ് വെള്ളത്തിൽ മുങ്ങിക്കുമ്പോഴാണ് നിങ്ങളുടെ ആരോഗ്യത്തിന് അത്ഭുതങ്ങൾ ചെയ്യാൻ കഴിയുക. ദഹനപ്രക്രിയയെ സഹായിക്കാൻ കഴിയും, അത്തരം അധിക കി.ഗ്രാം ശേഖരിക്കാനും ദിവസം മുഴുവനുമുണ്ടാകും. രാവിലെ രാവിലെ ചായയോ കാപ്പിക്കുമ്പോഴോ വെള്ളം ഒരു ഗ്ലാസ് ഉണ്ടായിരിക്കണം.\nപതിവ് ശാരീരിക വ്യായാമം:\nസാധാരണ ശാരീരിക പ്രവർത്തനങ്ങളുടെ നിരവധി ആരോഗ്യ ആനുകൂല്യങ്ങൾ നമുക്കെല്ലാം അറിയാം. എന്നാൽ ഒരു വിധത്തിൽ, നാം ഉദാസീനമായ ജീവിത ശൈലി പിന്തുടരുന്നു. നടത്തം, യോഗ, നീന്തൽ, ജോഗിംഗ് അല്ലെങ്കിൽ ഭാരം പരിശീലനം പോലുള്ള ചില വ്യായാമ പരീക്ഷകൾ ഉൾപ്പെടെ ശ്രമിക്കുക. ശാരീരിക പ്രവർത്തനങ്ങൾ ദിവസം തോറും നിങ്ങൾക്ക് ക്രമീകരിക്കാൻ കഴിയും.\nഉറങ്ങാൻ പോകുന്നതിനു മുമ്പ്, ചില വ്യായാമങ്ങൾ നിങ്ങളുടെ മൊത്തത്തിലുള്ള ആരോഗ്യത്തിന് പ്രയോജനകരമാകും. ഇത് പേശികളെ ശക്തമാക്കാനും അവയെ ശക്തിപ്പെടുത്താനും സഹായിക്കും. ഈ വ്യായാമങ്ങൾ സംയുക്ത വേദനയും ടിഷ്യു കേടുപാടുകളും തടയും.\nവീണ്ടും ധ്യാനം എല്ലാവർക്കും ആരോഗ്യകരമായ ശീലമാണ്. മനസ്സിനെയും ആത്മാവിനെയും ശരീരത്തെയും ശാന്തമാക്കാൻ ഇത് സഹായിക്കുന്നു. പുറമേ, അതു ശരീരം relaxes സ്ട്രെസ്സ് തലങ്ങളിൽ കൈകാര്യം.\n6. പാക്കേജുചെയ്ത വസ്തുക്കളൊന്നും പറയുക:\nഈ ഭക്ഷണങ്ങൾ ദോഷകരമായ സൂക്ഷിക്കുവാനായി അവരോടൊപ്പം പോഷകാഹാര മൂല്യം നൽകാത്തതിനാൽ പാക്കേജുചെയ്ത അല്ലെങ്കിൽ പ്രോസസ് ചെയ്ത സാധനങ്ങളുടെ അളവ് പരിമിതപ്പെടുത്തുക. മാത്രമല്ല, ഈ ഭക്ഷണങ്ങൾ ശരീരഭാരം വർദ്ധിപ്പിക്കുകയും നിങ്ങളുടെ മൊത്തത്തിലുള്ള ആരോഗ്യത്തിന് ദോഷകരമാകുകയും ചെയ്യും.\n7. പ്രഭാതഭക്ഷണം ഉപേക്ഷിക്കരുത്:\nപ്രഭാതഭക്ഷണം ദിവസത്തിലെ ഏറ്റവും പ്രധാനപ്പെട്ട ഭക്ഷണമായി കണക്കാക്കപ്പെടുന്നു, അതിനാൽ നഷ്ടപ്പെടരുതരുത്. ആരോഗ്യകരമായ ഒരു പ്രഭാതഭക്ഷണം നിങ്ങൾ പൂർണ്ണമായും സജീവമായി നിലനിർത്താൻ സഹായിക്കും, നിങ്ങളുടെ വിശപ്പുള്ള വേദനയെ തടയും. മുട്ട, ഓറ്റ്മീൽ, സാൻഡ്വിച്ച്, പ്രോട്ടീൻ സ്മൂത്തികൾ തുടങ്ങിയ ആരോഗ്യകരമായ ഭക്ഷണവിഭവങ്ങൾ രാവിലെ കഴിക്കാം.\nമെച്ചപ്പെട്ട ആരോഗ്യവും ദ്രുതഗതിയിലുള്ള ഭാരം നഷ്ടവും ഈ ആരോഗ്യമുള്ള സ്നാക്സിൽ പരീക്ഷിക്കുക\n8. ശുദ്ധീകരിച്ച പഞ്ചസാരയുടെ അളവ്:\nശുദ്ധീകരിച്ച പഞ്ചസാര പ്രോസസ് ചെയ്ത പഞ്ചസാരയാണ്. അത് നിങ്ങളുടെ ആരോഗ്യത്തിന് ഹാനികരമാകാം. ഈ പഞ്ചസാരയുടെ ഉപഭോഗം ഒഴിവാക്കുക. കാരണം അത് ശരീരഭാരമോ ഉയർന്ന രക്തത്തിലെ പഞ്ചസാരയുടെ അളവിലേക്കോ നയിക്കും. ശർക്കര, തേൻ, വെളിച്ചെണ്ണ, മാപ്പിൾ സിറപ്പ് തുടങ്ങിയ ചില ആരോഗ്യ പ്രശ്നങ്ങൾക്ക് വേണ്ടി നിങ്ങൾക്ക് തിരഞ്ഞെടുക്കാം. നിങ്ങൾ ഇത് ഉപയോഗിക്കുമ്പോൾ പോലും മോഡറേഷൻ പ്രധാനമാണ്.\n9. ഫൈബർ-സമ്പന്നമായ ആഹാരം:\nനാരുകളിലുണ്ടാവുന്ന ഭക്ഷണക്രമം നിങ്ങളുടെ ജീവിതത്തിൽ കാര്യമായ സ്വാധീനം ചെലുത്തുന്നു. ഇതിന് ശരീരഭാരം, മൃദു ദഹനക്കുറവ്, ആരോഗ്യമുള്ള കുടൽ എന്നിവയും പ്രമേഹവും നിയന്ത്രിക്കാം. നിങ്ങളുടെ ഭക്ഷണത്തിൽ എപ്പോഴും പഴങ്ങളും പച്ചിലകളും അടങ്ങിയിരിക്കണം.\nനാരുകളിലുണ്ടാവുന്ന ഭക്ഷണക്രമം നിങ്ങളുടെ ജീവിതത്തിൽ കാര്യമായ സ്വാധീനം ചെലുത്തുന്നു.\nആരോഗ്യകരമായ ഭാരം നിങ്ങളെ പല രീതിയിൽ സഹായിക്കും. പ്രമേഹം, ഉയർന്ന രക്തസമ്മർദ്ദം, ഹൃദ്രോഗങ്ങൾ എന്നിവ പോലുള്ള പല ആരോഗ്യപ്രശ്നങ്ങളിൽ നിന്നും നിങ്ങളെ സംരക്ഷിക്കാൻ കഴിയുന്ന തരത്തിലുള്ള ഭാരം കൈകാര്യം ചെയ്യുന്നത് വളരെ പ്രധാനമാണ്. ശരീരഭാരം കുറയ്ക്കാൻ ഭക്ഷണക്രമവും സാധാരണ ശാരീരിക പ്രവർത്തനവും ശ്രദ്ധ കേന്ദ്രീകരിക്കണം.\nകൂടാതെ, 2018 ലെ ഏറ്റവും മികച്ച അമേച്വർ വർക്ക്ഔട്ട് ട്രെൻഡുകൾ ഇവ നഷ്ടപ്പെടുത്തരുത്\nനിരാകരണം: ഉപദേശം ഉൾപ്പെടെയുള്ള ഈ ഉള്ളടക്കം സാധാരണ വിവരങ്ങൾ മാത്രമാണ് നൽകുന്നത്. യോഗ്യതയുള്ള മെഡിക്കൽ മാനദണ്ഡത്തിന് ഇത് ഒരു മാറ്റവുമില്ല. കൂടുതൽ വിവരങ്ങൾക്ക് എല്ലായ്പ്പോഴും ഒരു വിദഗ്ധൻ അല്ലെങ്കിൽ നിങ്ങളുടെ ഡോക്ടറുടെ ഉപദേശം തേടുക. ഈ വിവരത്തിന്റെ ഉത്തരവാദിത്തം എൻഡിടിവിക്ക് അവകാശമില്ല.


Janmabhumi| യാത്രക്കാരെ കൊള്ളയടിക്കാന് കെഎസ്ആര്‍ടിസി എരുമേലി - പമ്പ ഓര്‍ഡിനറി, ദുരിതത്തിലായത് നൂറു കണക്കിന് തൊഴിലാളികൾ\nയാത്രക്കാരെ കൊള്ളയടിക്കാന് കെഎസ്ആര്‍ടിസി എരുമേലി - പമ്പ ഓര്‍ഡിനറി, ദുരിതത്തിലായത് നൂറു കണക്കിന് തൊഴിലാളികൾ\nMarch 11, 2022, 11:38 a.m.\nശബരിമല തീര്‍ഥാടന കേന്ദ്രമായ പമ്പയിലും, ശബരിമലയിലും അടക്കം നടത്തുന്ന നിര്‍മാണ പ്രവര്‍ത്തനങ്ങളിലും, മാസപൂജ വേളകളിലും ജോലിക്ക് എത്തുന്ന ഈ മേഖലയില് നിന്നുള്ള നാട്ടുകാരുടെ ഏക ആശ്രയമായിരുന്നു ഈ സര്‍വീസ്. വിവിധ യൂണിയനുകളില്‍പ്പെട്ട തൊഴിലാളികളും മറ്റും 250 ലധികം പേരാണ് ഇവിടെ ജോലിക്കെത്തുന്നത്.\nഎരുമേലി: ശബരിമല തീര്‍ഥാടകര്‍ക്കായി ആരംഭിച്ച എരുമേലി - പമ്പ ഓഡിനറി സര്‍വ്വീസ് കെഎസ്ആര്‍ടിസി അട്ടിമറിക്കാന് നീക്കം. ശബരിമല തീര്‍ഥാടകര്‍ക്കായി എരുമേലി - പമ്പ ഷെഡ്യൂള് സര്‍വീസായി വര്‍ഷങ്ങള്‍ക്ക് മുമ്പ് ആരംഭിച്ച ഓര്‍ഡിനറി സര്‍വീസാണ് അട്ടത്തോട് വരെ സര്‍വീസ് നടത്തി അവസാനിപ്പിക്കുന്നത്. എരുമേലി, മുക്കൂട്ടുതറ, പമ്പാവാലി, അട്ടത്തോട് ആദിവാസി കോളനി എന്നീ മേഖലകളിലെ നൂറുകണക്കിന് തൊഴിലാളികളാണ് ഇതോടെ ദുരതത്തിലായിരിക്കുന്നത്.\nഎരുമേലിയില് നിന്നും രാവിലെ ഏഴ് മണിക്കും, ഉച്ചകഴിഞ്ഞ് 3.40നുമായി രണ്ട് സര്‍വീസുകളാണ് കെഎസ്ആര്‍ടിസി പമ്പയിലേക്ക് നടത്തുന്നത്. ശബരിമല തീര്‍ഥാടന കേന്ദ്രമായ പമ്പയിലും, ശബരിമലയിലും അടക്കം നടത്തുന്ന നിര്‍മാണ പ്രവര്‍ത്തനങ്ങളിലും, മാസപൂജ വേളകളിലും ജോലിക്ക് എത്തുന്ന ഈ മേഖലയില് നിന്നുള്ള നാട്ടുകാരുടെ ഏക ആശ്രയമായിരുന്നു ഈ സര്‍വീസ്. വിവിധ യൂണിയനുകളില്‍പ്പെട്ട തൊഴിലാളികളും മറ്റും 250 ലധികം പേരാണ് ഇവിടെ ജോലിക്കെത്തുന്നത്.\nകെഎസ്ആര്‍ടിസി സര്‍വ്വീസ് അട്ടത്തോട് വരെയാക്കിയതോടെ അട്ടത്തോട് നിന്നും വലിയ തുക നല്കി ടാക്സിയില് പമ്പയിലേക്ക് പണിക്ക് പോകേണ്ട ഗതികേടാണുള്ളത്. ഇന്നലെ രാവിലെ പെരുനാട് ഗ്രാമപഞ്ചായത്ത് ബിജെപി മെമ്പര് മഞ്ജു പ്രമോദിന്റെ നേതൃത്വത്തില് നാട്ടുകാരെത്തി പ്രതിഷേധിച്ചതോടെ സര്‍വീസ് പമ്പയിലേക്ക് പുനഃസ്ഥാപിക്കുകയുമായിരുന്നു.\nശബരിമല തീര്‍ഥാടന വേളയിലും, മാസപൂജ വേളയിലും എരുമേലി പമ്പ ഓഡിനറി സര്‍വീസ് നിര്‍ത്തി പകരം ചാര്‍ജ് വര്‍ദ്ധിപ്പിച്ച് സ്പെഷല് സര്‍വീസുകളാണ് കെഎസ്ആര്‍ടിസി നടത്തുന്നത്. അട്ടത്തോട് - നിലയ്ക്കല് - പമ്പ സര്‍വീസുകള്‍ക്ക് തുക കൂടുതലായതിനാല് എരുമേലിയില് നിന്നും ഓഡിനറി സര്‍വ്വീസ് പമ്പയിലേക്ക് നടത്താന് കഴിയില്ലെന്നാണ് കെഎസ്ആര്‍ടിസി അധികൃതര് പറയുന്നത്. എരുമേലിയില് നിന്നുള്ള പമ്പ സര്‍വീസ് അട്ടത്തോട്ടില് നിര്‍ത്തുകയും പത്തനംതിട്ടയില് നിന്നും വരുന്ന കെഎസ്ആര്‍ടിസി സ്പെഷല് ബസില് ഇരട്ടി തുക നല്കി പമ്പയിലേക്ക് പോകേണ്ട അവസ്ഥയാണുള്ളത്.\nശബരിമല തീര്‍ഥാടകരെ കൊള്ളയടിക്കുന്ന കെഎസ്ആര്‍ടിസി മലയോരമേഖലയിലെ പാവപ്പെട്ട കൂലിപ്പണിക്കാരേയും കൊള്ളയടിക്കാനുള്ള നീക്കമാണ് നടത്തുന്നത്. എന്നാല് എരുമേലി - പമ്പ സര്‍വീസ് അട്ടത്തോട്ടില് അവസാനിപ്പിക്കാതെ പമ്പ വരെ നീട്ടാന് റാന്നി എംഎല്‍എക്ക് നിവേദനം നല്കിയെങ്കിലും നടപടി ഉണ്ടായില്ലെന്നും പഞ്ചായത്തംഗം മഞ്ജു പ്രമോദ് പറഞ്ഞു. പമ്പവരെ സര്‍വീസ് പുനഃസ്ഥാപിക്കണമെന്നാവശ്യപ്പെട്ട് നാട്ടുകാരുടെ നേതൃത്വത്തില് വകുപ്പുമന്ത്രി അടക്കമുള്ള ഉന്നത അധികാരികള്‍ക്ക് നിവേദനം നല്കുമെന്നും അവര് പറഞ്ഞു.


Sreyas Jyothisha Kendram » മണ്ഡലകാലത്തിനു തുടക്കമാകുന്നു. വ്രതാനുഷ്ഠാനം എങ്ങനെ വേണം?\nമണ്ഡലകാലത്തിനു തുടക്കമാകുന്നു. വ്രതാനുഷ്ഠാനം എങ്ങനെ വേണം?\nശബരിമല മണ്ഡല കാലത്തിനു നാളെ തുടക്കമാകുന്നു. വൃശ്ചികം ഒന്ന് മുതൽക്കുള്ള 41 ദിനങ്ങളാണ് മണ്ഡലകാലം. പണ്ട് വൃശ്ചികം ഒന്നിന് തന്നെ മാലയിട്ട് 41 ദിവസം വ്രതം പൂർത്തയാക്കിയാണ് സ്വാമിമാർ ശബരിമലയ്ക്ക് പോയിരുന്നത്. മണ്ഡല തുടക്കത്തിൽ ദർശനം നടത്തേണ്ടവർ കാലേ കൂട്ടി വ്രതം ആരംഭിക്കണം.\nശബരിമല യാത്രയ്ക്കുള്ള ആചാരങ്ങൾ കേരളത്തിലും ഭാരതത്തിന്റെ മറ്റു സംസ്ഥാനങ്ങളിലും പ്രാദേശികമായി ഒരുപാട് വ്യതിരിക്തമാണ്. എന്റെ അഭിപ്രായത്തിൽ ഇപ്പോൾ കേരളത്തിന് പുറത്തുള്ളവരാണ് വ്രതാനുഷ്ഠാനങ്ങൾ കൂടുതൽ കർശനമായി പാലിക്കുന്നത്. വ്രതം ആരംഭിച്ചു മാലയിട്ടാൽ ചെരുപ്പ് പോലും ഉപയോഗിക്കത്തെ കറുപ്പു വസ്ത്രം മാത്രം ധരിച്ച് ഓഫീസിൽ ജോലിക്കെത്തുന്ന ബാങ്ക് മാനേജർമാർ, ഉന്നത ഉദ്യോഗസ്ഥർ, ധനാഢ്യന്മാർ, സ്ഥാപന മേധാവികൾ എന്നിവരെ തമിഴ്‌നാട്ടിൽ കാണാൻ കഴിയും. അപ്പോൾ സാധാരണ ഭക്തരുടെ കാര്യം പറയേണമോ? എന്തായാലും പൊതുവിൽ നിർബന്ധമായും എല്ലാവരും ആചരിക്കേണ്ടതായ കാര്യങ്ങളെ പറയുന്നു.\nമാലയിടൽ അല്ലെങ്കിൽ മുദ്രാധാരണം.\nഗുരുസ്വാമിയിൽ നിന്നോ ക്ഷേത്ര പുരോഹിതനിൽ നിന്നോ മാല സ്വീകരിച്ചു ധരിക്കാം. വൃശ്ചികം ഒന്നാം തീയതി മാലയിടുന്നത് നല്ലത്. ശനിയാഴ്ചകൾ, ഉത്രം നക്ഷത്രം എന്നിവ അതി വിശേഷം.\nശബരിമല ദര്‍ശനത്തിനായി വ്രതാരംഭത്തില് അയ്യപ്പ മുദ്രയോടു കൂടിയ മാല ധരിക്കുമ്പോള് ചൊല്ലേണ്ടുന്ന മന്ത്രം. (ഗുരുസ്വാമിയിൽ നിന്നും മന്ത്രം സ്വീകരിക്കുക.)\nജ്ഞാനമുദ്രാം ശാസ്ത്രമുദ്രാം ഗുരുമുദ്രാം നമാമ്യഹം.\nശാന്തമുദ്രാം സത്യമുദ്രാം വ്രതമുദ്രാം നമാമ്യഹം\nശബര്യാശ്രമ സത്യേന മുദ്രാം പാതു സദാപിമേം\nഗുരുദക്ഷിണയാ പൂര്‍വ്വം തസ്യാനുഗ്രഹ കാരണേ\nശരണാഗത മുദ്രാഖ്യം തന്മുദ്രം ധാരയാമ്യഹം.\nശബര്യാചല മുദ്രായൈ നമസ്തുഭ്യം നമോ നമഃ\nമാലയിട്ടുകഴിഞ്ഞാൽ പിന്നെ ഭക്തനും ഭഗവാനും ഒന്നാണ്. ഭക്തൻ അയ്യപ്പനാകുന്നു. അത് തന്നെയാണ് “തത്വമസി” എന്നതും.\nClick here to book your Pooja\nവ്രതകാലത്ത് ശ്രദ്ധിക്കേണ്ട കാര്യങ്ങൾ\nവ്രതകാലത്ത് പാലിക്കേണ്ട ഏറ്റവും പരമപ്രധാനമായ കാര്യം ബ്രഹ്മചര്യം തന്നെ. കൂടാതെ താഴെ പറയുന്ന കാര്യങ്ങൾ പാലിക്കുക.\n1.മാലയിട്ടാല് മാല ഊരുന്നതുവരെ ക്ഷൗരം ചെയ്യാൻ പാടില്ല.\n2.ഒരു വിധത്തിലുള്ള ലഹരിവസ്തുക്കളും ഉപയോഗിക്കരുത്.\n4.തലേന്ന് പാകം ചെയ്ത പഴകിയ ഭക്ഷണം കഴിക്കാന് പാടില്ല.\n5.ആരെയും പരിഹസിക്കരുത്, നിന്ദിക്കരുത്.\n6.കോപിക്കരുത്, കള്ളംപറയരുത്, ഹിംസിക്കരുത്. എല്ലായ്‌പ്പോഴും അയ്യപ്പചിന്ത മനസ്സിൽ ഉണ്ടാകണം.\n7.ശവസംസ്‌കാര കര്‍മ്മത്തിലോ ജാത കർമങ്ങളിലോ പങ്കെടുക്കരുത്\n10.ശിഷ്യർ ഒഴികെ മറ്റുള്ളവരെ ശാസിക്കരുത്.\n11. മരുന്നുകൾ കഴിക്കുന്നവർ ഒഴിവാക്കരുത്.\n12. കഴിയുന്നിടത്തോളം ഭജനകളിലും അയ്യപ്പ ക്ഷേത്ര ചടങ്ങുകളിലും പങ്കെടുക്കുക.\n13. ഗുരുസ്വാമിയെ ദൈവതുല്യനായി കണക്കാക്കുക. അദ്ദേഹത്തിൻറെ നിർദേശങ്ങൾ ശിരസാ വഹിക്കുക.\nതനിയെ കെട്ട് നിറയ്ക്കരുത്. ഗുരുസ്വാമി കെട്ട് നിറച്ചു തലയിൽ ഏറ്റി ത്തരും. അപ്പോൾ ദക്ഷിണ നൽകി യാത്ര പുറപ്പെടാം. കെട്ടുനിറ ചടങ്ങുകൾ അതാത് സ്ഥലത്തെ ആചാര പ്രകാരം ചെയ്യാം.\nപമ്പയിൽ കുളിച്ച പിതൃ തർപ്പണം ചെയ്ത് പമ്പാഗണപതിയെയും ഉപ ദേവന്മാരെയും വണങ്ങി മല ചവിട്ടുക. കന്നി അയ്യപ്പൻമാർ ശരം കുത്തിയിൽ ശരം കുത്തുന്ന വഴിപാടു നടത്തുക. കെട്ടിൽ നിന്നും നാളികേരം കൈയിൽ എടുത്ത് ഇരുമുടി തലയിൽ ഏന്തി പതിനെട്ടാംപടി ചവിട്ടി ദർശനം നടത്തുക. നെയ്ത്തേങ്ങ ഉടച്ച നെയ് എടുത്ത് അഭിഷേകം കഴിപ്പിക്കുക. യഥാശക്തി വഴിപാടുകൾ നടത്തുക. മാളികപ്പുറത്ത് തേങ്ങ ഉരുട്ടുക. ഇരുമുടിയിലെ നിവേദ്യ വസ്തുക്കൾ മാളികപ്പുറത്ത് നിവേദിക്കുക. മണിമണ്ഡപത്തിൽ ഭസ്മം തൂവുക. നാഗങ്ങൾക്ക് മഞ്ഞൾ സമർപ്പിക്കുക. നവഗ്രഹങ്ങളെയും കടുത്ത, വാവർ മുതലായ അനുചരന്മാരെയും വണങ്ങുക. പറകൊട്ടി പാടിച്ച് ദൃഷ്ടിദോഷം തീർക്കുക.\nശബരിമല ദര്‍ശനം കഴിഞ്ഞ് തിരിച്ചെത്തിയാല് വ്രതം അവസാനിപ്പിക്കണം. മാലയൂരി പൂജാമുറിയിലെ അയ്യപ്പന്റെ വിഗ്രഹത്തിലോ ചിത്രത്തിലോ ചാര്‍ത്താം. അലക്ഷ്യമായി ഇടരുത്.\nദര്‍ശനം കഴിഞ്ഞുവരുന്ന തീര്‍ഥാടകന്, വിളക്ക് കണ്ടേ വീട്ടില്‍തിരിച്ചുകയറാവൂ എന്നാണ് പ്രമാണം. അയ്യപ്പന് തിരിച്ചെത്തുമ്പോള് കുടുംബാംഗങ്ങള് പൂമുഖത്ത് നിലവിളക്ക് കൊളുത്തി വച്ച് ശരണം വിളിയോടെ എതിരേല്ക്കണം. പൂജാമുറിയില് കെട്ട് താങ്ങിയാല് ശരീരശുദ്ധിവരുത്തി വീണ്ടും ശരണം വിളിക്കണം.\nമാലയൂരുന്നതിനും മന്ത്രമുണ്ട്. അത് ഇതാണ്-\nദേഹിമേ വ്രത മോചനം’\nഈ മന്ത്രം ജപിച്ച്, ശരണം വിളിയോടെ വ്രതമോചനം വരുത്താം.


സെന്‍സെക്‌സ് @ 60000 ഓഹരി വില്‍ക്കണോ വേണ്ടയോ?|Share Price Today in Kerala| Manorama Online Sampadyam\nസെന്‍സെക്‌സ് @ 60000, ഓഹരി വില്‍ക്കണോ വേണ്ടയോ?\nഡോ വി കെ വിജയകുമാര് September 25, 2021 07:36 AM IST\nഓഹരി വിൽക്കണോ എന്ന ആശയക്കുഴപ്പം മറികടക്കേണ്ടതെങ്ങനെ\nസെന്‍സെക്‌സ് 60000 ഭേദിക്കുകയും വിലകള് അമിതമായി കുതിക്കുകയും ചെയ്യുന്ന ഈ വേളയില് പല നിക്ഷേപകരും ചോദിക്കുന്നു: ഇത് ഓഹരികള് വില്‍ക്കാന് പറ്റിയ സമയമാണോ ?\n2020 മാര്‍ച്ചിലെ താഴ്ചയില് നിന്ന് നിഫ്റ്റി 130 ശതമാനത്തിലേറെ മുകളിലെത്തുകയും നിക്ഷേപകര്‍ക്ക് മികച്ച ലാഭം ലഭിക്കുകയും ചെയ്ത ഇപ്പോഴത്തെ സാഹചര്യത്തില് ഈ ചോദ്യത്തിനു പ്രസക്തിയുണ്ട്. മാര്‍ച്ചിലെ തകര്‍ച്ചയ്ക്കു ശേഷം നിക്ഷേപിച്ചവര് വന് ലാഭത്തിലാണ്. അല്‍പം ലാഭമെടുക്കുന്നത് എപ്പോഴും നല്ലതു തന്നെ. എന്നാല് നിക്ഷേപകര് ഓഹരികള് വില്‍ക്കണോ, നിക്ഷേപം തുടരണമോ എന്നീ ചോദ്യങ്ങള് പല ഘടകങ്ങളെ ആശ്രയിച്ചാണിരിക്കുന്നത്. ഇതില് ഏറ്റവും പ്രധാനം നിക്ഷേപകന്റെ സാമ്പത്തിക ലക്ഷ്യങ്ങള് തന്നെ. വിശദീകരിക്കാം.\nവീടോ കാറോ വാങ്ങുക എന്ന ലക്ഷ്യത്തോടെ നിങ്ങള് വിപണിയില് പണം നിക്ഷേപിച്ചുകൊണ്ടിരിക്കുകയാണെന്നിരിക്കട്ടെ. ലക്ഷ്യം നേടാന് പാകത്തിന് നിങ്ങളുടെ നിക്ഷേപം വളര്‍ന്നെങ്കില് ഓഹരികള് വില്‍ക്കുന്നത് ഉചിതമായിരിക്കും. വീടു വാങ്ങാനാണുദ്ദേശിക്കുന്നതെങ്കില് ഡൗണ് പെയ്‌മെന്റിനുള്ള പണത്തിനായി ഓഹരികള് വില്‍ക്കാം.ബാക്കി പണം വെറും 6.6 ശതമാനം പലിശയ്ക്കു ലഭിക്കുന്ന ഭവന വായ്പയിലൂടെ സ്വരൂപിക്കുന്നതായിരിക്കും നല്ലത്. കാറോ സമാനമായ മറ്റെന്തെങ്കിലുമോ വാങ്ങാനാണെങ്കിലും ഇതേ തത്വം പ്രയോഗിക്കാവുന്നതാണ്. പണം ലക്ഷ്യത്തിലേക്കുള്ള മാര്‍ഗം മാത്രമാണ്; സ്വയം ലക്ഷ്യമല്ല എന്നറിയുക!\nസാമ്പത്തിക ലക്ഷ്യത്തിന്റെ സാക്ഷാത്കാരവും പൊങ്ങച്ച ഉപഭോഗവും തമ്മിലുള്ള വ്യത്യാസം തിരിച്ചറിയേണ്ടത് പ്രധാനമാണ്. താന് നിക്ഷേപം നടത്തിയത് ആഢംബര കാര് വാങ്ങുന്നതിനോ രത്‌നം പതിച്ച ആഭരണം വാങ്ങുന്നതിനോ ആണെന്നും അതിന്റെ പൂര്‍ത്തീകരണത്തിനായാണ് ഇപ്പോള് വില്‍പന നടത്തുന്നതെന്നും ഒരു നിക്ഷേപകന് തീരുമാനിച്ചു എന്നു കരുതുക. നിക്ഷേപകന്റെ കാഴ്ചപ്പാടില് നോക്കുമ്പോള് ഇതില് തെറ്റൊന്നുമില്ല. എന്നാല് ഇതു നല്ല നിക്ഷേപ തന്ത്രമായിരിക്കില്ല. ആഗ്രഹ പൂര്‍ത്തീകരണത്തിനായി, പ്രത്യേകിച്ച് എന്തെങ്കിലും പൊങ്ങച്ച ഉപഭോഗത്തിനായി ഓഹരികള് വിറ്റതിന്റെ പേരില് പലരും ഖേദിച്ചിട്ടുണ്ട്.\nഇനി മറ്റൊരു ഉദാഹരണമെടുക്കാം. ഇക്വിറ്റി മ്യൂച്വല് ഫണ്ടുകളില് എസ്‌ഐപിയിലൂടെ റിട്ടയര്‍മെന്റ് ജീവിതത്തിനായി പണം നിക്ഷേപിക്കുന്ന വ്യക്തിയാണ് നിങ്ങള് എന്നും റിട്ടയര്‍മെന്റ് അഞ്ചുവര്‍ഷം അകലെയാണെന്നും കരുതുക. എങ്കില് നിങ്ങള് ഇപ്പോള് ധൃതി പിടിച്ച് ഓഹരികള് വില്‍ക്കേണ്ടതില്ല. മുന്നോട്ടു പോകുന്തോറും വിപണിയില് ധാരാളം തിരുത്തലുകള് സംഭവിക്കാനിരിക്കുന്നു. ഇന്നുള്ളതിനേക്കാള് എത്രയോ ഉയരത്തിലായിരിക്കും വിപണി അഞ്ചു വര്‍ഷം കഴിയുമ്പോള്. അതിനാല് നിക്ഷേപം നിലനിര്‍ത്തുകയും പണമടയ്ക്കുന്നത് തുടരുകയുമാണു വേണ്ടത്.\nസമ്പത്തു സൃഷ്ടിക്കാന് നിക്ഷേപം നിലനിര്‍ത്താം\nഇനി ഏറ്റവും പ്രധാനപ്പെട്ട സാമ്പത്തിക ലക്ഷ്യത്തിലേക്കു വരാം. ഓഹരി വിപണിയിലൂടെ സമ്പത്തു സൃഷ്ടിക്കാനാണ് നിങ്ങളുദ്ദേശിക്കുന്നതെങ്കില് നിക്ഷേപം നിലനിര്‍ത്തുകയും ഘട്ടം ഘട്ടമായി ഓഹരികള് വാങ്ങുകയുമാണു വേണ്ടത്. ഏറ്റവും കൂടുതല് സമ്പത്തു സൃഷ്ടിക്കപ്പെടുന്നത് ഓഹരിവിപണിയിലൂടെയാണെന്ന തിരിച്ചറിവ് പ്രധാനമാണ്. ഗുണനിലവാരമുള്ള ഓഹരികള് ദീര്‍ഘകാലത്തേക്കു നിലനിര്‍ത്തിയാണ് ഇതു സാധിക്കുന്നത്. ദീര്‍ഘകാല നിക്ഷേപം വന് സമ്പത്തിലേക്കു നയിക്കും.\nപോര്‍ട്‌ഫോളിയോയിലെ റിസ്‌ക് കുറയ്ക്കുക\nവിലകള് ഏറെ ഉയര്‍ന്നിരിക്കുകയും വിപണിയില് കടുത്ത തിരുത്തലിനുള്ള സാധ്യതകള് നിലനില്‍ക്കുകയും ചെയ്യുമ്പോള്, അടിസ്ഥാന പിന്തുണയില്ലാതെ കുതിച്ചുകൊണ്ടിരിക്കുന്ന, പ്രത്യേകിച്ച് ഇടത്തരം ചെറുകിട ഓഹരികള് വിറ്റ് പോര്‍ട്്‌ഫോളിയോയിലെ റിസ്‌ക് കുറയ്ക്കുന്നത് നല്ലതാണ്. ഇപ്പോള്, ഏറ്റവും സുരക്ഷിതം ഉയര്‍ന്ന ഗുണനിലവാരമുള്ള വന്‍കിട ഓഹരികളാണ്. കുറച്ചു പണം സ്ഥിര നിക്ഷേപത്തിലേക്കു മാറ്റുന്നതും നല്ലതാണ്.\nഇന്ത്യയില് കഴിഞ്ഞ 42 വര്‍ഷത്തിനിടയില് 15 ശതമാനത്തിലധികം ശരാശരി വാര്‍ഷിക നേട്ടം നല്‍കിക്കൊണ്ട് സെന്‍സെക്‌സ് (1979 = 100) 600 മടങ്ങ് കുതിച്ചു. മറ്റേതൊരു ആസ്തിയേയും ബഹുദൂരം പിന്നിലാക്കിയായിരുന്നു ഈ കുതിപ്പ്. മികച്ച ഈ പ്രകടനം ഭാവിയിലും തുടരും. അതിനാല്, സമ്പത്തു സൃഷ്ടിക്കുന്ന പ്രക്രിയയില് പങ്കാളിത്തം വേണമെങ്കില്, നിക്ഷേപം നിലനിര്‍ത്തുക തന്നെ വേണം. മാത്രമല്ല, സെന്‍സെക്‌സ് 58000 ത്തിലോ 60000 ത്തിലോ 62000 ത്തിലോ ആണെന്നതു പരിഗണിക്കാതെ നിക്ഷേപിച്ചുകൊണ്ടിരിക്കുകയും വേണം. അച്ചടക്കത്തോടെയുള്ള നിക്ഷേപമാണ് സമ്പത്തിന്റെ സൃഷ്ടിക്കായുള്ള താക്കോല്.\nEnglish Summary: Sensex @ 60000 Is It Right Time to Sell Shares


അരങ്ങേറ്റത്തിന് മുമ്പ് ബജാജ് CT 110X -ന്റെ സവിശേഷതകൾ പുറത്ത് - Malayalam DriveSpark\n11 min ago മാർക്ക്2ഇലക്‌ട്രിക് സ്കൂട്ടർ 2021 ഓഗസ്റ്റ് 15-ന് അവതരിപ്പിക്കുമെന്ന് സിമ്പിൾ എനർജി\nPublished: Tuesday, April 13, 2021, 12:48 [IST]\nനിർമ്മാതാക്കളുടെ ഏറ്റവും പുതിയ ഓഫറാണ് ബജാജ് CT 110X. ഡെലിവറി ആവശ്യങ്ങൾ നിറവേറ്റുന്ന ഒരു വാഹനമെന്ന നിലയിൽ അതിന്റെ മൂല്യം കണ്ടെത്തുന്നവരെയാണ് ബ്രാൻഡ് ടാർഗെറ്റ് ചെയ്യുന്നത്. ഇ-കൊമേർസ്, ഡെലിവറി വോള്യങ്ങൾ വർധിച്ചുകൊണ്ടിരിക്കുമ്പോൾ, ഡെലിവറി പങ്കാളികളുടെ ആവശ്യകതയും ഉയരുന്നു.\nഅത്തരം നിരവധി കമ്പനികൾ കാർബൺ ന്യൂട്രാലിറ്റി ലക്ഷ്യങ്ങൾക്കായി പ്രതിജ്ഞാബദ്ധരായതിനാൽ, ഇരുചക്ര വാഹനങ്ങളുടെ സംഘടിത ഫ്ലീറ്റ് വിഭാഗത്തിന്റെ ആവശ്യകത വർധിച്ചുകൊണ്ടിരിക്കുന്നു.\nഎന്നിരുന്നാലും, നിലവിലെ സാഹചര്യത്തിൽ, ധാരാളം ഡെലിവറി പങ്കാളികൾ അവരുടെ സ്വന്തം ഇരുചക്രവാഹനങ്ങളാണ് ദൈനംദിന ഡെലിവറികൾക്കായി ഉപയോഗിക്കുന്നത്. ബജാജ് ഈ ആവശ്യം നിറവേറ്റുന്നതിനായിട്ടാണ് 110 X അവതരിപ്പിക്കുന്നത്.\nനീളമേറിയ സീറ്റുകളാണ് ബൈക്കിൽ ഒരുക്കിയിരിക്കുന്നത്. ഡെലിവറി ബോക്സുകൾ / ക്യാരിയറുകൾ / ബാഗുകൾ എന്നിവ വളരെ വലുതാണെങ്കിൽ പോലും ഡെലിവറി പങ്കാളിയ്ക്ക് അത് എളുപ്പത്തിൽ കൊണ്ടുപോകാൻ കഴിയും എന്നത് ഉറപ്പാക്കാൻ ക്മപനി ശ്രമിക്കുന്നു. അല്പം മുകളിലേക്ക് ചരിഞ്ഞ ക്യാരിയർ സീറ്റിന്റെ അവസാനത്തിൽ ഘടിപ്പിച്ചിരിക്കുന്നു. 55,000 രൂപ മുതൽ 60,000 രൂപ വരെ എക്സ്-ഷോറൂം വില പ്രതീക്ഷിക്കുന്നു.\nമുൻവശത്ത് ഒരു ഗ്രില്ലിൽ റൗണ്ട് ഹാലജെൻ ഹെഡ്‌ലാമ്പ് ഘടിപ്പിച്ചിരിക്കുന്നു. ഹെഡ്‌ലാമ്പ് ക്ലസ്റ്ററിന് മുകളിലായി ഡിആർഎല്ലും ഒരുക്കിയിരിക്കുന്നു.\nമുൻവശത്ത് ടെലിസ്‌കോപ്പിക് ഫോർക്കുകളാണ് ഉൾപ്പെടുത്തിയിരിക്കുന്നത്. വീൽ സജ്ജീകരണത്തിൽ 17 ഇഞ്ച് എംആർഎഫ് ചക്രങ്ങളും അഞ്ച് സ്‌പോക്ക് അലോയികളും ഉൾപ്പെടുന്നു. ഇത് ഹാൻഡിൽബാറിനൊപ്പം ബ്ലാക്ക് കളർ തീം പിന്തുടരുന്നു.\nവേഗത, കിലോമീറ്റർ, ഫ്യുവൽ ഗേജ് എന്നിവ പ്രദർശിപ്പിക്കുന്നതിന് രണ്ട് ഡയലുകൾ അടങ്ങുന്ന ഒരു ലളിതമായ ഇൻസ്ട്രുമെന്റ് ക്ലസ്റ്ററാണ് ബൈക്കിൽ വരുന്നത്. 110 സിസി സെഗ്മെന്റ് ഓഫറിംഗിൽ എയർ-കൂൾഡ് 115 സിസി എഞ്ചിനാണുള്ളത്, ഇലക്ട്രോണിക് ഫ്യൂവൽ ഇൻജക്ടർ (EFI) സംവിധാനമുള്ള യൂണിറ്റ് 9.41 bhp കരുത്തും 8.45 Nm പരമാവധി torque ഉം ഉപയോഗിക്കുന്നു.\nഎഞ്ചിൻ സജ്ജീകരണം ബ്ലാക്കിലും എഞ്ചിൻ ഗാർഡും, ക്രാഷ് ഗാർഡും മാറ്റ് ഗ്രേയിലും പൂർത്തിയാക്കിയിരിക്കുന്നു. ഇന്ധന ടാങ്ക് ശേഷി 11 ലിറ്ററാണ്. ജെറ്റ് വീൽസ് പങ്കുവെച്ച വീഡിയോയിൽ ബൈക്കിന്റെ വിശദാംശങ്ങൾ കാണാനാകും.\nബ്ലാക്ക് സൈലൻസറിൽ സിൽവർ ഹീറ്റ് ഷീൽഡ് യൂണിറ്റ് ഘടിപ്പിച്ചിരിക്കുന്നു. ടാർഗെറ്റ് മാർക്കറ്റ് ഓഫർ ആയിരുന്നിട്ടും, ഇന്ത്യയിലെ ഇരുചക്ര വാഹനങ്ങൾക്ക് നിർബന്ധിതമായ ഒരു സാരി ഗാർഡ് ഇതിൽ ഉൾപ്പെടുത്തിയിട്ടുണ്ട്.\nത്രികോണാകൃതിയിലുള്ള ഹാലൊജെൻ ടെയിലാമ്പ് കാരിയറിന് തൊട്ടുതാഴെയായി സ്ഥാപിച്ചിരിക്കുന്നു, ഇത് പതിവായി കാണപ്പെടുന്ന ഇൻഡിക്കേറ്ററുകളാൽ ചുറ്റപ്പെട്ടിരിക്കുന്നു. വീഡിയോ റഫറൻസ് അനുസരിച്ച്, അനുകൂല സാഹചര്യങ്ങളിൽ ലിറ്ററിന് 90 കിലോമീറ്റർ വരെ മൈലേജ് പ്രതീക്ഷിക്കാം.\nBajaj CT 110X Features And Specs Revealed Before Launch. Read in Malayalam.\nStory first published: Tuesday, April 13, 2021, 12:48 [IST]


വാക്‌പോരടിച്ച് സൗബിനും മഞ്ജു വാര്യരും, വെള്ളരിപട്ടണം ടീസര്\n09 May, 2022, 10:20 am\nസൗബിന് ഷാഹിറും മഞ്ജു വാര്യരും പ്രധാന വേഷത്തിലെത്തുന്ന വെള്ളരി പട്ടണത്തിന്റെ ടീസര് പുറത്ത്. ഇരുവരും വാക്‌പോര് നടത്തുന്നതാണ് ടീസറിലുള്ളത്. ഇവരോടൊപ്പം കൃഷ്ണ ശങ്കറും ടീസറിലുണ്ട്. മഹേഷ് വെട്ടിയാരാണ് ചിത്രത്തിന്റെ സംവിധായകന്.\nവീടിന് മുന്നില് മഞ്ജു വാര്യര് ഇരിക്കുമ്പോള് കൃഷ്ണ ശങ്കര് സൗബിന് ഷാഹിറിനെ ബൈക്കില് കൊണ്ടാക്കി പോകുന്നതും ശേഷം സൗബിനും മഞ്ജുവും തമ്മിലുള്ള സംസാരവുമാണ് ടീസറിലുള്ളത്. ഇന്ത്യന് രാഷ്ട്രീയം തിളച്ചു തുളുമ്പുമ്പോള് ഒരു പണിയുമെടുക്കാതെ എങ്ങനെ ഇവിടെ ഇരിക്കാന് പറ്റുന്നു' എന്ന ചോദ്യവുമായാണ് സൗബിന് എത്തുന്നത്.\nനര്‍മ്മത്തില് കലര്‍ന്ന കുടുംബ ചിത്രമാണ് വെള്ളരി പട്ടണം എന്നാണ് ടീസര് നല്‍കുന്ന സൂചനകള്. മാധ്യമപ്രവര്‍ത്തകനായ ശരത്കൃഷ്ണയും സംവിധായകനും ചേര്‍ന്നാണ് ചിത്രത്തിന്റെ രചന നിര്‍വഹിച്ചിരിക്കുന്നത്. സലിംകുമാര്, സുരേഷ്‌കൃഷ്ണ, കൃഷ്ണശങ്കര്, ശബരീഷ് വര്‍മ, അഭിരാമി ഭാര്‍ഗവന്, കോട്ടയം രമേശ്, മാലപാര്‍വതി, വീണനായര്, പ്രമോദ് വെളിയനാട് തുടങ്ങിയവര് ചിത്രത്തില് അഭിനയിക്കുന്നുണ്ട്. അലക്സ് ജെ.പുളിക്കല് ആണ് ഛായാഗ്രഹണം. എഡിറ്റിങ് അപ്പു എന്.ഭട്ടതിരി. മധുവാസുദേവനും വിനായക് ശശികുമാറുമാണ് ഗാനരചയിതാക്കള്. സംഗീതം സച്ചിന് ശങ്കര് മന്നത്ത്.


ആപ്പിളിനെ കടത്തിവെട്ടി സൗദി അരാംകോ; ഇനി ലോകത്തിലെ ഏറ്റവും വിപണിമൂല്യമുള്ള കമ്പനി | Saudi Aramco touches 2tn in value on second day of trading\nRiyadh Saudi Arabia, First Published 13, Dec 2019, 12:32 PM\nദിവസവും 10 ശതമാനം വർധനയാണ് അരാംകോയ്ക്ക് ഓഹരിവിപണിയിൽ അനുവദിച്ചിട്ടുള്ളത്. ടെക് ഭീമൻമാരായ ആപ്പിളിനും മൈക്രോസോഫ്റ്റിനും ഒന്നര ട്രില്യൺ ഡോളറിന് താഴെ മാത്രമാണ് നിലവിൽ വിപണിമൂല്യമുള്ളത്.\nറിയാദ്: ലോകത്തിലെ ഏറ്റവും വിപണി മൂല്യമുള്ള കമ്പനി ഇനി മുതൽ ഐഫോൺ നിർമ്മാതാക്കളായ ആപ്പിൾ അല്ല. ആപ്പിളിനെ കടത്തിവെട്ടി ഒന്നാം സ്ഥാനം നേടിയിരിക്കുകയാണ് എണ്ണക്കമ്പനിയായ സൗദി അരാംകോ. ലിസ്റ്റ് ചെയ്തതിന് ശേഷമുള്ള രണ്ടാം ദിനത്തിലെ വ്യാപാരത്തോടെ രണ്ട് ട്രില്യൺ ഡോളർ എന്ന റെക്കോർഡ് നേട്ടമാണ് അരാംകോ സ്വന്തമാക്കിയത്. ദിവസവും 10 ശതമാനം വർധനയാണ് അരാംകോയ്ക്ക് ഓഹരിവിപണിയിൽ അനുവദിച്ചിട്ടുള്ളത്. ടെക് ഭീമൻമാരായ ആപ്പിളിനും മൈക്രോസോഫ്റ്റിനും ഒന്നര ട്രില്യൺ ഡോളറിന് താഴെ മാത്രമാണ് നിലവിൽ വിപണിമൂല്യമുള്ളത്.\nബുധനാഴ്ചയാണ് റിയാദ് സ്റ്റോക് എക്സ്‍ചേഞ്ചില് സൗദി അരാംകോയുടെ ആദ്യ വ്യാപാരം ആരംഭിച്ചത്. 35.2 റിയാലിനായിരുന്നു വ്യാപാരം. ആദ്യ ദിനം തന്നെ കമ്പനിയുടെ വിപണിമൂല്യം 1.88 കോടി ഡോളറിലെത്തിയിരുന്നു. അരാം ഓഹരികള് വാങ്ങാന് നാല് ഇരട്ടിയോളം ആവശ്യക്കാരാണ് മുന്നോട്ടുവന്നത്.\nLast Updated 13, Dec 2019, 12:32 PM


മിന്നല് ബസ് സമരം; ആയിരങ്ങള് വലഞ്ഞു :: Janmabhumi Daily\nFriday6October 2017 10:22 pm IST\nകുന്നംകുളം: ബസ് തൊഴിലാളികള് ഇന്നലെ രാവിലെ മുതല് നടത്തിയ മിന്നല് സമരത്തില് യാത്രക്കാര് വലഞ്ഞു. വിദ്യാര്‍ത്ഥികളെ ബസ്സില് കയറ്റുന്നത് സംബന്ധിച്ച തര്‍ക്കവുമായി ബന്ധപ്പെട്ട് പോലീസ് രണ്ടു ബസ്സ് തൊഴിലാളികളെ കസ്റ്റഡിയിലെടുത്തതില് പ്രതിഷേധിച്ചായിരുന്നു സമരം. കഴിഞ്ഞ ദിവസം നടന്ന സംഘര്‍ഷത്തില് നാട്ടുകാരിലൊരാള്‍ക്ക് പരിക്കുപറ്റുകയും പോലീസ് ബസ്സ് തൊഴിലാളികളെ കസ്റ്റഡിയിലെടുക്കുകയുമായിരുന്നു. അപ്രതീക്ഷിത സമരത്തില് നിരവധി വിദ്യാര്‍ത്ഥികളും ജീവനക്കാരും വലഞ്ഞു. യാത്രക്കാരുടെ ബുദ്ധിമുട്ട് കണക്കിലെടുത്ത് കെഎസ്ആര്‍ടിസി ചെയിന് സര്‍വ്വീസ് നടത്തി. തങ്ങളെ ആക്രമിച്ചവരെ അറസ്റ്റ് ചെയ്യാതെ സമരത്തില് നിന്നും പിന്‍വാങ്ങില്ലെന്ന നിലപാടിലായിരുന്നു ബസ് തൊഴിലാളികള്. ആക്രമണത്തിന്റെ ദൃശ്യത്തിലുള്ള മുഴുവന് പേര്‍ക്കെതിരെയും കേസെടുക്കാമെന്നും പിടിച്ചെടുത്ത ബസ്സ് വിട്ടു നല്കാമെന്നും പൊലീസ് പറഞ്ഞതോടെയാണ് നേതാക്കള് സമരം അവസാനിപ്പിച്ചത്. ബസ്സ് തൊഴിലാളി യൂണിയന് ജില്ലാ നേതാക്കള് എസ്പിയെ സംഘര്‍ഷത്തിന്റെ വീഡിയോ കാണിച്ചു കൊടുത്തതിന്റെ അടിസ്ഥാനത്തില് രണ്ടു പേര്‍ക്കെതിരെ കേസ്സെടുത്തു. ഇന്നുമുതല് സാധാരണ പോലെ ബസ്സുകള് ഓടി തുടങ്ങുമെന്ന് ബി.എം.എസ് ജില്ലാ സെക്രട്ടറി എം.കെ ഉണ്ണികൃഷ്ണന്, ജയന് കോലാരി, കെ.കെ തിലകന്.എം .സി ബാബുരാജ് എന്നിവര് അറിയിച്ചു\nസ്വകാര്യ ബസ് ജീവനക്കാരുടെ മിന്നല് പണിമുടക്കില് ജനം വലഞ്ഞു; സംഘര്‍ഷങ്ങള്‍ക്കൊടുവില് പോലീസുമായുള്ള ചര്‍ച്ചയെത്തുടര്‍ന്നു സമരം പിന്‍വലിച്ചു


കോവിഡ് വാക്‌സിനേഷന് കൂട്ടാന് ക്രഷിങ് കര്‍വ് പദ്ധതി; ഏപ്രില് മാസം നിര്‍ണായകം: ആരോഗ്യമന്ത്രി - IBC Live\nകോവിഡ് വാക്‌സിനേഷന് കൂട്ടാന് ക്രഷിങ് കര്‍വ് പദ്ധതി; ഏപ്രില് മാസം നിര്‍ണായകം: ആരോഗ്യമന്ത്രി\nPosted By: Editoron: April 09, 2021 In: KERALA, LATEST, NEWS, TOP NEWS\nതിരുവനന്തപുരം: കോവിഡ് വ്യാപനം രൂക്ഷമാവുന്ന പശ്ചാത്തലത്തില് സംസ്ഥാനത്ത് കോവിഡ് വാക്സിനേഷന് പദ്ധതി വിപുലപ്പെടുത്തുമെന്ന് ആരോഗ്യമന്ത്രി കെകെ ശൈലജ.’ക്രഷിങ് കര്‍വ്’ എന്ന പേരില് മാസ് വാക്സിനേഷന് പദ്ധതിയാണ് ലക്ഷ്യമിടുന്നത്. യോഗ്യരായ എല്ലാവര്‍ക്കും വാക്സിന് നല്‍കും. ആവശ്യമുള്ളത്രയും വാക്സിന് നല്‍കണമെന്ന് കേന്ദ്രത്തോട് ആവശ്യപ്പെട്ടിട്ടുണ്ട്. വാക്സിനേഷന് പ്രവര്‍ത്തനങ്ങള് ദ്രുതഗതിയിലാക്കും.\n60 വയസ്സിന് മുകളില് പ്രായമുള്ള നല്ല ശതമാനം ആളുകള്‍ക്കും വാക്സിന് നല്‍കി. ശേഷിക്കുന്നവര്‍ക്ക് അടുത്ത ദിവസങ്ങളില് വാക്സിന് ഉറപ്പുവരുത്തും. കേന്ദ്രസര്‍ക്കാര് നിര്‍ദേശിച്ച തരത്തിലാവും വാക്സിന് വിതരണത്തിലെ മുന്‍ഗണന. സംസ്ഥാനത്ത് 11 ശതമാനം പേര്‍ക്ക് മാത്രമാണ് കോവിഡ് സ്ഥിരീകരിച്ചിരിക്കുന്നത് എന്നാണ് സിറോ സര്‍വേ വ്യക്തമാക്കുന്നത്.\nകോവിഡിന്റെ രണ്ടാം തരംഗത്തില് 89 ശതമാനം പേര്‍ക്ക് രോഗം ഉണ്ടാവാന് സാധ്യത കൂടുതലാണ്. കോവിഡ് വ്യാപനം മുന്നില് കണ്ട് ശക്തമായ കോവിഡ് പ്രതിരോധപ്രവര്‍ത്തനങ്ങള് നടത്തും. എല്ലാ ആശുപത്രികളിലും സൗകര്യങ്ങള് വര്‍ധിപ്പിക്കും. ആവശ്യമെങ്കില് സിഎഫ്എല്‍ടികള് സജ്ജീകരിക്കും.\nതിരഞ്ഞെടുപ്പ് കാലത്ത് വലിയ ആള്‍ക്കൂട്ടം ഉണ്ടായി. പലസ്ഥലങ്ങളിലും കോവിഡ് പ്രോട്ടോക്കോള് പാലിക്കപ്പെട്ടില്ലെന്നും മന്ത്രി ചൂണ്ടിക്കാട്ടി.\nഏപ്രില് മാസം നിര്‍ണായകമാണ്. കോവിഡ് പ്രതിരോധപ്രവര്‍ത്തനങ്ങള് ശക്തമാക്കും. നിയന്ത്രണങ്ങളില് വിട്ടുവീഴ്ച ചെയ്യില്ലെന്നും ആരോഗ്യമന്ത്രി വ്യക്തമാക്കി.\nകോവിഡ് വ്യാപനം: സര്‍വീസുകള് വെട്ടിച്ചുരുക്കാനോ നിര്‍ത്തിവയ്ക്കാനോ പദ്ധതിയില്ലെന്ന് ഇന്ത്യന് റെയില്‍വേ\nസംസ്ഥാനത്ത് ആശങ്ക ഉയര്‍ത്തി കോവിഡ് ബാധ; ഇന്ന് 5063 പേര്‍ക്ക് രോഗം സ്ഥിരീകരിച്ചു


'പ്രതിപക്ഷം 23 വരെ ദിവാസ്വപ്‌നം കാണട്ടെ, എക്സിറ്റ് പോളുകള് കാണിക്കുന്നതിനേക്കാള് വലിയ വിജയമായിരിക്കും ബിജെപിയുടേത്'; രാം മാധവ് - BIGNEWSLIVE | Latest Malayalam News\n‘പ്രതിപക്ഷം 23 വരെ ദിവാസ്വപ്‌നം കാണട്ടെ, എക്സിറ്റ് പോളുകള് കാണിക്കുന്നതിനേക്കാള് വലിയ വിജയമായിരിക്കും ബിജെപിയുടേത്’; രാം മാധവ്\nഓസ്ട്രേലിയന് ഫെഡറല് തെരഞ്ഞെടുപ്പില് എക്സിറ്റ് പോളുകള് പാളിപ്പോയതു പ്രതിപക്ഷനേതാക്കള് ചൂണ്ടിക്കാട്ടിയതിനെ പരിഹസിച്ചാണ് അദ്ദേഹം ഇക്കാര്യം പറഞ്ഞത്\nന്യൂഡല്‍ഹി: പതിനേഴാം ലോക്‌സഭാ തെരഞ്ഞെടുപ്പിന്റെ ഫലം പുറത്തു വരുമ്പോള് ബിജെപി വന് ഭൂരിപക്ഷത്തില് വിജയിക്കുമെന്ന് ബിജെപി ജനറല് സെക്രട്ടറി രാം മാധവ്. മെയ് 23 വരെ പ്രതിപക്ഷം ദിവാസ്വപ്നം കാണട്ടെയെന്നും അദ്ദേഹം പറഞ്ഞു. ഓസ്ട്രേലിയന് ഫെഡറല് തെരഞ്ഞെടുപ്പില് എക്സിറ്റ് പോളുകള് പാളിപ്പോയതു പ്രതിപക്ഷനേതാക്കള് ചൂണ്ടിക്കാട്ടിയതിനെ പരിഹസിച്ചാണ് അദ്ദേഹം ഇക്കാര്യം പറഞ്ഞത്.\n‘മെയ് 23 വരെ രാവും പകലുമിരുന്ന് പ്രതിപക്ഷത്തിനു സ്വപ്നം കാണാം. പക്ഷേ അന്നുച്ചയ്ക്ക് 12 മണിയോടെ അവരറിയും അവരുടെ സ്വപ്നം സത്യമായില്ലെന്ന്. ശരിയായ ഫലത്തിനുവേണ്ടി നമുക്കു കാത്തിരിക്കാം. എക്സിറ്റ് പോളുകള് കാണിക്കുന്നതിനേക്കാള് വലിയ വിജയമായിരിക്കും ബിജെപിയുടേതെന്ന് എനിക്കുറപ്പുണ്ട്’ അദ്ദേഹം പറഞ്ഞു.\nരാജ്യത്തെ ഏതു നേതാവിനെക്കാളും വ്യത്യസ്തനും ജനകീയനുമാണ് മോഡിയെന്നും രാം മാധവ് അവകാശപ്പെട്ടു. തെരഞ്ഞെടുപ്പിലാണ് ഒരു നേതാവിന്റെ പ്രാവീണ്യം മനസിലാകുക. അതിപ്പോള് ജവഹര്‍ലാല് നെഹ്റുവാണെങ്കിലും ഇന്ദിരാ ഗാന്ധിയാണെങ്കിലും അടല് ബിഹാരി വാജ്പേയിയാണെങ്കിലും. ഭാഗ്യത്തിന് മോഡിയെപ്പോലൊരു നേതാവാണു ഞങ്ങള്‍ക്കുള്ളത്. മോഡിതരംഗത്തിന് അനുകൂലമായ ഫലം വരുമെന്നു ഞങ്ങള്‍ക്കുറപ്പുണ്ടെന്നും അദ്ദേഹം കൂട്ടിച്ചേര്‍ത്തു.\nഇതിന് പുറമെ കേരളമടക്കമുള്ള ദക്ഷിണേന്ത്യന് സംസ്ഥാനങ്ങളില് ബിജെപി നില മെച്ചപ്പെടുത്തുമെന്നും രാം മാധവ് പറഞ്ഞു. കേരളത്തില് അക്കൗണ്ട് തുറക്കുമെന്നും കര്‍ണാടകത്തില് ഇരുപതിലധികം സീറ്റ് നേടുമെന്നും അദ്ദേഹം അവകാശപ്പെട്ടു.\nTags: bjp leaderlokh sabha election reportram madhav\nകണ്‍ട്രിയെ ‘കൊണ്‍ട്രി’യാക്കി: വിദ്യാര്‍ത്ഥികളെ അക്ഷരതെറ്റ് പഠിപ്പിച്ച് ബിജെപി നേതാവ് ജയപ്രദ


കാബൂളില് വിവാഹചടങ്ങിനിടെ ചാവേറാക്രമണം; 40 പേര് കൊല്ലപ്പെട്ടു; നൂറിലേറെ പേര്‍ക്ക് പരുക്ക് -\nകാബൂള്: കാബൂളില് വിവാഹചടങ്ങിനിടെ ചാവേറാക്രമണം. 40 പേര് കൊല്ലപ്പെടുകയും നൂറിലേറെ പേര്‍ക്ക് പരുക്കേറ്റതായും റിപ്പോര്‍ട്ട്. ശനിയാഴ്ച രാത്രി 10.40 നായിരുന്നു ആക്രമണം. ആയിരത്തോളം പേര് പങ്കെടുത്ത വിവാഹചടങ്ങിനിടെയായിരുന്നു സംഭവമെന്ന് ദൃക്സാക്ഷികളിലൊരാള് പറഞ്ഞു. അതേസമയം കാബൂളില് ഈ വര്‍ഷം നടക്കുന്ന ഏറ്റവും വലിയ ആക്രമണമാണെന്ന് ദ അസോസിയേറ്റ് പ്രസ് റിപ്പോര്‍ട്ട് ചെയ്യുന്നു.\nപരുക്കേറ്റവരെ സമീപത്തെ ആശുപത്രിയില് പ്രവേശിപ്പിച്ചിരിക്കുകയാണ്. ഷിയ വിഭാഗത്തില്‍പ്പെട്ട മുസ്ലീങ്ങള് പങ്കെടുത്ത വിവാഹ ചടങ്ങിലാണ് സ്ഫോടനം ഉണ്ടായത്. അക്രമി സ്ഫോടക വസ്തുക്കളുമായി വിവാഹ സല്‍ക്കാരം നടക്കുന്ന ഹാളിലേക്ക് എത്തുകയായിരുന്നെന്ന് ആഭ്യന്തര മന്ത്രാലയത്തിന്റെ വക്താവ് നുസ്രത്ത് റഹീമി പറഞ്ഞു.\nഭീകരസംഘടനയായ താലിബാനും ഇസ്ലാമിക് സ്റ്റേറ്റുമാണ് ന്യൂനപക്ഷമായ ഷിയാ വിഭാഗങ്ങള്‍ക്കെതിരെ അഫ്ഗാനിസ്ഥാനിലും അയല് സംസ്ഥാനമായ പാകിസ്താനിലും നിരന്തരം ആക്രമണം നടത്താറുള്ളതെന്ന് റോയിറ്റേഴ്സ് റിപ്പോര്‍ട്ട് ചെയ്യുന്നു. വിവാഹ സല്‍ക്കാര വേദിയുടെ സമീപത്തുണ്ടായ സ്ഫോടനത്തില് യുവാക്കളും കുട്ടികളുമാണ് മരിച്ചവരിലേറെയുമെന്ന് ദൃക്സാക്ഷികള് സാക്ഷ്യപ്പെടുത്തി.\n‘ഏകദേശം 1200 പേര് ക്ഷണിക്കപ്പെട്ട ചടങ്ങായിരുന്നു. ഞാന് വധുവിനും ബന്ധുക്കള്‍ക്കുമൊപ്പം മറ്റൊരു ഭാഗത്തായിരുന്നു. പൊടുന്നനെ, വലിയോരു ശബ്ദം കേട്ട് ഓടിയെത്തിയപ്പോഴേക്കും എല്ലാം കഴിഞ്ഞിരുന്നു. എനിക്കാരെയും മനസിലാക്കാന് പോലും കഴിഞ്ഞില്ല. എല്ലാവരും ഹാളില് കിടക്കുന്ന അവസ്ഥയിലായിരുന്നു’ ദൃക്സാക്ഷികളിലൊരാളായ ഗുല് മുഹമ്മദ് പറഞ്ഞു.\nമൂന്ന് ആഴ്ചകള്‍ക്ക് മുമ്പാണ് സമാനരീതിയില് ഷിയ വിഭാഗത്തിന് നേരെ ആക്രമണമുണ്ടായത്. താലിബാന് ചാവേര് ആക്രമണത്തില് അന്ന് 14 പേര് കൊല്ലപ്പെടുകയും നൂറോളം ആളുകള്‍ക്ക് പരിക്കേല്‍ക്കുകയും ചെയ്തിരുന്നു.\nTags: Kabulsuicide blastwedding DayWORLD NEWS


kairali news withdraws birthday wishes for dileep | ദിലീപിന് പിറന്നാളാശംസ നേർന്ന് കൈരളി ന്യൂസ്; പ്രതിഷേധിച്ച് ഫേസ്‌ബുക്ക് പേജിൽ പൊങ്കാലയിട്ട് സോഷ്യൽ മീഡിയയും; കൈരളിയെ എ.എം.എം.എ ഏറ്റെടുത്തോ എന്നും ഇടവേള ബാബുവാണോ അഡ്‌മിനെന്നും കമന്റുകൾ; പിറന്നാൾ സമ്മാനം വിവാദത്തിലേക്ക് - MarunadanMalayalee.com\nOctober 27, 202007:23 PM IST Permalink\nകൊച്ചി: നടി ആക്രമിക്കപ്പെട്ട കേസിൽ പ്രതിയായ നടൻ ദിലീപിന് പിറന്നാളാശംസ നേർന്നുകൊണ്ടുള്ള കൈരളി ന്യൂസ് വാർത്തയ്ക്കെതിരെ പ്രതിഷേധം. കൈരളി ടി.വിയുടെ എഫ്.ബി പേജിലായിരുന്നു ആശംസകൾ അറിയിച്ചുകൊണ്ടുള്ള പോസ്റ്റ്.\nഇന്നാണ് ദിലീപിന്റെ ജന്മദിനം. രാവിലെ തന്നെ ദിലീപിന് ആശംസ നേർന്നുകൊണ്ട് കൈരളി ന്യൂസ് ഓൺലൈൻ വാർത്ത നൽകി. തുടർന്ന് ഇത്തരമൊരു വാർത്ത നൽകരുതായിരുന്നെന്നും വാർത്ത പിൻവലിക്കണമെന്നും ആവശ്യപ്പെട്ട് നിരവധി കമന്റുകളാണ് വരുന്നത്.\nകൈരളിയെ എ.എം.എം.എ ഏറ്റെടുത്തോ എന്നും ഇടവേള ബാബുവാണോ അഡ്‌മിനെന്നും തുടങ്ങി നിരവധി ചോദ്യങ്ങളാണ് പോസ്റ്റിന് താഴെ വരുന്നത്. പേജ് അൺലൈക്ക് ചെയ്ത് ബ്ലോക്ക് ചെയ്യുകയാണെന്നും ചിലർ പറയുന്നുണ്ട്.\nനടിയെ ആക്രമിച്ച കേസിൽ വിചാരണ നിർത്തിവെക്കണമെന്ന പ്രോസിക്യൂഷൻ ഹരജി കഴിഞ്ഞ ദിവസം കോടതി തള്ളിയിരുന്നു. വിചാരണ നടക്കുന്ന കൊച്ചിയിലെ പ്രത്യേക സിബിഐ കോടതിയാണ് ഹരജി തള്ളിയത്.\nജഡ്ജിയെ മാറ്റണമെന്ന് ആവശ്യപ്പെട്ട് ഹൈക്കോടതിയിൽ ഹരജി നൽകുന്നതിന് സാവകാശം വേണമെന്നും അതുവരെ വിചാരണ നിർത്തിവെക്കണമെന്നുമായിരുന്നു പ്രോസിക്യൂഷന്റെ ആവശ്യം. കോടതി പക്ഷപാതപരമായി പെരുമാറുന്നുവെന്ന് ചൂണ്ടിക്കാണിച്ചാണ് പ്രോസിക്യൂഷൻ വിചാരണ കോടതിക്കെതിരെ രംഗത്ത് വന്നത്.


മമ്മൂട്ടിയുടെ ബിഗ് ബിയും ഗാംബിനോസും തമ്മിലെന്ത് ബന്ധം ?? വിഡിയോ കാണാം .. - M Today Online\nമമ്മൂട്ടിയുടെ സാമ്രാജ്യം , ബിഗ് ബി , ബ്ലാക്ക് ; മോഹൻലാലിന്റെ ആര്യൻ , അഭിമന്യു, ഉസ്താദ് തുടങ്ങി പ്രിത്വിരാജിന്റെ അൻവർ , ദുൽഖർ സൽമാന്റെ കമ്മട്ടിപ്പാടം എന്നിവ അണ്ടർ വേൾഡ് – ഫാമിലി ചിത്രങ്ങൾക്ക് ശേഷം മലയാളത്തിലേക്ക് ചോരയുടെ മണമുള്ള “ദ് ഗാംബിനോസ്” എത്തുകയാണ്. ലോകത്തെ തന്നെ ഏറ്റവും ശക്തരായ അധോലോക കുടുംബമാണ് ഗാംബിനോസ്. യാതൊരു തുമ്പും അവശേഷിപ്പിക്കാതെയാണ് അവരുടെ കൊലപാതക രീതി. അമേരിക്കയിൽ താമസമാക്കിയ ഈ ഇറ്റാലിയൻ കുടുംബത്തിനെ പൊലീസിനുപോലും ഭയമായിരുന്നു. ഈ ഭീകര കുടുംബത്തിൽനിന്നു പ്രചോദനമുള്‍ക്കൊണ്ട് നവാഗതനായ ഗിരീഷ് പണിക്കർ സംവിധാനം ചെയ്യുന്ന ചിത്രമാണ് ‘ദ് ഗാംബിനോസ്’.\nചിത്രത്തിന്റെ ട്രെയ്‌ലർ നടന് ജയസൂര്യ അദ്ദേഹത്തിന്റെ ഒഫീഷ്യല് ഫേസ്ബുക്ക് പേജ് വഴി പുറത്തിറക്കി. ട്രെന്‍ഡിങ് ലിസ്റ്റില് ട്രെയ്ലര് ഇടം നേടിയിട്ടുണ്ട്. ട്രെയിലറിന് മികച്ച പ്രതികരണമാണ് യൂട്യൂബിൽ ലഭിക്കുന്നത്. മാത്രമല്ല ട്രെയ്‌ലർ വിഡിയോ കണ്ടവർ കൂടുതലും മലയാളത്തിലെ എക്കാലത്തെയും മികച്ച അധോലോക – ഫാമിലി ത്രില്ലർ ചിത്രമായ “ബിഗ് ബി”യോടാണ് താരതമ്യം ചെയ്യുന്നത്. ഇറോസ് ഇന്റര്‍നാഷണലാണ് ചിത്രം വിതരണം ചെയ്യുന്നത്. ചോര കൊണ്ട് എഴുതിയ അധോലോകത്തിന്റെ നിഗൂഢതകൾ നിറഞ്ഞ കഥയുമായാണ് ചിത്രം എത്തുന്നത്. സ്റ്റോറി ഓഫ് എ ക്രൈം ഫാമിലി എന്നാണ് സിനിമയുടെ ടാഗ്‌ലൈൻ.\nസംവിധായകന് വിനയന്റെ മകന് വിഷ്ണു വിനയന് നായകനാകുന്ന ചിത്രത്തിൽ രാധിക ശരത്കുമാർ ശക്തമായ കഥാപാത്രത്തെ അവതരിപ്പിക്കുന്നു. തമിഴ് നടൻ സമ്പത്ത്, ശ്രീജിത് രവി, നീരജ , സിജോയ് വർഗീസ്, മുസ്തഫ, സാലു കെ. ജോർജ് എന്നിവരാണ് മറ്റുതാരങ്ങൾ. ഓസ്ട്രേലിയൻ ഫിലിം കമ്പനിയായ കങ്കാരൂ ബ്രോഡ്കാസ്റ്റിങ്ങിന്റെ ബാനറിലാകും റിലീസ്.രചന സക്കീർ മഠത്തിൽ. ഛായാഗ്രഹണം എൽബൻ കൃഷ്ണ. സംഗീതം ജേക്സ് ബിജോയ്, എഡിറ്റർ ഷഫീഖ് മുഹമ്മദ്.\n“100 കോടി ക്ലബ്ബിൽ കേറി.. ബഡായി പറയുന്നതിനും മര്യാദ വേണ്ടേ….” – ജി. സുരേഷ്‌കുമാര്


മക്കളെ അറിയാന് - SOPHIA TIMES\nഹാഫിസ് മുഹമ്മദ് സംവിധാനം ചെയ്ത ഹ്രസ്വചിത്രമാണ് ‘വാട്ട് ഈസ് സെക്‌സ്.’ ഒരു കൊച്ചുകുട്ടി അവന്റെ ചേച്ചിയോട് ചോദിച്ചു, ‘ചേച്ചീ, വാട്ട് ഈസ് സെക്‌സ്?’ ചേച്ചി പറഞ്ഞു, ‘അമ്മയോട് ചോദിക്ക്.’ അമ്മ പറഞ്ഞു, ‘അച്ഛനോട് ചോദിക്ക്.’ അച്ഛന് വളരെ കഷ്ടപ്പെട്ട് കൊച്ചുകുഞ്ഞിന് സംശയനിവാരണം നടത്താന് പരിശ്രമിക്കുകയാണ്. കുറെ വിശദീകരണങ്ങള് അച്ഛന് നല്‍കി. അതു കേട്ടുകഴിഞ്ഞ കുട്ടി അച്ഛനോട് ചോദിച്ചു, ‘ഇതെല്ലാം എഴുതണോ?’ സ്‌കൂളില്‍നിന്ന് കൊടുത്തുവിട്ട ഒരു ഫോമില് പേരിനുശേഷമുള്ള ‘സെക്‌സ്’ എന്ന കോളം പൂരിപ്പിക്കാനായാണ് കുട്ടി ഈ ചോദ്യം ചോദിച്ചത്.\nഒരമ്മ മകനെ കണക്ക് നന്നായി പഠിപ്പിച്ചു. എന്നാല് അവന് കിട്ടിയ മാര്‍ക്ക് അന്‍പതില് അഞ്ച്. ചോദ്യപ്പേപ്പര് നോക്കിയപ്പോള് എല്ലാം അറിയാവുന്ന ചോദ്യങ്ങളാണ്. അമ്മ പരീക്ഷാപ്പേപ്പര് നോക്കി. അറിയാവുന്ന ചോദ്യങ്ങള് പലതും ചെയ്തിട്ടില്ല. അമ്മ പറഞ്ഞു: ‘ഇവന് അടി കൊള്ളാത്തതിന്റെ കുഴപ്പമാണ്.’\nമക്കളെ അറിയാനും മക്കളുടെ പ്രശ്‌നങ്ങള് മനസിലാക്കാനും മാതാപിതാക്കള് പരാജയപ്പെടുന്നു. കുഞ്ഞുകുട്ടി ‘വാട്ട് ഈസ് സെക്‌സ്?’ എന്ന് ചോദിച്ചപ്പോള് ‘എന്താ മോന് അങ്ങനെ ചോദിച്ചത്?’ എന്നൊരു മറുചോദ്യം ചോദിച്ചെങ്കില് അവന് അവന്റെ കൈയിലുള്ള പേപ്പര് കാണിച്ചേനെ. തന്റെ മകന് ആരോടുമുള്ള വാശിയോ ദേഷ്യമോ കാണിക്കാനല്ല കണക്കു മുഴുവന് ചെയ്യാതിരുന്നത്, അവന്റെ ആന്തരികമായ എന്തോ പ്രത്യേകത അവനെ പരീക്ഷാഹാളില് ബലഹീനനാക്കി, അല്ലെങ്കില് ടീച്ചറിന്റെ പെരുമാറ്റമോ പരീക്ഷാമുറിയിലെ സാഹചര്യമോ അവനെ പ്രതികൂലമായി ബാധിച്ചു. ഇത് ക്ലാസ്ടീച്ചറിനോട് ചര്‍ച്ച ചെയ്താല് പ്രശ്‌നപരിഹാരമുണ്ടാകും.\nഅടുത്ത പരീക്ഷയ്ക്ക് ടീച്ചറുടെ പുഞ്ചിരിയോടെയുള്ള ‘മിടുക്കനായിട്ടെഴുതണം. ഒന്നുപോലും വിട്ടുകളയരുത്’ എന്ന ഒരു വാക്ക് അവന് ഊര്‍ജം പകരും. മക്കളെ കാണാന് നമ്മുടെ കാഴ്ച തെളിച്ചെടുക്കണം. പലപ്പോഴും മാതാപിതാക്കള് മുതിര്‍ന്നവരുടെ കണ്ണോടെ കുഞ്ഞുങ്ങളുടെ പ്രശ്‌നങ്ങളെ കാണുന്നു. ‘ഈ പ്രാണികള് എന്തേ തീയിലേക്ക് പറന്നുവന്ന് വീഴുന്നു എന്നറിയണമെങ്കില് നമ്മള് ഒരു പ്രാണിയായി മാറണം.’ ‘നീയിതു ചെയ്തില്ലെങ്കില് നിന്റെ അച്ഛനെ ഉപദ്രവിക്കും’ എന്ന് ഭീഷണിപ്പെടുത്തിയാല് ഒരു കൊച്ചുകുട്ടി വല്ലാതെ ഭയപ്പെടും. മക്കളെ നന്നായി വളര്‍ത്താന് നമ്മള് മക്കളുടെ മാനസികനിലയിലേക്ക് താഴ്ന്നിറങ്ങിവരാനുള്ള ഭാവനാശക്തി നേടിയെടുക്കേണ്ടതുണ്ട്.\nമറ്റൊരു പിഴവുകൂടെ മാതാപിതാക്കള്‍ക്ക് സംഭവിക്കാറുണ്ട്. നമ്മുടെ ബാല്യകാലാനുഭവങ്ങളുടെ വെളിച്ചത്തില് മക്കളെ വിലയിരുത്തിപ്പോകുന്നു എന്നതാണീ പിഴവ്. നമ്മുടെ പാരമ്പര്യവും സാഹചര്യങ്ങളും വ്യത്യസ്തമായിരുന്നു. നമ്മുടെ കഴിവുകളും കുറവുകളുമല്ല, നമ്മുടെ മക്കള്‍ക്കുള്ളത്. ഓരോ കുട്ടിയും വ്യത്യസ്തരാണ്.\nഒരു മീനും കുരങ്ങനും നീന്തല്‍മത്സരം വയ്ക്കുമോ? ആമയും മുയലും ഓട്ടമത്സരം വയ്ക്കുമോ? മീന് നീന്തലില് വിജയിക്കും, കുരങ്ങന് മരം കയറ്റത്തില്. മുയല് നന്നായി ഓടും, ആമ നന്നായി നീന്തും. കഴിവുകള് വ്യത്യസ്തമാണ്. ചില പരാജയങ്ങള് നല്ലതാണ്. ആ മേഖലയിലല്ല, ആ കുട്ടിയുടെ ഉപരിപഠനവും തൊഴിലും എന്ന് ആ കുട്ടി തന്റെ മാതാപിതാക്കളോട് പറയുകയാണ്. സംഭവങ്ങള് സന്ദേശങ്ങളാണ്. മക്കളുടെ പരാജയങ്ങള് ഓര്‍മപ്പെടുത്തലുകള് ആണ്. സാഹചര്യങ്ങളും പ്രസക്തമാണ്. നമ്മള് പഠിച്ച സ്‌കൂളുകള് വളരെ വ്യത്യസ്തമായിരുന്നു. നമ്മളെ പഠിപ്പിച്ച അധ്യാപകരല്ലല്ലോ മക്കളെ പഠിപ്പിക്കുന്നത്. പഠനരീതിയും പരീക്ഷാരീതിയും മാറി. മക്കളെ മിടുക്കരാക്കാന് പഠിക്കാം. ‘അബ്ദുള്ളയെ പഠിപ്പിക്കാന് ആദ്യം അബ്ദുള്ളയെ പഠിക്കൂ’ എന്ന ചൊല്ല് നമുക്ക് മറക്കാതിരിക്കാം.


വിദേശ പഠനം: ചിന്തിക്കേണ്ട കാര്യങ്ങൾ - Career Series 1 | NowNext\nവിദേശത്തുപോയി പഠിക്കുക എന്നത് ചിലവേറിയ കാര്യമാണ്. യാത്ര ചിലവ്, താമസ ചിലവ്, ഭക്ഷണം, ഇൻഷുറൻസ്, യൂണിവേഴ്സിറ്റിയിലെ ഫീസ് ഇതെല്ലാം തന്നെ പൊതുവിൽ ഇന്ത്യയിലേക്കാൾ വളരെ കൂടുതലാണ്. ലോകത്ത് ഏറ്റവുമധികം വിദ്യാർത്ഥികളുടെ ലക്ഷ്യസ്ഥാനമായ അമേരിക്കയിൽ ഒരു ഡിഗ്രി കോഴ്സ് പഠിക്കാൻ ചുരുങ്ങിയത് ഒരു കോടി രൂപയെങ്കിലും നിലവിൽ ചെലവ് പ്രതീക്ഷിക്കാം. ബിരുദാനന്തര ബിരുദത്തിന് വിഷമനുസരിച്ച് ഇതിൽ കുറവുണ്ടാവാം. ട്യൂഷൻ ഫീസ് കുറവുള്ള യൂറോപ്യൻ രാജ്യങ്ങളിൽ പോലും ജീവിതച്ചിലവ് വളരെ കൂടുതലാണെന്നോർക്കണം. വിദേശത്തു പഠിക്കാനുള്ള പദ്ധതികൾ ആരംഭിക്കുന്നതിനു മുൻപുതന്നെ മാതാപിതാക്കളുമായി ചർച്ചചെയ്ത് നിങ്ങളുടെ സാന്പത്തികസ്ഥിതി പൂർണമായി വിലയിരുത്തേണ്ടതാണ്. അതിനാവശ്യമായ സാന്പത്തിക സ്രോതസ്സിനെക്കുറിച്ചും തീരുമാനത്തിലെത്തേണ്ടതുണ്ട്. വിദേശപഠനത്തിന് വേണ്ടി എത്ര പണം ചിലവാക്കാം എന്നത് ഓരോരുത്തരുടേയും സാന്പത്തിക നില അനുസരിച്ചിരിക്കും. ഇതിനായി ഞാൻ ആളുകൾക്ക് നൽകുന്ന ഉപദേശം ഇതാണ്. നിങ്ങൾ വിദേശത്ത് പഠിച്ച ശേഷം ജോലികിട്ടാതെ തിരികെ വന്നാൽ നിങ്ങളുടെ മാതാപിതാക്കളുടെ റിട്ടയർമെന്റ്റ് പ്ലാൻ കുഴപ്പത്തിലാകാത്ത സാഹചര്യമാണുള്ളതെങ്കിൽ ആ ചിലവുകൾ ന്യായമാണ്. ഒരേക്കർ സ്ഥലമുണ്ടെങ്കിൽ അതിൽ പകുതി വിറ്റ് പുറത്തുപോയി പഠിക്കുന്നതിൽ ഒരു തെറ്റുമില്ല. മകളുടെ കല്യാണം നാലായിരം പേരെ വിളിച്ചു നടത്താൻ പ്ലാനുണ്ടെങ്കിൽ ആ പണം ആ കുട്ടിയുടെ ഉന്നത വിദ്യാഭ്യാസത്തിനായി ഉപയോഗിക്കുന്നതിൽ ഒട്ടും വിഷമിക്കേണ്ട. എന്നാൽ അച്ഛനോ അമ്മയോ പെൻഷനായപ്പോൾ കിട്ടിയ തുക വിദേശപഠനത്തിനായി ചിലവാക്കുന്നത് വലിയ റിസ്ക്ക് ഉള്ള പണിയാണ്. ഇക്കാര്യങ്ങൾ നാം അറിഞ്ഞിരിക്കണം.


'ആഡംഭരക്കാര്'ക്ക് ബജറ്റില് 'റിലാക്സേഷന്'; പിഴയടച്ചാല് നിയമനടപടി ഒഴിവാകും -Kearala budget 2018- Suresh Gopi, Amala Paul, Fahad Fazil,\n'ആഡംബരക്കാര്'ക്ക് ബജറ്റില് 'റിലാക്സേഷന്'; പിഴയടച്ചാല് നിയമനടപടി ഒഴിവാകും\nനടനും ബിജെപി എംപിയും ആയ സുരേഷ് ഗോപി, നടന് ഫഹദ് ഫാസില്, നടി അമലാ പോള് എന്നിവരായിരുന്നു പോണ്ടിച്ചേരിയില് വാഹനം റജിസ്റ്റര് ചെയ്ത് നികുതി വെട്ടിപ്പ് നടത്തിയത്\nകൊച്ചി: നികുതി വെട്ടിക്കാൻ പുതുച്ചേരിയില് കാര് റജിസ്റ്റര് ചെയ്ത സംഭവത്തിലെ കുറ്റക്കാരായവര്‍ക്ക് ബജറ്റില് ആശ്വാസം. കുറ്റക്കാര്‍ക്ക് പിഴയടച്ച് നിയമനടപടികളില് നിന്ന് ഒഴിവാകാമെന്ന് ധനമന്ത്രി അറിയിച്ചു. ഇത് ഒറ്റത്തവണയായി അടച്ചാല് മതിയാകും. ഇതര സംസ്ഥാനങ്ങളില് അനധികൃതമായി റജിസ്റ്റര് ചെയ്ത വാഹനങ്ങള് സംസ്ഥാനത്ത് റീ-റജിസ്റ്റർ ചെയ്യണമെന്ന് ധനമന്ത്രി അറിയിച്ചു. റീ-റജിസ്റ്റർ ചെയ്യാത്ത വാഹനങ്ങൾ കണ്ടുകെട്ടുന്നത് ഉൾപ്പടെയുള്ള കർശന നടപടികളുണ്ടാകുമെന്നും ഇത്തരം വാഹനങ്ങൾക്ക് നികുതി അടച്ച് നിയമനടപടികളില് നിന്ന് ഒഴിവാകാമെന്നും മന്ത്രി ബജറ്റിൽ അറിയിച്ചു.\nനടനും ബിജെപി എംപിയുമായ സുരേഷ് ഗോപി, നടന് ഫഹദ് ഫാസില്, നടി അമലാ പോള് എന്നിവരായിരുന്നു പോണ്ടിച്ചേരിയില് വാഹനം റജിസ്റ്റര് ചെയ്ത് നികുതി വെട്ടിപ്പ് നടത്തിയത്. നികുതിവെട്ടിപ്പുമായി ബന്ധപ്പെട്ട് ജാമ്യമില്ലാ വകുപ്പ് പ്രകാരമാണ് മൂവര്‍ക്കുമെതിരേ കേസ് എടുത്തിരുന്നത്. പുതുച്ചേരിയിൽ തനിക്കു ഫ്ലാറ്റ് ഉണ്ടെന്നാണു സുരേഷ് ഗോപി മോട്ടോര്‍വാഹന വകുപ്പിന് മറുപടി നൽകിയത്. ഉദ്യോഗസ്ഥർ ചെന്നപ്പോൾ അതു പൂട്ടിയനിലയിലായിരുന്നു. പുതുച്ചേരി പൊലീസിലെ സർക്കിൾ ഇൻസ്പെക്ടറായിരുന്നു അടുത്ത വീട്ടിലെ താമസക്കാരൻ. സുരേഷ് ഗോപിയെ കണ്ടിട്ടില്ലെന്നും അറിയില്ലെന്നും അദ്ദേഹം മൊഴി നൽകിയിട്ടുണ്ട്.\nമൂവരും പുതുച്ചേരിയിൽ താമസിക്കുന്നതായി രേഖ ഉണ്ടാക്കാനായി ഇൻഷുറൻസ് പോളിസി, വ്യാജ വാടക കരാർ എന്നിവ ഉണ്ടാക്കിയതായി പ്രാഥമികാന്വേഷണത്തിൽ ക്രൈംബ്രാഞ്ച് കണ്ടെത്തിയിരുന്നു. പത്തു വർഷത്തിനിടെ കേരളത്തിൽ വിൽപന നടത്തിയ ഏഴായിരത്തിലേറെ കാറുകൾ പുതുച്ചേരിയിൽ റജിസ്റ്റർ ചെയ്തു നികുതി വെട്ടിച്ചെന്നാണു നിഗമനം.\nTags: Amala Paul, Fahad Fazil, Suresh Gopi\n16 വര്‍ഷത്തിന് ശേഷം സത്യന് അന്തിക്കാടും ശ്രീനിവാസനും ഒന്നിക്കുന്നു; കൂട്ടിന് ഫഹദ് ഫാസിലും


Videos Archives • Page3of6• Technology & Travel Blog from India\nVideos Tech Travel Eat - 29/03/2018\nമലേഷ്യയിലെ ഞങ്ങളുടെ അവസാന രാത്രിയാണ് ഇന്ന്. മലേഷ്യയിലെ കൊച്ചു ഗോവയായ പോര്‍ട്ട് ഡിക്സണില് കോറസ് പാരഡൈസ് എന്ന ബീച്ച് റിസോര്‍ട്ടിലായിരുന്നു ഞങ്ങളുടെ താമസം. റിസോര്‍ട്ടില് എത്തിയപ്പോള് രാത്രി വൈകിയിരുന്നതിനാല് അന്ന് ഞങ്ങള്‍ക്ക് കാഴ്ചകള് ഒന്നുംതന്നെ കാണുവാന് കഴിഞ്ഞില്ല....\nVideos Tech Travel Eat - 28/03/2018\nലിറ്റില് ഇന്ത്യയിലെ കറക്കമെല്ലാം കഴിഞ്ഞശേഷം ഞങ്ങള് ഹോട്ടലില് ചെന്ന് ലഗേജുകള് എടുത്തു. ഞങ്ങളുടെകൂടെ രാജു ഭായ് ഉണ്ട് ഇപ്പോള്. ഇനി ഞങ്ങള് പോകുന്നത് മലേഷ്യയുടെ ഭരണസിരാകേന്ദ്രമായ പുത്രജയയിലേക്ക് ആണ്. പുത്രജയയിലെ കാഴ്ചകള് കണ്ടതിനു ശേഷം നേരെ പോര്‍ട്ട്...\nVideos Tech Travel Eat - 26/03/2018\nഇന്നേ ദിവസം ഞങ്ങളെല്ലാം നേരത്തെ എഴുന്നേറ്റു. ഇത്രയും ദിവസത്തെ ഐബിസ് ഹോട്ടലിലെ താമസം ഇന്നത്തോടെ അവസാനിക്കുകയാണ്. ഇന്നത്തെ കറക്കങ്ങള്‍ക്ക് ശേഷം ഞങ്ങള് നേരെ പോകുന്നത് പോര്‍ട്ട് ഡിക്സണ് എന്ന ബീച്ച് ഏരിയയിലേക്ക് ആണ്. ഞങ്ങള് ബ്രേക്ക് ഫാസ്റ്റ്...\nVideos Tech Travel Eat - 24/03/2018\nഗെന്റിംഗ് ഹൈലാന്‍ഡില് നിന്നും ഞങ്ങള് ബസ്സില് യാത്രചെയ്ത് രാത്രിയോടെ ക്വലാലംപൂരില് എത്തി. ബസ്സിലെ ടീമിനൊപ്പം ഉണ്ടായിരുന്ന ഗൈഡ് ഒരു മലേഷ്യന് യുവതിയായിരുന്നു. ബസ്സിലെ യാത്രക്കാരായ പോണ്ടിച്ചേരിയില് നിന്നും വന്ന അണ്ണന്‍മാരെയെല്ലാം കൊഞ്ചം കൊഞ്ചം തമിഴ് പറഞ്ഞുകൊണ്ട് പുള്ളിക്കാരി...\nVideos Tech Travel Eat - 22/03/2018\nബാത്തു കേവ്സില് നിന്നും ഞങ്ങള് പിന്നീട് പോയത് മലേഷ്യയിലെ ഹൈറേഞ്ച് പ്രദേശമായ ഗെൻറിംഗ് ഹൈലാൻഡിലെ കാഴ്ചകള് ആസ്വദിക്കുവാനും അനുഭവിക്കുവാനും ആയിരുന്നു. പോകുന്നവഴി ഒരു നോര്‍ത്ത് ഇന്ത്യന് ഹോട്ടലില് നിന്നും ഞങ്ങള് ഊണ് കഴിച്ചു. അത്ഭുതമെന്നു പറയട്ടെ.. ഹോട്ടലിലെ...\nVideos Tech Travel Eat - 20/03/2018\nപതിവിലും വിപരീതമായി അന്ന് ഞങ്ങള് രാവിലെതന്നെ ഉറക്കമുണര്‍ന്നു. അതുകൊണ്ട് ഹോട്ടിലെ ബ്രേക്ക് ഫാസ്റ്റ് കഴിക്കുവാന് അവസരമുണ്ടായി. അത്യാവശ്യം എല്ലാവര്ക്കും ഇഷ്ടപ്പെടുന്ന വിഭവങ്ങള് അടങ്ങിയ ഒരു ബുഫെ ആയിരുന്നു ബ്രേക്ക് ഫാസ്റ്റ്. എങ്കിലും നല്ല ഇഡ്ഡലിയും...\nVideos Tech Travel Eat - 17/03/2018\nബെര്‍ജയ ടൈം സ്ക്വയറിലെ ഷോപ്പിംഗും കറക്കവും ഒക്കെ കഴിഞ്ഞശേഷം ഞങ്ങള് പോയത് ക്വലാലംപൂരിലെ പ്രശസ്തമായ ചൈനീസ് മാര്‍ക്കറ്റിലേക്ക് ആയിരുന്നു. ടൈം സ്ക്വയറിനു മുന്നില് നിന്നും ഞങ്ങള് ഒരു ടാക്സി വിളിച്ച് ചൈന മാര്‍ക്കറ്റിലേക്ക് യാത്രയായി. സെല്‍വന് എന്നു...\nVideos Tech Travel Eat - 15/03/2018\nഇന്ന് രാവിലെ ഉറക്കമുണര്‍ന്നപ്പോള് കുറച്ച് വൈകിപ്പോയിരുന്നു. വെളുപ്പിന് നാലുമണിയോടെയാണ് ഞങ്ങള് തലേദിവസത്തെ കറക്കം കഴിഞ്ഞു തിരിച്ചെത്തിയത്. വൈകി എഴുന്നേറ്റതിനാല് ബ്രേക്ക് ഫാസ്റ്റ് ക്യാന്‍സലായി. ഹാരിസ് ഇക്ക പതുവുപോലെ കപ്പ് ന്യൂഡില്‍സ് വാങ്ങി വന്നു. ഇന്നു വേറെ മോഡല്...\nVideos Tech Travel Eat - 10/03/2018\nഏഴു മണിയോട് അടുത്തപ്പോള് ഞങ്ങള് അടുത്തുള്ള ഒരു KFC യില് കയറി ഭക്ഷണമൊക്കെ കഴിച്ച് വീണ്ടും പുറത്തേക്ക് ഇറങ്ങി. അത്രയും നേരം നല്ല തെളിഞ്ഞു നിന്നിരുന്ന അന്തരീക്ഷം പെട്ടെന്നാണ് മാറിയത്. നല്ല ഒടുക്കത്തെ മഴ. മലേഷ്യയില് ഇങ്ങനെയാണെന്ന്...\nVideos Tech Travel Eat - 07/03/2018\nസിനിമാ നടന്മാര്‍ക്കും ക്രിക്കറ്റ് താരങ്ങള്‍ക്കുമൊക്കെ ഉള്ളതുപോലെ നമ്മുടെ സ്വന്തം കെഎസ്ആര്‍ടിസിയ്ക്കും ഉണ്ട് ആരാധകര്. ആനവണ്ടിപ്രേമികള് എന്നറിയപ്പെടുന്ന നമ്മുടെ സ്വന്തം ടീം. ആനവണ്ടി അഥവാ കെഎസ്ആര്‍ടിസി ബ്ലോഗ് ആരംഭിച്ചിട്ട് ഇത് പത്താമത്തെ കൊല്ലമാണ്. അങ്ങനെയിരിക്കെയാണ് ആനവണ്ടി ഗ്രൂപ്പ് അഡ്മിനുകള്...


ഒന്നുകില് കഴിവ് തെളിയിക്കുക, അല്ലെങ്കില് സഞ്ജുവിനായി മാറിനില്‍ക്കുക; പന്തിനോട് ലക്ഷ്‌മൺ-VVS Laxman against Rishab Pant and Supports Sanju Samson | Indian Express Malayalam\nvvs laxman against rishab pant and supports sanju samson\nഋഷഭ് പന്തിനെതിരെ വിവിഎസ് ലക്ഷ്‌മൺ\nNovember 28, 2019 9:33:37 pm\nതന്റെ കഴിവ് തെളിയിക്കാന് ഋഷഭ് പന്തിന് സാധിക്കണമെന്ന് ഇന്ത്യയുടെ മുന്‍താരം വി.വി.എസ്.ലക്ഷ്‌മൺ. ടീം തന്നില് അര്‍പ്പിച്ച വിശ്വാസം കാത്തുസൂക്ഷിക്കാന് സാധിക്കുന്നില്ലെങ്കില് ആ സ്ഥാനം സഞ്ജു സാംസണുവേണ്ടി പന്ത് ഒഴിഞ്ഞുകൊടുക്കണമെന്നും ലക്ഷ്മണ് പറഞ്ഞു.\nവെസ്റ്റ് ഇന്‍ഡീസിനെതിരായുള്ള ടി-20 പരമ്പരയിലേക്ക് പന്തിനെ തിരഞ്ഞെടുത്തത് ഒരു സന്ദേശമാണ്. ഒന്നുകില് നന്നായി കളിക്കുക. അല്ലെങ്കില് പുറത്തിരിക്കുക. പന്തിന് പകരം കളിക്കാന് കഴിയുന്ന താരമാണ് സഞ്ജു സാംസണ്. പന്തിന് നിരവധി അവസരങ്ങളായി ലഭിക്കുന്നു. ടീം മാനേജ്‌മെ‌ന്റ് പന്തുമായി കാര്യങ്ങള് സംസാരിക്കണം ലക്ഷ്മണ് പറഞ്ഞു.\nപന്ത് നല്ല കഴിവുള്ള താരമാണ്. കളിയുടെ ഗതി മാറ്റിമറിയ്ക്കാനുള്ള കഴിവ് ഋഷഭ് പന്തിനുണ്ട്. എന്നാല്, തന്നില് അര്‍പ്പിച്ച വിശ്വാസം കാക്കുന്നതില് പന്ത് പരാജയപ്പെടുന്നു. വെസ്റ്റ് ഇന്‍ഡീസിനെതിരായ ടി-20 പരമ്പരക്കുള്ള ഇന്ത്യന് ടീമില് സഞ്ജു സാംസണെ ഉള്‍പ്പെടുത്തിയത് ഋഷഭ് പന്തിനുള്ള ശക്തമായ സന്ദേശമാണ്. ഋഷഭ് പന്തിന്റെ പകരക്കാരനായി സഞ്ജുവിനെ ടീം മാനേജ്‌മെ‌ന്റും സെലക്ടര്‍മാരും കാണുന്നു എന്നാണ് ഇതിൽ നിന്ന് വ്യക്തമാകുന്നത്. ഋഷഭ് പന്തിന് ഒരുപാട് അവസരങ്ങള് ലഭിച്ചു കഴിഞ്ഞു എന്നും ലക്ഷ്‌മൺ പറഞ്ഞു.\nഐപിഎല്ലിന് ശേഷമെ ധോണി വിരമിക്കല് സംബന്ധിച്ച് എന്തെങ്കിലും തീരുമാനമെടുക്കാന് സാധ്യതയുള്ളൂവെന്നും ലക്ഷ‌്‌മൺ സ്റ്റാർ സ്പോർട്സിനോട് പറഞ്ഞു.\nWeb Title: Vvs laxman against rishab pant and supports sanju samson


പുലര്‍കാലങ്ങള് !: 11/01/2012 - 12/01/2012\nഅങ്ങനെയൊന്നുമില്ല, പിന്നെങ്ങനാന്നാവും, അതുമറിയില്ല. അങ്ങനെയൊന്നുമില്ല,.. അത്രന്നെ..\nഇരുട്ട് പ്രസവിച്ചിട്ട നിലാവ്, ആ നിലാവിന് ആശംസയെകാന് വന്നതാവും നക്ഷത്രങ്ങള്. നക്ഷത്രങ്ങളെ നോക്കൂ കണ്ണി ചിമ്മി നിലാവിനോട് ചിരിക്കുന്നില്ലേ? മഞ്ഞു തുള്ളികള്‍ക്ക് സന്തോഷമായിരുന്നു നിലാവിനെ കാണാന്. ഇലകള് കൂടിയ ഒരു സ്ഥലത്ത് ഒരു നേര്‍ത്ത വിടവിനിടയില് നിലാവ് ഒളിഞ്ഞു നോക്കിയപ്പോള് മഞ്ഞു തുള്ളികള്‍ക്ക് അതിലേറെ സന്തോഷം. തണുത്ത കാറ്റ് വന്നപ്പോള് നിലാവ് പറഞ്ഞു "തണുക്കുന്നു" എന്ന്.\nളി - പ്രാസം\nജബ ജബാ ന്നു\n*കലയാളി = കല ആളുന്നവന് അഥവാ പ്രബുദ്ധന്.\nമലയാളികള് കലാകാരന്മാരും മലയാളികള് കൊലയാളികളും മലയാളികള് തായോളികളും ആണെന്ന് ബിരിയാനിയോടു അമിതപ്രിയരുമായിരിക്കും.. അവരോടു(നമ്മളോട്) എന്ത് ചോദിച്ചാലും ഉത്തരം "ജബ" "ജബ" അഥവാ ഒന്നും അറിയില്ല എനിക്ക് ജാഡ മാത്രമേ ഒള്ളൂ എന്നുമായിരിക്കും ഉത്തരം...\nഞാനിന്നലെ ഒരു സ്വപ്നം കണ്ടു. അരികിലെരു നക്ഷത്രമായ് കണ്ണിറുക്കി കൊലുസാട്ടി ചിരിക്കുന്ന അവളുടെ മൊഴികളെ കേട്ട സ്വപ്നം.\nആധുനിക ചക്ക പൊട്ടല്\nകാലത്തിന് മച്ചില് ചക്ക വിരിഞ്ഞു!\nയോ യോ താളം മുഴങ്ങി.\n[പ്രത്യേകിച്ച് ഒന്നും പറയാനില്ല]\n"ഉറ്റിയെരിഞ്ഞാ മഴയുടെ മാറിടത്തിന്\nആര്‍ത്തനാദമെന്റെ കര്‍ണ്ണങ്ങളെ മുറിപ്പെടുത്തി.\nഞാനോ.. വൃഥാ ഒരു കാട്ടള യുദ്ധനൃത്തത്തില് മുഴുകി."\nമഴ പെയ്യുന്ന നേരത്ത് ഒരു ഇടിനാദം കവിയുടെ നിദ്രയെ ശല്യപ്പെടുത്തുകയും, കവി ആ ശബ്ദത്തെ ശ്രദ്ധിക്കാതെ തന്റെ സ്വപ്നങ്ങളില് നടക്കുന്ന കാട്ടാള യുദ്ധത്തില് മിഴി പൂണ്ടു വീണ്ടും ഉറക്കത്തിലേക്ക് വഴുതി വീഴുകയുമാനുണ്ടായത്.\nഇതിലെ മഴയുടെ മാറിടത്തിന് ആര്‍ത്തനാദമാണ് ഇടിയുടെ ശബ്ദം. കര്‍ണ്ണങ്ങളെ മുറിപ്പെടുത്തി എന്നുകൊണ്ട് കവി ഉദ്ദേശിക്കുന്നത് കവിയുടെ ഉറക്കത്തെ ബുദ്ധിമുട്ടിച്ചു എന്നാണു. കവിയുടെ ചെവിയില് ആ ശബ്ദം ആഘാതമായി പതിച്ചതിനാല് കവി ആലോസരപ്പെടുകയും പക്ഷെ അത് ശ്രദ്ധിക്കാതെ കവി ഉറക്കത്തിലെക്കും ഉറക്കത്തിലെ സ്വപ്നത്തിലേക്ക് തിരിച്ചു പോയി...\nഎന്നെ എന്നിലേക്ക് തന്നെ വലിച്ചെറിയൂ.\nഎനിക്കെന്നില് കിടന്നു പഴകണം, ശമിക്കണം\nവീണ്ടുമൊരു തളിരായ് എന്നില്‍ത്തന്നെ വളരണം.\nLabels: Philosophy, self realization\nഈ ഒറ്റപ്പെട്ടവന്‍റെ മനസ്സ് ശൂന്യമാണ്. നിന്റെ മനസ്സിലെ അര്‍ത്ഥമില്ലാത്ത ചിന്തകളില് അകലത്തായി ഞാന്നുണ്ട്. എവിടെയോ ചിതറിത്തെറിച്ച സ്വപ്നങ്ങളില് ഒരു നിഴലായി നിന്നെ ഞാന് മറഞ്ഞിരുന്നു കാണുന്നു. എടുത്തെറിയപ്പെട്ട എന്നെ നിനക്ക് നിന്‍റെ ചിന്തകളില് വെച്ച് കൊന്നു കളയാം.\nഅതാ മരിച്ച ഓര്‍മകളില് നമ്മള്...\nഇനി നമ്മുക്ക് നമ്മളെ പുല്‍കാനവുമോ...\nLabels: fail, Philosophy\nഇരുട്ടാണ് സര്‍വത്ര ഇരുട്ട്, ഒന്നും കാണുന്നില്ല. ഞാന് തന്നെ ഉണ്ടോ എന്നറിയാന് തൊട്ടുനോക്കേണ്ടി വരും. അപ്പോഴാണ്...\nആരോ വിളിക്കുന്നു. ആരാ ഈ നേരത്ത് ശൂശൂ വെക്കുന്നത്. എന്റെ മുറിയില് ഞാന് മാത്രമല്ല അപ്പൊഴുള്ളത്.. വാതിലോക്കെ അടച്ചതാണല്ലോ? പിന്നെയാരാ. കള്ളനോ മറ്റോ? ഹേയ്...\nഎന്റെ വായീന്നു ശബ്ദം പുറത്തു വന്നില്ല. ഇനി ഞാന് വല്ല സ്വപ്നവും കാണുന്നുണ്ടോ?\nഹലോ? എന്താ വേണ്ടത്. എന്താ?\nനിങ്ങളാരാ? എന്താ വേണ്ടത്!\nനീ ഒന്നുമറിയാത്ത പോലെ?\nനിങ്ങള് എന്തിനാ ചിരിക്കുന്നത്?\nചിരി ഒന്നുകൂടി ഉച്ചത്തിലായി. ചിരിയുടെ ചങ്ങലകള് ആ ശബ്ദത്തില് കിലുങ്ങി. ആ മുറിയിലാകെ പ്രതിധ്വനി തീര്‍ത്ത് ആ ചിരി എന്നെ നടുക്കി.\nഅപ്പുറത്തെ ഫ്ലാറ്റിലൊക്കെ ആളുള്ളതാ, will ya stop it?\nസാവധാനം ആ ശബ്ദം അങ്ങനെ അലിഞ്ഞ് ഇല്ലാണ്ടാവുന്നു.\nചിരി നിന്നു. ഏറെ നേരത്തെ മൌനം. നിശബ്ദത മാത്രം\nWTF, പിന്നെന്തിനാ ഇങ്ങോട്ട് വന്നെ?\nഎന്നോട്! എന്നോടെന്തിനാ സംസരിക്കുന്നെ?.\nഏറെ നേരത്തെ മൌനം.\nനിങ്ങള് പോയോ? പറഞ്ഞോളു.. ഞാന് കേട്ടോളാം..\nമൌനം മാത്രം.. ഇയാളിത് എവിടാ?\nസമയം പോകുന്നു, ഇപ്പൊ ഒന്നും കേള്‍ക്കുന്നില്ല. അയാള് പോയോ?\nഞാന് നിങ്ങളോട് ചോദിച്ചില്ലല്ലോ?\nഇല്ലെങ്കിലും എനിക്ക് നിന്നെ കേള്‍ക്കാം..\nനിശബ്ദത. ആരോ കരയുന്നു.. മെല്ലെ തേങ്ങുന്നു. അയാള് കരയുകയാണോ? ഞാനിതെവിടെയാ? എനിക്ക് ദേഷ്യം വരുന്നു.\nഹലോ? നിങ്ങള് കരയുകയാണോ?\nഉത്തരമില്ല. സമയം പോകുന്നു. തേങ്ങല് മാത്രം കേള്‍ക്കാം. ആദ്യം ചിരിച്ചു ഇപ്പൊ ദേ കരയുന്നു. പക്ഷെ.. എന്റെ കണ്ണുകള് നിറഞ്ഞൊഴുകിയിരികുന്നു. പക്ഷെ ഞാന് കരഞ്ഞിട്ടില്ലല്ലോ? പിന്നെങ്ങനാ..\nWTF? നിങ്ങള് കരഞ്ഞപ്പോള് എന്തിനാ എന്റെ കണ്ണുകള് നിറഞ്ഞത്?\nതേങ്ങല് നിന്നു.. ഇപ്പോള് നിശബ്ദത മാത്രം.\nഎനിക്കൊന്നും മനസ്സിലാവുന്നില്ല. അയാള് ചിരിക്കുന്നു, കരയുന്നു.\nഎന്റെ കണ്ണ് നിറഞ്ഞൊഴുകുന്നു. ചിലപ്പോള് ഒന്നും മിണ്ടുന്നില്ല. ഇയാളാരാ എന്നോട് സംസരിക്കുന്നെ? അയാള് കരയുമ്പോള്\nഎന്റെ കണ്ണ് നിറയുന്നു...\nഎനിക്ക് നീ മാത്രമേയുള്ളൂ സംസാരിക്കാന്!\nനിങ്ങള് കരഞ്ഞപ്പോള് എന്റെ കണ്ണെങ്ങനെ നിറഞ്ഞു?\nനീയാ കരഞ്ഞത്, നിന്റെ ഉള്ളം. നീ കരയും ഞാനാ ഉരുകുന്നത്.\nഎന്ത്? ഞാന് നിങ്ങളെ എങ്ങനെ അറിയും?\nനീ തന്നയാണ് ഞാന്. ഞാന് തന്നെയാണ് നീ!\nഞാന് എന്നോട് തന്നെ സംസരിക്കുകയാണോ? ഈ പച്ചക്ക്? എന്തൊക്കെയാ ഇത് ദൈവമേ?\nഇതില് ഏതാണ് ശരിക്കുമുള്ള ഞാന്?\nജാഡ കാണിക്കുന്ന, എപ്പോഴും What The Fuck മാത്രം പറയുന്ന നീ!\nഅതാണ് നിന്റെ മുഖംമൂടി.\nഉള്ളിന്റെ ഉള്ളിലെ നീ തനി മലയാളിയാണ്. നല്ല ഭാഷ, നല്ല സ്വരം, ഭാവ്യം!\nഅപ്പൊ ഞാനും ഇയാളും ഒന്നാണ് എന്നാണോ? are we the same?\nമെല്ലെ ചിരിക്കൂ.. എന്തിനാ ഇങ്ങനെ ചിരിക്കുന്നത്? ഇടയ്ക്കു കരയുന്നത് എല്ലാം?\nനിനക്കറിയാം, എനിക്കും. പക്ഷെ നിനക്ക് അതൊന്നും വല്ല്യ കാര്യമല്ല.\nനീ പലപ്പോഴും ഒരു ഭീരുവാണ്, വേഷങ്ങളെ സ്വീകരിച്ച് ആടുമ്പോള് നീ ഓര്‍ക്കുന്നില്ല, ഒരു ദിവസം അവയെല്ലാം ഒരു തീമഴയായി നിന്നില് പെയ്തിറങ്ങുമെന്ന്. നീ നിന്റെ ജീവിതത്തെ വെറുക്കുന്നു. വ്യതിരക്തമായ ചില നശ്വരസന്ദര്‍ഭങ്ങളെ സൃഷ്ടിച്ചു നീ എങ്ങോട്ടോ ഒളിച്ചോടാന് ശ്രമിക്കുന്നു. സ്നേഹിക്കപ്പെടാനും സന്തോഷിക്കപ്പെടാനും വേണ്ടി നീ പലരെയും ഉപയോഗിക്കുന്നു. അതിന്റെ ആത്മരതിയില് പലരെയും വഞ്ചിക്കുന്നു. നീ സ്നേഹിക്കുന്ന, സ്നേഹം നടിക്കുന്ന സ്ത്രീകളെക്കുറിച്ചോര്‍ക്കുമ്പോള് നീ കരയുന്നു.. നിന്റെ അവസ്ഥയോര്‍ത്തു നീ ചിരിക്കുന്നു, ഒരു ഭ്രാന്തനെപ്പോലെ. അവസാനം നിന്റെയാ പുച്ഛച്ചിരിയില് എല്ലാത്തിനെയും നീ പരിഹസിക്കും. എന്നിട്ട് ആരുമറിയാതെ കരയും. എന്നിട്ട് ഒന്നുമറിയാത്ത പോലെ!\nആര്? ആരെ സ്നേഹിക്കുന്നു എന്നാ!\nഞാന് തന്നെ പറയണോ?\nവേണ്ട! എനിക്ക് അവരോടൊന്നും പ്രത്യേക മമതയില്ല! ഞാന് ആരെയും സ്നേഹിക്കുന്നിമില്ല. ഞാന് അവരെ സ്നേഹിക്കുന്നു എന്ന് എന്ത് കാര്യത്തിലാണ് നിങ്ങള് പറയുന്നത്?\nഅതിനു ഞാനും അവരെ സ്നേഹിക്കണം എന്നാണോ?\nനീയും അവരെ സ്നേഹിക്കുന്നു. ഞാന് സ്നേഹിക്കുന്നപോലെ. കാരണം നമ്മള് ഒന്നാണ്.\nനോക്കൂ. ആ കര്‍ട്ടന് നീക്കി നോക്കൂ. നിലാവ് തൂവി ഇറങ്ങി വരും.\nആ നിലാവത്ത് അവരും അവരുടെ സ്നേഹവും അതിലൂടെ ഇറങ്ങി വരും.\nഞാന് ആരെയും സ്നേഹിക്കുന്നില്ല. അങ്ങനെയാണെങ്കില് എത്രപേരെ ഒരേ സമയം സ്നേഹിക്കണം.\nനീ ഒരേസമയം പല സ്ത്രീകളെയും സ്നേഹിക്കുന്നു.\nഅതൊക്കെ ചുമ്മാതാ.. ഞാന് ആരെയും സ്നേഹിക്കുന്നില്ല!\nനീ ആരെയും സ്നേഹിക്കുന്നില്ല! സമ്മതിച്ചു.\nവിരോധമില്ലെങ്കില് ഞാന് അവരെക്കൂടി വിളിക്കാം?\nനീ സ്നേഹിക്കുന്നില്ലാ എന്ന് പറയുന്നരെ?\nചുമ്മാ! എന്തൊക്കെയാ നിങ്ങളീ പറയുന്നത്?\nനിങ്ങളെ എനിക്ക് വെറുക്കാതിരിക്കാന് കഴിയുന്നില്ല, സ്നേഹിക്കാതെയും.\nഎല്ലാ പകലുകളിലും നിങ്ങളെ ഞാന് വെറുക്കുന്നു, പക്ഷെ എന്നും രാത്രികളില് ആ വെറുപ്പ് ഒരു രാപ്പനിയായി എന്റെ ദേഹത്ത് ചൂടായി പടരുന്നു, അപ്പോഴെല്ലാം നിങ്ങളില്ലാതെ എനിക്ക് കഴിയില്ലാ എന്ന് തോന്നിപ്പോകും. അത് രാത്രിയില് കനത്ത ഇരുട്ടിന്റെ മാറ് പൊട്ടുമാറ് വിളിച്ചു പറയാന് തോന്നും. എല്ലായ്പ്പോഴും അതൊരു കരച്ചിലായി മാത്രം മാറും. എന്റെ വിങ്ങിയുള്ള കരച്ചില് ചില ചീവിടുകളെ തോല്‍പ്പിക്കുമായിരിക്കും.\nസുനന്ദ! അവളെങ്ങനെ ഇവിടെ വന്നു?\nഅവള് മാത്രമല്ല. ലതികയും തമീനയും ഉണ്ട്!\nസ്നേഹിച്ചാല് വെറുക്കേണ്ടി വരുമോ? അതോ വെറുത്തു സ്നേഹിക്കാന് കഴിയുമോ? അതോ നിങ്ങളെ എനിക്ക് സ്നേഹിക്കാന് മാത്രമേ കഴിയൂ എന്നാണോ? നഷ്‌ടപ്പെട്ടുപോയ, ഒരു കണ്ണിയില്ലാതെ എന്റെ മാറില്‍നിന്നടര്‍ന്നുപോയ ഒരു മാല സൃഷ്‌ടിച്ച ശൂന്യതപോലെ തോന്നുന്നു. നിങ്ങളുടെ ഓര്‍മ്മകള് എന്നെ വേദനിപ്പിക്കുന്നു. നിങ്ങള് അതിനുമാത്രം എനിക്കെന്താണ് തന്നത്. ഈ ദുര്‍ബലമായ വൈകാരികതകളോ? ഈ സ്നേഹം എല്ലാവര്‍ക്കും തരാന് കഴിയില്ലേ? എനിക്ക് ചുറ്റും എന്നെ പുണരാന് കൊതിക്കുന്ന അനേകം മനസ്സുകളുണ്ട്, കണ്ണുകളുണ്ട്. അവരുടെ മിഴിമുനകളില് അവരെന്നോട് സ്നേഹം യാചിക്കുമ്പോള് എനിക്ക് ഒട്ടും അലിവ് തോന്നാറില്ല. പക്ഷെ അവരില് നിന്നും നിങ്ങള്‍ക്ക് എന്ത് പ്രത്യേകതയാണുള്ളത്?\nഇനി തമീനയെ കേള്‍ക്കൂ\nനിങ്ങള് മറന്നുവെച്ചുപോയ ഈ പ്രണയത്തെ നിങ്ങളെന്തേ ഓര്‍ക്കാത്തൂ. നിങ്ങക്ക് സ്ത്രീശാപം കിട്ടും, കൂട്ടിലിട്ട പക്ഷിയെപ്പോലെ നിങ്ങള് ജീവിച്ചു നരകിക്കും. നിങ്ങള് തത്വചിന്തകനാണ്, സാഹിത്യകാരനാണ്, നിങ്ങളെപ്പോലുള്ള മഹാന്മാരെ ഞാന് അന്നേ തിരിച്ചറിയേണ്ടാതായിരുന്നു. എത്ര പെട്ടെന്നാണ് നിങ്ങള് എന്നെ നിങ്ങളുടേതുമാത്രമാക്കി മാറ്റിയത്, നിങ്ങള് ഒരു നോട്ടം കൊണ്ട് എന്റെ കിടപ്പറ വരെ തുറന്നെടുത്തിരിക്കുന്നു. നിങ്ങള് നടക്കുന്ന വഴികളില് പ്രണയം കാത്തിരിക്കുന്നു എന്ന് പലരും പറഞ്ഞപ്പോള് ഞാന് വിശ്വസിച്ചിരുന്നില്ല. ഇത്രപെട്ടെന്ന് എല്ലാവരെയും മയക്കാന് നിങ്ങള്‍ക്ക് എന്താണുള്ളത്. നിങ്ങളുടെ മധുരമൊഴികള് തന്നയോ? അതോ എന്റെ കണ്ണുകളെ അടപ്പിക്കുന്ന നിങ്ങളുടെ ചിരിയോ? നിങ്ങള് നിങ്ങളുടെ നീണ്ട കൂര്‍ത്ത വിരലുകള് എന്റെ ചുരുള്‍മുടികകള്‍ക്കിടയിലൂടെ തലച്ചോറിലിറക്കി എന്ത് മായജാലമാണ് കാണിച്ചത്. ഒരു വൈദ്യുതചാലകം കണക്കെ ഈ പൊട്ടത്തിപ്പെണ്ണിന്റെ മനസ്സിലുള്ളത് മുഴുവന് നിങ്ങളറിഞ്ഞില്ലേ?\nപിന്നെ ഞാന് എങ്ങനെ അവരെ കേട്ടൂ.\nWTF! നമ്മള് എന്താ ഇന്‍സെപ്ഷന് കളിക്കുവാന്നോ? ഞാന് സംസാരിക്കുന്നു. എന്റെതന്നെ വേറെ നിങ്ങള് സംസാരിക്കുന്നു.നിങ്ങള് മറ്റു പലരുമായി സംസാരിക്കുന്നു. എന്താ ഇത്. എനിക്കൊന്നും മനസ്സിലാവുന്നില്ല.\nനിങ്ങള്‍ക്ക് തമീനയെ അറിയില്ലേ?\nഅറിയാം... തമീനയെ മാത്രമല്ല സുനന്ദയേയും, ലതികയേയും എല്ലാവരെയും അറിയം.\nനീ തന്നെയാണ് ഞാന്, നിന്റെ ഉള്ളിലെ ഉപബോധമാണ് ഞാന്.\nനീ കരയുമ്പോഴാണ് ഞാനും കരയുന്നത്, നിന്നിലെ ഉപബോധം...\nഞാന് അവരെ എല്ലാവരെയും സ്നേഹിക്കുന്നു. അതുകൊണ്ട് നീയും അവരെ സ്നേഹിക്കുന്നു.\nഉം! നമ്മള് ഒന്നാണ് എന്നാണോ? ഞാന് എന്നോട് തന്നെ സംസാരിക്കുന്നു എന്നാണോ?\nഇനി ഞാന് മിണ്ടുന്നില്ല!\nഎന്നാ ഞാനും പോവുന്നു.\nഎനിക്ക് ഒറ്റയ്ക്ക് സംസാരിക്കാന് അറിയില്ല! ഞാന് പോണൂ..\nഞാന് മിണ്ടിയില്ല! സമയം അരിച്ചു നീങ്ങി. ശബ്ദങ്ങള് ഒന്നുമില്ല. നിശബ്ദത മാത്രം. ഇരുട്ടിനെ പേടിപ്പിച്ചുനിര്‍ത്തുന്ന നിശബ്ദത. അല്ലങ്കില് ഇരുട്ട് ശബ്ദങ്ങളെ പേടിപ്പിച്ചു നിര്‍ത്തുന്നു. ഞാന് സ്വയം സംസാരിക്കുക! എങ്ങനെയത് സംഭവിക്കും. അപ്പോള് ലതിക, തമീന, സുനന്ദ ഇവരൊക്കെ. ഉപബോധം പോലും. ഇത് ഞാന് ചിന്തകള് കാടുമൂടിയ അവസ്ഥാന്തരങ്ങളെ പുച്ചിച്ചു ചിരിക്കുന്നതാവാം, പക്ഷെ മറ്റുള്ളവരുടെ വിശ്വാസങ്ങളെ വ്രണപ്പെടുത്തി ഞാന് ആരെയും സ്നേഹിച്ചിട്ടില്ല, സ്നേഹിക്കാന് എനിക്കറിയില്ല, എനിക്ക് ചുറ്റും എന്റെ പുറമേ നടക്കുന്ന കഥകളും കഥാപാത്രങ്ങളും മാത്രമാണ്. എനിക്ക് സ്നേഹിക്കാന് അറിയില്ല, ചുറ്റുപാടും ഞാന് കാണുന്ന കഥകളും അതിലെ വൈവിധ്യമാര്‍ന്ന ചില സന്ദര്‍ഭങ്ങളെയും മാത്രമാണ് ഞാന് താലോലിക്കുന്നത്, എനിക്കനുഭവമില്ലാത്ത സ്നേഹം, ഞാനത് മനസ്സില് സൃഷ്ടിച്ചെടുക്കുന്നു, ഓരോ ഊഹപോഹങ്ങള്... സ്വപ്നങ്ങളാണ് എന്നെ ജീവിപ്പിക്കുന്നത്, അതിലെ ആശയങ്ങളെ വികസിപ്പിച്ചു ഞാന് നടത്തുന്ന ചില നാടകങ്ങളിലാണ് ഞാന് ജീവിക്കുന്നത്, തികച്ചും നാടകീയമായ അവസ്ഥകള് സൃഷ്ടിച്ചു ഞാന് എന്നെ സന്തോഷിപ്പിക്കുന്നു. അല്ലാതെ ഞാന് ആരെയും സ്നേഹിക്കുന്നില്ല. അതാണ് സത്യം. അതു മാത്രമാണ് സത്യം.\nഅപ്പൊ നിങ്ങള് പോയില്ലേ?\nഞാന് എങ്ങനെ പോകും. ഞാനും നീയും ഒന്നാണ്.\nനീ പൂര്‍ണ്ണമായും ഉപബോധത്തിലേക്ക് ലയിച്ചാല് നമ്മള് ഉറങ്ങും.\nഎന്നാല് നമ്മുക്കൊരുമിച്ചു പോകാം?\nആയികൊട്ടെ! പക്ഷെ ഒന്നോര്‍ക്കണം..\nഞാന് എപ്പോഴും ഇവിടെത്തന്നെ ഉണ്ട്! നിന്റെയുള്ളില്!\nഇല്ല ഉറക്കം വരുന്നില്ല!\nഎന്താ ഇത്ര പെട്ടെന്ന് മരിക്കണം എന്ന്!\nഇപ്പൊ അങ്ങനെ തോന്നുന്നു.\nവേദനയില്ലാതെ മരിച്ചാല് നീ അറിയില്ല നിങ്ങള് മരിക്കുകയാണോ എന്നത്?\nനീ ഉറങ്ങുകയാണ് ചെയ്യുക. പിന്നെ എപ്പോഴോ മരിക്കും.\nപിന്നെ എങ്ങനെ മരിക്കണമെന്നാണ്?\nനരകത്തിലേക്കുള്ള പാത മുഴുവന് വേദനയറിഞ്ഞു മരിക്കണം.\nരണ്ടു കത്തികള് ഹൃദയത്തിലേക്ക് തുളച്ചു കയറുന്ന പോലെ വേദന അറിയണം.\nകത്തിമുന ഹൃദയത്തിന്‍റെ മൃദുവായ അറ്റങ്ങളെ തിരയുന്നതുപോലെ തോന്നണം.\nഞാന് രണ്ടുമൂന്നു തവണ ആലോചിച്ചിട്ടുണ്ട്. ഡ്രൈവ് ചെയ്യുമ്പോള് സ്പീഡ് കൂട്ടും... ഒരു heavy crash! ഒരിക്കല് ബാല്‍ക്കണിയില് നിന്ന് ചാടാനും നോക്കി. പക്ഷെ എനിക്ക് പേടിയാണ് ചാടാന്. താഴെ പാര്‍ക്ക് ചെയ്ത കാറിന്റെ മേലെയിങ്ങനെ ചോരയുറ്റി ചിതറിക്കിടക്കുന്ന എന്റെ ശരീരം. ഓര്‍ക്കാന്‍കൂടി പേടിയാവുന്നു. എനിക്കതിനുള്ള ധൈര്യമില്ല, എനിക്ക് പേടിയാണ്. ചാടിയാല് ആദ്യം എന്റെ നെഞ്ചാവും കാറില് തട്ടുക, പിന്നെ തല, പിന്നെ എന്റെ തുടകള്.. എല്ലുപൊട്ടി ചോരയൊലിക്കുന്ന എന്റെ കാലുകള്. എനിക്ക് പേടിയാണ്... എനിക്ക് ധൈര്യമില്ല!\nമനസ്സില് എന്നും മരണം എന്ന ചിന്തമാത്രമേയുള്ളോ നിനക്ക്?..\nഎന്തിനാ ഈ ഒളിച്ചോട്ടം?\nഎന്തുചെയ്യാം.. ഈ ജീവിതം! എനിക്കൊന്നിലും ഇമ്പം തോന്നുന്നില്ല. പുതുതായി ഞാന് ഒന്നും കാണുന്നില്ല. എല്ലായിടത്തും വിരക്തി. എല്ലായിടത്തും അരക്ഷിതാവസ്ഥ. വേറെയൊരു രക്ഷാമാര്‍ഗം ഞാന് കാണുന്നില്ല. മരണത്തിന്റെ കാണാക്കയങ്ങളില് ഞാന് ഒന്നും പ്രതീക്ഷിക്കുന്നില്ല. ഇരുട്ട് മാത്രം.. ഞാനെന്ന ബോധത്തെ ഇട്ടുമൂടാനുള്ള ഇരുട്ട് മാത്രം. വെളിച്ചമാണ് ജീവിതം എന്നു ശഠിക്കുന്ന ജീവിതത്തെ എനിക്ക് പുച്ഛമാണ്.. മനുഷ്യന്റെ ത്വര, ആഗ്രഹം... ആഗ്രഹത്തെ അടക്കി വെക്കാന് ആവുന്നില്ല.. ഇപ്പൊനോക്കൂ.. നിങ്ങളായി ഞാന് എന്നോട് തന്നെ സംസരിക്കുന്നതു ഞാനോ അതോ എന്റെ ദുരാത്മാവോ അതുപോലും എനിക്കറിയില്ല!\nഅങ്ങനെയാണെങ്കില് ജീവിത വിരക്തി ആനന്ദമാക്കുന്ന മരണത്തെ നീ പുതയ്ക്കുക.\nആരോരുമറിയാതെ നീ ഇരുളില് അലിഞ്ഞു ചേരുക.. ഒരു തണുത്ത മറവിയായി.\nനീ മരണത്തെ വെറും ഒരു സ്നേഹവായ്യ്പ്പുകൊണ്ട് തകര്‍ക്കരുത്,\nമരണം ഒരു യാത്രയാണ് ദൂരം കൂടുതലുള്ള യാത്ര!\nഅതുകൊണ്ട് ഇപ്പൊ നീ ഉറങ്ങുക! സ്വപ്നങ്ങളെ പുണരുക.\nനിങ്ങള് ഭംഗിയായി സംസാരിക്കുന്നു.\nതത്ക്കാലം ഞാന് എന്റെ ബ്ലാങ്കറ്റ് പുതയ്ക്കട്ടെ! ഉറക്കം വരുന്നു.\nനിങ്ങളല്ല, നീ.. നമ്മള്!\nLabels: multiple personality, story\nEpic Fail.. :(\nഅവഗണനയുടെ തെയ്യം കെട്ടി പേടിപ്പിക്കരുത്.\nവിസ്‌മൃതിയുടെ തീരങ്ങളിലേക്ക് തള്ളിവിടരുത്.\nമരണത്തിന്റെ കാലൊച്ച കേള്‍ക്കും വരെ എന്നെയാര്‍ക്കും വില്‍ക്കരുത്.\nഇതള് വീണ വഴിയിലെ ഓര്‍മ്മകള് !\nഎന്റെ പ്രണയമേ നീയെന്നെ\nസ്നേഹനിര്‍ഭരമായ ഒരു ചുടുകാറ്റായി\nഇതള് വീണ വഴിയിലൊരു സുഖന്ധമുള്ള\nഓര്‍മ്മയായ് ഞാന് നിന്നെ തടഞ്ഞുനിര്‍ത്താം..\nബിരിയാണിയും സുലൈമാനിയുമില്ലാത്ത ലോകത്തെക്കുറിച്ച് ചിന്തിക്കാന് പോലുമാവില്ലെന്ന തിരിച്ചറിവിന് മുന്നില് കുറുകെ ചാടിയ ഉപ്പുകാറ്റില് മുഖത്തടിക്കുന്ന ഈ ബിരിയാണി മണങ്ങള്!. ഭൂമിയിലെ വലിയ സന്തോഷങ്ങളില് കിതക്കുന്ന ഈ ദിവസത്തിനു ചന്തമെകാന് സ്വര്‍ണനിറത്തില് അതാ ബീഫ് ബിരിയാണി.\nഈ ഈദ് ദിനത്തിന്റെ ഒളിയില് ഇതള്‍വിരിയുന്ന ധമ്മിട്ട അഴകാര്‍ന്ന ബിരിയാണി ചെമ്പുകള്. അതിന്റെ നേര്‍ക്കാഴ്ചകളില് ഒരു സ്വപ്നം പോലെ ആവിയില് വേവുന്ന ബിരിയാണികള്. സ്വപ്നങ്ങളെ തോല്‍പ്\nപിക്കുന്ന നിറങ്ങളില് നെയ്യില് ചുട്ടെടുത്ത അണ്ടിപരിപ്പുകള്, ഹരിതഭംഗി തിങ്ങിയാടുന്ന പൊതിനാ ചമ്മന്തി, ഗസല് പൂക്കളെക്കള് വെളുത്ത തൈര് ചേര്‍ത്ത സലാഡ്. കനലുകള് തിളങ്ങുന്ന ഓര്‍മ്മപത്രങ്ങളില് ബീഫ് ഫ്രൈ. അങ്ങിനെ... അങ്ങിനെ.. മൂക്കിന് തുമ്പത്ത് ഒട്ടിപ്പിടിച്ച ശ്വാസം ഉള്ളിലേക്ക് തിരുകി കയറ്റുമ്പോള് പറഞ്ഞറിയിക്കാന് പറ്റാത്ത രീതിയിലുള്ള ബിരിയാണിയുടെ ആത്മ സുഖന്ധം .\nസന്തോഷത്തിന്റെ പാടവരമ്പത്ത് ഓടിക്കളിക്കുന്ന കുട്ടിയെ പോലെ ഞാനിന്നു സന്തോഷവാനാണ്. എനിക്കും എന്റെ വയറിനും മനസ്സിന്റെ സന്തോഷത്തോടെ കഴിക്കാന് ഇതാ ബിരിയാണി റെഡി. ആവി പറക്കുന്ന ബിരിയാണിയുടെ മുന്‍പിലിരുന്നു സ്വപ്നം കാണാന് എന്ത് രസമാണന്നോ!\nഎന്നെ ഇഷ്ടപെടുന്നവര് !\nback to innocence (12)\nepic fail (16)\nmultiple personality (27)\nself realization (22)\nyou and me (58)\nഇനിയും നിനക്ക് വേണ്ടി കാത്തിരിക്കുന്നു (1)\nഗൂഗിള് പ്ലസ് (1)\nദൈവത്തിന്റെ നിസ്സഹായാവസ്ഥ (1)\nദൈവത്തെ തിരയുന്നവര്‍ക്ക് (1)\nനിശാ ശലഭങ്ങള് (1)\nനീ ചിരിച്ചപ്പോള് (1)\nമൂന്ന് ഒറ്റ വരി കഥകള് (1)\nസ്വപ്നച്ചിറകേറി കിങ്ങിണിക്കുട്ടിക്ക് (1)


'ഇന്ദ്രന്‍റെ അമ്മ ധരിച്ച സാരി ഇഷ്ടമായാല് താന് പാഴ്സൽ അയക്കാന് ആവശ്യപ്പെടാറുണ്ട്'; പൂര്‍ണ്ണിമ | poornima indrajith about her saree craze on jimikki kammal\n'ഇന്ദ്രന്‍റെ അമ്മ ധരിക്കുന്ന സാരി ഇഷ്ടമായാല് താന് പാഴ്സൽ അയക്കാന് ആവശ്യപ്പെടാറുണ്ട്'; പൂര്‍ണ്ണിമ\nThiruvananthapuram, First Published 22, Dec 2019, 9:08 AM\nപൂര്‍ണ്ണിമയുടെ ഇന്‍സ്റ്റഗ്രാം മാത്രം നോക്കിയാല് മതി, താരം പലപ്പോഴും സാരിയുടുത്തുള്ള ചിത്രങ്ങളാണ് പോസ്റ്റ് ചെയ്യാറുളളത്. അടുത്തിടെ 20 വര്‍ഷം പഴക്കമുള്ള സാരിയുടുത്തുള്ള പൂര്‍ണ്ണിമയുടെ പോസ്റ്റും ശ്രദ്ധ നേടിയിരുന്നു.\nസീരിയലില് നിന്ന് സിനിമയിലേക്കെത്തി പിന്നീട് ഒരു ഫാഷന് ഡിസൈനറായി മാറിയ താരമാണ് പൂര്‍ണ്ണിമ ഇന്ദ്രജിത്ത്. തന്‍റെ ഫാഷന് സങ്കല്‍പ്പങ്ങളെ കുറിച്ചും ഇപ്പോഴത്തെ ഫാഷന് ട്രെന്‍ഡുകളെ കുറിച്ചും പൂര്‍ണ്ണിമ ഏഷ്യാനെറ്റ് ന്യൂസ് ഓണ്‍ലൈനിനോട് അടുത്തിടെ മനസ്സുതുറക്കുകയുണ്ടായി. സാരിയുണ്ടാക്കാന് വളരെ അധികം ഇഷ്ടമുളളയാളാണ് താന് എന്ന് പലപ്പോഴും പൂര്‍ണ്ണിമ സൂചന നല്‍കിയിട്ടുണ്ട്.\nസ്വന്തം അമ്മയുടെ സാരി അണിയാനായി ഒരവസരം കാത്തിരിക്കുകയാണ് താന് എന്ന് പൂര്‍ണ്ണിമ പറയുന്നു. ഏഷ്യാനെറ്റ് ന്യൂസ് ഓണ്‍ലൈനിന്‍റെ 'ജിമിക്കി കമ്മല്' എന്ന പരിപാടിയിലൂടെയാണ് താരം ഇക്കാര്യം പറഞ്ഞത്. സ്വന്തം അമ്മയുടെ അടുത്താണെങ്കിൽ സാരി എടുക്കാനുള്ള പ്രത്യേകം അനുവാദം വാങ്ങേണ്ട കാര്യമില്ലല്ലോ എന്നും എന്നാൽ ഇന്ദ്രന്‍റെ അമ്മ ഉടുത്തിരിക്കുന്ന സാരിയുടെ ചിത്രമോ മറ്റോ കണ്ട് ഇഷ്ടമായാൽ ഉടൻ വിളിക്കുകയോ വാട്ട്സാപ്പ് മെസ്സേജ് അയക്കുകയോ ചെയ്ത് സാരി ഉടൻ പാഴ്സൽ അയക്കണമെന്ന് ആവശ്യപ്പെടാറുണ്ടെന്നും പൂര്‍ണ്ണിമ പറയുന്നു.\nയുവതലമുറയില്‍പ്പെട്ട ഒരുപാട് പെണ്‍കുട്ടികള് ഇപ്പോള് സാരി ഉടുത്ത് കാണുന്നുണ്ട് എന്നും പൂര്‍ണ്ണിമ പറയുന്നു. വസ്ത്രധാരണത്തിലെ ഇഷ്ടങ്ങളെ കുറിച്ചുള്ള ചോദ്യത്തിന് തന്‍റെ പേഴ്സണാലിറ്റിയുമായി ചേര്‍ന്നുപോകുന്നതാണ് താന് എപ്പോഴും തെരഞ്ഞെടുക്കുന്നത് എന്നാണ് പൂര്‍ണ്ണിമ പറഞ്ഞത്.\nതന്‍റെ അടുത്തേയ്ക്ക് വസ്ത്രം ഡിസൈൻ ചെയ്യാനെത്തുന്നവരുടെ ആഗ്രഹങ്ങൾക്കനുസരിച്ചാണ് താൻ ഡിസൈൻ ചെയ്യുന്നതെന്നും പൂര്‍ണ്ണിമ കൂട്ടിച്ചേര്‍ത്തു. അഭിമുഖത്തിന്‍റെ ആദ്യ ഭാഗം മാത്രമാണ് പുറത്തിറങ്ങിയിട്ടുള്ളത്.\npoornima indrajith on jimikki kammal


ഹയാലുറോണിക് ആസിഡ് സെറം കറ്റാർ വാഴ ഡീപ് മോയ്സ്ചറൈസിംഗ് സ്ലീപ്പിംഗ് ഫേസ് ക്രീം വാങ്ങുക - സ Sh ജന്യ ഷിപ്പിംഗും നികുതിയും ഇല്ല | WoopShop®\nഹയാലുറോണിക് ആസിഡ് സെറം കറ്റാർ വാഴ ആഴത്തിലുള്ള മോയ്സ്ചറൈസിംഗ് സ്ലീപ്പിംഗ് ഫേസ് ക്രീം\n$5.99 സാധാരണ വില $11.99\nനിന്ന് കപ്പലുകൾ ചൈന\nനിറം 02 01\nചൈന / 02 ചൈന / 01\nഹൈലൂറോണിക് ആസിഡ് സെറം കറ്റാർ എക്സ്ട്രാക്റ്റ് ഡീപ് മോയ്സ്ചറൈസിംഗ് സ്ലീപ്പിംഗ് ഫേസ് ക്രീം - ചൈന / 02 ബാക്ക്ഓർഡർ ചെയ്തിരിക്കുന്നു, അത് തിരികെ സ്റ്റോക്കിലേക്ക് വന്നയുടനെ അയയ്ക്കും.\nപീസുകളുടെ എണ്ണം: ഒരു യൂണിറ്റ്\nമോഡൽ നമ്പർ: 78556\nനെറ്റ് ഡബ്ല്യുടി: 120 ഗ്രാം\nപേര്: ഫെയ്സ് ക്രീം\nപ്രധാന ചേരുവകൾ: തേൻ, കൊളാജൻ, കറ്റാർ സത്തിൽ, ഗ്ലിസറിൻ, പ്രൊപിലീൻ ഗ്ലൈക്കോൾ തുടങ്ങിയവ.\nപ്രധാന ഫലം: പരുക്കൻ ചർമ്മം മെച്ചപ്പെടുത്താനും ചർമ്മത്തെ മോയ്സ്ചറൈസ് ചെയ്യാനും സഹായിക്കുന്നു\nഷെൽഫ് ലൈഫ്:3വർഷം\nIതേൻ, കൊളാജൻ, കറ്റാർ സത്തിൽ തുടങ്ങിയ ഘടകങ്ങൾ.\nപരുക്കൻ ചർമ്മത്തിന്റെ അവസ്ഥ മെച്ചപ്പെടുത്തുക, ഹൈഡ്രേറ്റ്, മോയ്സ്ചറൈസ് ചെയ്യുക.\nസ്കിൻ ടോൺ തെളിച്ചമുള്ളതാക്കുക, ചത്ത ചർമ്മവും അധിക കട്ടിനും നീക്കംചെയ്യാൻ സഹായിക്കുക.\nസ്ലീപ്പ് ക്രീം, രാത്രി മുഴുവൻ മോയ്സ്ചറൈസിംഗ്, സമീകൃത ഫേഷ്യൽ ഓയിൽ സ്രവണം.\nഇളം നേർത്ത ഘടന, സ്വാഭാവികമായും ചർമ്മ പാളിയിലേക്ക് തുളച്ചുകയറുന്നു.\nഈ ഉൽപ്പന്നം മിക്ക ചർമ്മത്തിനും അനുയോജ്യമാണ്. എന്നിരുന്നാലും, നിങ്ങൾക്ക് അസുഖം തോന്നുന്നുവെങ്കിൽ, ദയവായി അത് ഉപയോഗിക്കുന്നത് ഉടൻ നിർത്തുക.\nപരിക്കേറ്റതോ വീർത്തതോ ആയ ചർമ്മത്തിൽ ഇത് പ്രയോഗിക്കരുത്.\nസെൻസിറ്റീവ് ചർമ്മമുള്ളവർക്ക്, ഉപയോഗിക്കുന്നതിന് മുമ്പ് ചർമ്മ പരിശോധന നടത്തുക.\nഫെയ്സ് ക്രീം * 1\n53 അവലോകനങ്ങളെ അടിസ്ഥാനമാക്കി\nമികച്ചത്. വളരെ നല്ലതും നല്ല മണം ഉള്ളതുമായ ഫലങ്ങൾ ഞാൻ പറയും\nഞാൻ അത് മോഷ്ടിക്കും, ഇത് നല്ലതാണെന്ന് ഞാൻ പ്രതീക്ഷിക്കുന്നു\nനല്ല ഉൽപ്പന്നം. ഡെലിവറി സമയം ഏകദേശം3മാസം\nഞാൻ ഇതുവരെ ഉപയോഗിച്ചിട്ടില്ല. ഞാൻ ചെയ്തു. വളരെ നീണ്ട ഡെലിവറി ഞാൻ ഇതുവരെ ഉപയോഗിച്ചിട്ടില്ല. ഇന്ന് മാത്രം ലഭിച്ചു\n5.0 അവലോകനങ്ങളെ അടിസ്ഥാനമാക്കിയുള്ള ഉപയോക്താക്കൾ ഞങ്ങളെ5/ 88504 എന്ന് റേറ്റുചെയ്യുന്നു.


മുൻ ആരാധകർ ഫ്ളാറ്റ് ഒഴിയുന്നില്ല; പൊലീസിൽ പരാതി നൽകി വിജയ് - Samakalika Malayalam\nമുൻ ആരാധകർ ഫ്ളാറ്റ് ഒഴിയുന്നില്ല; പൊലീസിൽ പരാതി നൽകി വിജയ്\nBy സമകാലിക മലയാളം ഡെസ്‌ക് | Published: 10th January 2021 11:41 AM |\nLast Updated: 10th January 2021 11:41 AM | A+A A- |\nസൂപ്പർതാരം വിജയിന്റെ മാസ്റ്റർ റിലീസിന് ഒരങ്ങുകയാണ്. നീണ്ട കാത്തിരിപ്പിനൊടുവിലാണ് ചിത്രം എത്തുന്നത്. അതിനിടെ തന്റെ മുൻ ആരാധകർക്ക് എതിരെ പരാതിയുമായി പൊലീസിന് സമീപിച്ചിരിക്കുകയാണ് താരം. സാലിഗ്രാം പ്രദേശത്ത് വിജയുടെ ഉടമസ്ഥതയിലുള്ള അപ്പാർട്ട്മെന്റ് ഒഴിയുന്നില്ലെന്ന് കാട്ടിയാണ് താരത്തിന്റെ പരാതി.\nനടന്റെ ആരാധക സംഘടനയായ വിജയ് മക്കൾ ഇയക്കത്തിന്റെ പ്രവർത്തകരായിരുന്ന രവി രാജ്, എ.സി കുമാർ എന്നിവർക്കെതിരെയാണ് പരാതി നൽകിയിരിക്കുന്നത്. വർഷങ്ങളായി ഇവർ ഈ അപ്പാർട്ട്മെന്റുകളിലാണ് താമസിച്ചിരുന്നത്. എന്നാൽ അടുത്തിടെ ഇരുവരേയും സംഘടനയുടെ അംഗത്വത്തിൽ നിന്ന് പുറത്താക്കിയിരുന്നു. അതിന് പിന്നാലെ ഫ്ളാറ്റ് ഒഴിയാൻ ആവശ്യപ്പെട്ടത്. എന്നാൽ ഇത് സമ്മതിക്കാതിരുന്നതിനെ തുടർന്നാണ് എത്രയും പെട്ടെന്ന് നടപടി സ്വീകരിക്കണം എന്നാവശ്യപ്പെട്ട് വിജയ്‌യുടെ അഭിഭാഷകർ വിരുഗമ്പാക്കം സ്റ്റേഷനിൽ പോലീസ് പരാതി നൽകിയത്.\nരാഷ്ട്രീയ പാർട്ടി ആരംഭിക്കാനുള്ള തയ്യാറെടുപ്പിൽ വിജയ്‌യുടെ പിതാവ് എസ്.എൻ.ചന്ദ്രശേഖറുമായി ഇരുവരും കൈകോർത്തു എന്ന ആരോപണത്തിന്റെ അടിസ്ഥാനത്തിലാണ് ഇവരെ പുറത്താക്കിയത്. പൊലീസ് പരാതി സ്വീകരിച്ച് അന്വേഷണം തുടങ്ങി. അതിനിടെ ഇരുവരും ഫ്ളാറ്റ് ഒഴിയാൻ സമയം ആവശ്യപ്പെട്ടിട്ടുണ്ട്.\nഅതേസമയം വിജയ് മക്കൾ ഇയക്കത്തിലെ മുൻ അംഗങ്ങളെ ചേർത്ത് പാർട്ടി രൂപീകരിക്കാനുള്ള ശ്രമത്തിലാണ് ചന്ദ്രശേഖറെന്നാണ് റിപ്പോർട്ടുകൾ. എസ് എ ചന്ദ്രശേഖർ മക്കൾ ഇയക്കം എന്ന പേരിലാണ് പാർട്ടി രൂപീകരിക്കുന്നതെന്നും റിപ്പോർട്ടുകൾ പറയുന്നു. എന്നാൽ അച്ഛൻ പാർട്ടി രൂപീകരിക്കുന്നതിനെ കുറിച്ച് തനിക്ക് അറിവില്ലെന്നും അതിൽ തനിക്ക് യാതൊരു പങ്കുമില്ലെന്നും വിജയ് നേരത്തേ തന്നെ വ്യക്തമാക്കിയിരുന്നു.\nvijay police complaint flat former fans സാലിഗ്രാം പരാതി


ഇടുക്കിയിലും പാലക്കാട്ടും ഉരുള്‍പൊട്ടല്; രണ്ട് മരണം | Landslide in Idukki and Palakkad:2killed - Malayalam Oneindia\nഇടുക്കിയിലും പാലക്കാട്ടും ഉരുള്‍പൊട്ടല്; രണ്ട് മരണം\nഇടുക്കി: ഇടുക്കി ജില്ലയിലും പാലക്കാട് ജില്ലയിലുമുണ്ടായ ഉരുള്‍പൊട്ടലില് രണ്ട് പേര് മരിച്ചു. ഇടുക്കിയില് ഒഴുക്കില്‍പെട്ട മൂന്ന് പേരെ കാണാതായി.\nഇടുക്കിയില് മൂരിക്കാശേരി ചിന്നാര് നിരപ്പിലാണ് ഉരുള്‍പൊട്ടലുണ്ടായത്. ഉരുള്‍പൊട്ടലിനെ തുടര്‍ന്ന് ഒഴുക്കില് പെട്ട് തുമ്പുങ്കല് ജോര്‍ജിന്റെ മകള് സെലീന (5) മരിച്ചു. കുട്ടിയെ നാട്ടുകാര് ഒഴുക്കില് നിന്ന് രക്ഷപ്പെടുത്തി ആശുപത്രിയിലെത്തിച്ചെങ്കിലും അവിടെ വെച്ച് മരിക്കുകയായിരുന്നു.\nപാലക്കാട് നെല്ലിയാമ്പതിയിലെ സീതാര്‍കുണ്ഡിലുണ്ടായ ഉരുള്‍പൊട്ടലില് വി.എസ്. ലീലയുടെ മകള് വി.എസ്. പ്രസന്ന (18) മരിച്ചു. മണ്ണിനും പാറകഷ്ണങ്ങള്‍ക്കുമടിയില് പെട്ട പ്രസന്നയെ നാട്ടുകാര് ആശുപത്രിയിലെത്തിക്കാന് ശ്രമിച്ചെങ്കിലും ആശുപത്രിയിലേക്ക് പോകും വഴി മരിക്കുകയായിരുന്നു.\nകരുണാ പ്ലാന്റേഷന്‍സ് തൊഴിലാളികളായ രാജേശ്വരി, ജയലക്ഷ്മി, തമിഴരശി എന്നിവര്‍ക്ക് പരിക്കേറ്റു. ഇവരെ നെന്മാറ ആശുപത്രിയില് പ്രവേശിപ്പിച്ചു.\nഇടുക്കിയില് പല സ്ഥലത്തും മണ്ണിടിഞ്ഞ് ഗതാഗതം സ്തംഭിച്ചു. അമ്പതോളം വീടുകള് തകര്‍ന്നു.\nകേരളത്തില് എല്ലാ ജില്ലകളിലും കനത്ത മഴ തുടരുകയാണ്. പലയിടത്തും നാശഷ്ടങ്ങളുണ്ടായി.\nഇടുക്കിയിലാണ് ഏറ്റവും കനത്ത മഴയുണ്ടായത്. 20 സെന്റിമീറ്റര് മഴയാണ് ഇവിടെ പെയ്തത്. ഇത് റെക്കോഡ് മഴയാണ്.


ചാംപ്യന്‍സ് ലീഗ് ക്വാര്‍ട്ടര് ഫൈനല്; റയലും ലിവര്‍പൂളും നേര്‍ക്കുനേര് – Utharadesam\nApril 6, 2021 Published Time: 7:52 PM\nമാഡ്രിഡ്: ചാംപ്യന്‍സ് ലീഗ് ക്വാര്‍ട്ടര് ഫൈനലില് റയല് മാഡ്രിഡും ലിവര്‍പൂളും ഇന്ന് നേര്‍ക്കുനേര് ഏറ്റുമുട്ടും. പ്രീമിയര് ലീഗില് മോശം ഫോമിലുള്ള ലിവര്‍പൂളിന്റെ ഈ സീസണിലെ ആകെ പ്രതീക്ഷയാണ് ചാംപ്യന്‍സ് ലീഗ്. ലീഗില് നിലവില് അഞ്ചാം സ്ഥാനത്താണ് അവര്. കഴിഞ്ഞ മത്സരത്തില് ആഴ്സണലിനെതിരെ മികച്ച തിരിച്ചുവരവ് നടത്തിയതിന്റെ ആത്മവിശ്വാസത്തിലാണ് റയലിനെ നേരിടുന്നത്.\nഅതേസമയം സ്പാനിഷ് ലീഗില് മികച്ച ഫോമിലാണ് റയല് മാഡ്രിഡ്. കരീം ബെന്‍സേമ മിന്നും ഫോമിലാണ്. പരിക്കേറ്റ ക്യാപ്റ്റന് സെര്‍ജിയോ റാമോസ് കളിക്കില്ല. അതിനിടെ മറ്റൊരു റയല് താരമായ റാഫേല് വരാനെയ്ക്ക് കൊവിഡ് സ്ഥിരീകരിക്കുകയും ചെയ്തു. മാഡ്രിഡിന്റെ ഹോം ഗ്രൗണ്ടില് രാത്രി 12.30നാണ് മത്സരം. 2018ലെ ചാംപ്യന്‍സ് ലീഗ് ഫൈനലിന്റെ തനിയാവര്‍ത്തനമാണ് ഇന്നത്തെ ക്വാര്‍ട്ടര്.


കരാറുകാരൻ വീട് പണിയാനുള്ള പണവുമായി മുങ്ങി വീട്ടമ്മ ജീവനൊടുക്കി .Punalur News \nഹോം Kadakkal കരാറുകാരൻ വീട് പണിയാനുള്ള പണവുമായി മുങ്ങി വീട്ടമ്മ ജീവനൊടുക്കി .\nകരാറുകാരൻ വീട് പണിയാനുള്ള പണവുമായി മുങ്ങി വീട്ടമ്മ ജീവനൊടുക്കി .\nകൊല്ലം കടയ്ക്കൽ ഇട്ടവിള ,ഇരുട്ടു പച്ച, ചരുവിള പുത്തൻ വീട്ടിൽ 59 വയസ്സുള്ള വിജയകുമാരി ആണ് ആത്മഹത്യ ചെയ്തത്. ലൈഫ് പദ്ധതി പ്രകാരം പഞ്ചായത്തിൽ നിന്നും ലഭിച്ച പണവും മക്കളുടെ കെട്ടുതാലി ഉൾപ്പെടെയുള്ളവ പണയംവച്ച് നൽകിയ ഒന്നര ലക്ഷം രൂപയുമായാണ് കരാറുകാരനായ തെളികുഴി സ്വദേശി അനിൽകുമാർ മുങ്ങിയത്. നിരവധി തവണ കടയ്ക്കൽ പോലീസിൽ പരാതി നൽകിയിട്ടും പൊലീസ് ഒരു നടപടിയും സ്വീകരിച്ചില്ല.കരാറുകാരനായ അനിൽകുമാറിനെതിരേ ആറുമാസമായി വിജയകുമാരി പരാതിയുമായി കടയ്ക്കൽ പോലീസിൽ കയറിയിറങ്ങുകയാണ്. ഇന്ന് ഉച്ചയോടു കൂടിയാണ് വീട് പൊളിച്ച് താൽക്കാലികമായി നിർമ്മിച്ച ഷെഡ്ഡിൽ വിജയകുമാരി തൂങ്ങി നിൽക്കുന്ന നിലയിൽ കണ്ടെത്തിയത്. നിരവധി ആളുകളെ ഇതുപോലെ അനിൽകുമാർ കബളിപ്പിച്ചതായി വാർഡ് മെമ്പർ ജി സുരേന്ദ്രൻ പറയുഞ്ഞു താനുൾപ്പെടെ സംഭവത്തിൽ ബന്ധപ്പെട്ടിട്ടും തന്നെ കൈയേറ്റം ചെയ്യുന്ന നടപടിയാണ് കരാറുകാരനായ അനിൽകുമാറിനെ ഭാഗത്തുനിന്നും ഉണ്ടായത് എന്നാണ് പുല്ലുപണ വാർഡ് മെമ്പറായ ജി സുരേന്ദ്രൻ പറയുന്നത്. പോലീസ് നടപടി സ്വീകരിച്ചിരുന്നു എങ്കിൽ വീട്ടമ്മ ആത്മഹത്യ ചെയ്യില്ലായിരുന്നു എന്നാണ് നാട്ടുകാർ പറയുന്നത്. കടയ്ക്കൽ താലൂക്ക് ആശുപത്രിയിൽ പോസ്റ്റുമോർട്ടം നടത്തിയ മൃതശരീരം വീട്ടുവളപ്പിൽ സംസ്കരിച്ചു. വിജയകുമാരിക്ക് മൂന്നു പെൺമക്കളാണ്. ഭർത്താവായ രവീന്ദ്രൻ രോഗബാധിതനായി വർഷങ്ങളായി ചികിത്സയിലുമാണ്.


UAE ബൂലോഗ സംഗമം: യു യെ ഇ മീറ്റിലെ ചില അസുലഭ നിമിഷങ്ങള്.\nPosted by thoufi | തൗഫി at 3:01 PM\nയു യെ ഇ രണ്ടാം മീത് എന്നെന്നും ഓര്‍ത്തിരിക്കാനുള്ള ഒത്തിരി നല്ല മുഹൂര്‍ത്തങ്ങളെ സമ്മാനിച്ച ഒരു പകല്. ചിരിച്ചും കളിച്ചും പരിചയപ്പെട്ടും പരിചയം പുതുക്കിയും കടന്ന് പോയ നവംബര് പത്ത്. ഈ ഒത്തുചേരലിന് വഴിയൊരുക്കിയ ബൂലോഗര്‍ക്കും വിശിഷ്യാ കലേഷേട്ടനും ഹൃദയം നിറഞ്ഞ നന്ദി. കൂടെ എന്റെ മൊബയ്‌ലില് പതിഞ്ഞ് ഏതാനും അസുലഭ മുഹൂര്‍ത്തങ്ങള്. ചിത്രങ്ങളുടെ കുറവുകള്‍ക്ക് ഞാനും എന്റെ മൊബൈലും മാത്രം ഉത്തരവാദി.\nചിത്രങ്ങള്‍ക്ക് ബൂലോഗ കൂട്ടായ്മയുടെ സ്വാതന്തൃം വെച്ച് ഞാന് അടിക്കുറിപ്പ് നല്‍കുന്നു. അതിന് ഹാസ്യത്തിനപ്പുറം ഒരു പ്രാധ്യാന്യവും നല്‍കരുത് എന്ന് അഭ്യര്‍ത്ഥനയോടെ ഇത് ഇവിടെ പോസ്റ്റുന്നു\nഇതുവരെ വന്നതില് നല്ല പടങ്ങള് എന്നു പറയാം.\nഎന്തെന്നാല് ഞാനുമുണ്ടല്ലൊ കൂട്ടത്തില്\nമിന്നാമിനുങ്ങേ നല്ല ചിത്രങ്ങള്...\nപായസ ചെമ്പിന് കാവല് നില്‍ക്കുന്ന ദില്‍ബന്... അടിപൊളീ.\nമിനുങ്ങേ പറയാന് മറന്നു. സൂപ്പര് അടിക്കുറിപ്പുകള്.\nമിന്നേ... ഇത് വരെയിട്ട എല്ലാ പടത്തിനേക്കാളും ഞാനിത് ആസ്വദിച്ചൂ.\nതറവാടിയുടേ മോനുമായിട്ട് ഒരു ഫോട്ടമെടുത്തില്ലാ എന്ന വിഷമത്തിലായിരുന്നു ഞാന്. കൈപിള്ളി പേടിപ്പിച്ചാലും അത് കിട്ടീല്ലോ. പെരുത്ത് നന്ദി.\nഒരുപാട് ഇഷ്ടായി അടിക്കുറിപ്പുകള്.\nമിന്നാമിനുങ്ങേ, കലക്കന് അടിക്കുറിപ്പുകള്... എന്നാലും എന്‍റെ ‘ആ’ആക്രാന്തത്തിനിടയില് തന്നെ\nപണിപറ്റിച്ചു അല്ലേ :)\nഹഹഹഹ....അലക്കിപ്പൊളിച്ചേടാ മോനേ.. അലക്കി.അടിപൊളി അടിക്കുറിപ്പുകള്..\nകലേഷിനെ തടഞ്ഞുനിര്‍ത്തിയ അതുല്യേച്ചിനെ കണ്ടിട്ട് എനിക്ക് ചിരി അടക്കാന് പറ്റിയില്ല. എല്ലാം ആപ്റ്റായിട്ടുണ്ട്.\nഅതു ശരി. മീറ്റിനുവന്നിട്ട്, കിച്ചണില് ഗ്യാസുകുറ്റി ഇരിക്കുമ്പോലെ അനങ്ങാതെ കയ്യും കെട്ടി ഇരുന്ന് മനസ്സില് ഇമ്മാതിരി കാച്ചുകള് ഉണ്ടാക്കുകായായിരുന്നല്ലേ??\nകലക്കി മാഷേ. അടിക്കൂറിപ്പുകള് സൂപ്പര്. പെരിങ്ങോടന് മൂന്നാം റൌണ്ട് ഫുഡ്ദടിച്ചത് നോട്ട് ചെയ്തു അല്ലേ. :-)\nദുഷ്ട് ദുഷ്ട്..വിശാലാ ആരേലും കാണാതെ അതങ്ങട് പോട്ടെന്ന് കരുതിയിരിയ്കുമ്പോ... ദുഷ്ട് ദുഷ്ട്...\nമിന്നേ - അടിക്കുറിപ്പിനു മാര്‍ക്ക് നൂറ്.....കലക്കി\nഅതു കുറൂന്റെ ഒരുപാട് പടം കണ്ടതിന്റെ സോപ്പാട്ടോ മിന്നേ. എന്നാലും കുറു ശര്‍മാജിയോട് എന്താ പറഞ്ഞേ ആവോ. പിന്നെ ആ ഉറങ്ങണ വാവ ശര്‍മാജീടേ ചക്കരമുത്തായിരുന്നൂട്ടോ. ഞാനൊരു പോസ്റ്റിടുന്നുണ്ട്. തലക്കെട്ട്.. മീറ്റും ശര്‍മാജീം. ഉള്ളെടക്കം ബ്ലാങ്ക്... ഒന്നും എഴുതണ്ടാ. അതായത് ശര്‍മാജിയ്ക് അവിടെ നടന്നതൊക്കെ ബ്ലാങ്ക്!! എന്നൊട് പറഞ്ഞു.. കുപ്പി ഗ്ലാസ്സിലു സ്പൂണിട്ട് സ്റ്റിര് ആക്കിയത് പോലേന്ന്.\nഫ്ലിക്കര് , പിക്കാസ തുടങ്ങിയ ഇടങ്ങളിലേക്ക് ഫോട്ടോ അപ് ലോഡ് ചെയ്യുന്നത് ബൂലോഗത്തില് നിരോധിക്കേണ്ടതാകുന്നു. ഈ വക സാധങ്ങള് ഒക്കെ ബ്ലോക്ക്ഡ് ആയ പ്രദേശങ്ങള് ഈ ബൂലോഗത്തില് ഉണ്ട്.\nഎന്ത് അടിക്കുറിപ്പ് എന്ത് ഫോട്ടോ. ഞാന് ഇവീടെ കഥയറിയാതെ ആട്ടം കണ്ടു കൊണ്ടിരിക്കുക ആണേ. ഫോട്ടോ ബ്ലോഗ്ഗറിലേക്ക് അപ് ലോഡ് ചെയ്തു കൂടെ\nഹഹഹ ഉഷാറ് പടങ്ങള്\nപാവം പാവം ഷിജു\nമിന്നാമിനുങ്ങ് മിന്നീ ട്ടാ. അടിക്കുറിപ്പുകള് വായിച്ചു ചിരിച്ചു പോയി.\nരണ്ടാം പേജിലെ അവസാന ഫോട്ടം.\nത്രിമൂത്രികള് കവിത ചൊല്ലണ പടം.\nകണ്ടപ്പോള് ഓര്‍ത്തത് :\nറോഡ് സൈഡിലെ രസായനം വില്പന.\nവിയെം ജി അനൌണ്‍സ്മെന്റ് “നടുവേദന,പല്ലുവേദന,മൊരിച്ചില്, പിരിച്ചില് ,തിരിച്ചില് പുളച്ചില് ഇവക്കെക്കെ ഒരു സിദ്ധൌഷദ്ധം..” ആ ലൈന്.\nകുറുജി അസ്സിസ്റ്റന്റ് - കടന്നുവരൂ കടന്നു വരൂ , കടന്നു വരൂ അമ്മാവാ..വഴി മാറിക്കൊട് ...ആ ഒരു സ്റ്റൈല്.\nഇടീഗഡിയും അസിസ്റ്റന്റ്. ഒരു കുപ്പി താഴേന്നെടുത്ത് കസ്റ്റമര്‍ക്ക് കൊടുക്കാന് പോകുന്നു.\nഹോ! യെന്തൊരു അടിക്കുറിപ്പ്! :-)\nനമിച്ചു മിനുങ്ങേ നമിച്ചു!\nഒരുപാട് പുലികള് ഇടിവെട്ട് ക്യാമറകളും കൊണ്ട് തലങ്ങും വിലങ്ങും ഓടിയിട്ടും , ഈ പടങ്ങളുടെയത്ര രസികന് പടങ്ങള് ആരും പോസ്റ്റ് ചെയ്തില്ല!\nനന്നായെന്നല്ല, ഉഗ്രന് എന്നു പറയണം!\nഅടിപൊളി മിന്നാമിനുങ്ങേ... :-) ഒരു രക്ഷയുമില്ലാത്ത ചിത്രങ്ങളും അടിക്കുറിപ്പുകളും.\nകലക്കന് അടിക്കുറിപ്പുകള്. എന്നെ പടമാക്കിയതൊന്നും ഞാന് അറിഞ്ഞില്ലല്ലോ (അല്ല, അതിലത്ഭുതമില്ല!)\nഇത്രനാന്നായി ആരും തന്നെ എടുത്തിട്ടില്ല ..സത്യം. മിന്നാമിനുങ്ങേ , ശരിക്കും നന്നായിട്ടൊ!!\n( ഓ.ടോ: ആരും കാണാതെ , ഒരു മുലക്കൊതുങ്ങികൂടി എതായിരുന്നില്ലെ പ്പണി)\nമിന്നാമിനുങ്ങേ, നല്ല ഫോട്ടോകളും അതിലും നല്ല അടിക്കുറുപ്പുകളും ;)\nഇപ്പഴാണ് ബാരക്കുടയിലെന്താണ് സംഭവിച്ചതെന്ന് ക്ലീയറായത്! മിന്നാമിനുങ്ങിന്റെ പടങ്ങളെല്ലാം നല്ല വെട്ടത്തില് തന്നെ എടുത്തതായതോണ്ട് നല്ല ഭംഗി..\nസത്യം പറഞ്ഞാല് ബാരക്കൂടയില് നിന്നൊരു ലൈവ് വന്ന പോ‍ലുണ്ട്..മര്‍മ്മം പഠിച്ച നമ്പൂരിക്ക് പശൂനെത്താല്ലാന് പറ്റില്ല എന്നു പറഞ്ഞ മാതിരി പുലികളെമ്പാടും ഉണ്ടായിട്ടും ഒടുക്കം ഇത്തിരിയുടെ മൊബൈലും ചിരിക്കുന്ന മനസ്സും വേണ്ടിവന്നു ഒരു യഥാര്‍ത്ത ചിത്രം കിട്ടാന്!\nമിന്നാമിനുങ്ങിന്റെ പടം കണ്ടിട്ട് ഇത്തിരീന്ന് പറഞ്ഞ് മാഗ്നി മിന്നാമിനുങ്ങിനു ബാനര് പിടിയ്ക്യാല്ലേ? അതാ ഞാന് പറഞ്ഞ ഗ്രൂപ്പ്.. ഹ ഹാ ഇപ്പോഴല്ലേ... രണ്ട് തവണ മ്ന്നാമിന്നുങ്ങ് പിന്നെ ഇത്തിരി എന്നൊക്കെ എഴുതിയാ ഹൈലെറ്റ്... ഹും ഹും....\nഫോട്ടം ഇടാംന്ന് ഒക്കെ പറഞ്ഞ് വിശ്വം പോയിട്ട് എന്തായോ എന്തോ? ദേവാ വെയര് ഈസ് ഹീ? ദേവസഭാതലത്തിലു തന്നേയോ? എന്നിട്ട് ഒരു റിപ്പോര്‍ട്ടെങ്കിലും വിശ്വം ഇട്ടോ? പോട്ട് എന്റെ വരവിനു ചുവന്ന കാര്‍പറ്റ് ഒരുക്കിയ നമുക്ക് ഒരു നന്ദിയെങ്കിലും പറഞ്ഞോ? ഒരു ഫോട്ടോ ഇടും എന്നൊക്കെ പറഞ്ഞ് ഒരു ഭീഷണിയൊക്കെ തന്നാ പോയത്. എന്തായോ എന്തോ?\nമിന്നി മിന്നി നടന്നതു ഇതിനായിരുന്നു അല്ലെ :)\nഫ്ലാഷ് ഇല്ലാത്തതിനാല് ആരും കോണ്ഷ്യസ് ആയില്ല :)\nഎന്തിനാ ചിലരെ ചെരിച്ചിട്ടിരിക്കുന്നതു.... അവരെ പിടിച്ചു നേരെ നിര്‍ത്തൂ......\nഒന്നിനി ശ്രുതിതാഴ്ത്തി... ആ കുട്ടിയെ ഒഴികെ ;;)\nഈ മിന്നാമിനുങ്ങിന്റെ ഫോട്ടോ ആരെങ്കിലും എടുത്തിട്ടുണ്ടോ? എനിക്കോര്‍മ്മ വരുന്നില്ലല്ലോ മുഖം...? സ്വയം പരിചയപ്പെടുത്തിയപ്പോഴും കണ്ടതായി ഓര്‍ക്കുന്നില്ല.\n-നല്ല ചിത്രങ്ങള്, അടിക്കുറിപ്പുകള് തന്നെ അതിന്റെ കാമ്പ്..\nഗ്രൂപ്പ് (ഏതു ഗ്രൂപ്പ്..ഫോട്ടൊ ഗ്രൂപ്പ്) ഫോട്ടോവില്\nഗ്രൂപ്പ് (ഏതു ഗ്രൂപ്പ്..ഫോട്ടൊ ഗ്രൂപ്പ്) ഫോട്ടോവില് സുല്ലിനും അനിലേട്ടനും നടുവില് ഉള്ള ചുവന്ന കുപ്പയക്കാരന്\n(ഇനി അതല്ലെങ്കിലും ആരെങ്കിലും വന്നു ലവന് അതലല് ഇവനാ എന്നു പറഞ്ഞോളും :)\nഎന്റെ കാമറയില് ഉണ്ടു ...പക്ഷെ ഷേക്കായ മിന്നമിനുങ്ങാ\nഎന്തരു കമന്റു മിന്നമിനുങ്ങേ!!!\nയു.ഏ.ഇ.രണ്ടാം മീറ്റിലെ എന്റെ മൊബൈല് ക്യാമറയില് പതിഞ്ഞ അവ്യക്തമാ‍യ ഈ ചിത്രങ്ങള് തല ചെരിച്ചും മോണിറ്റര് തിരിച്ചും ഏറെ പ്രയാസപ്പെട്ട് കണ്റ്ട്,അടിക്കുറിപ്പുകള് വായിച്ച് ആസ്വദിച്ച എല്ലാ ബൂലോഗര്‍ക്കും നന്ദി പറയട്ടെ.ഒപ്പം ഇത് പോസ്റ്റ്ചെയ്യാന് എന്നെ നിര്‍ബന്ധിച്ച,പ്രേരിപ്പിച്ച,എല്ലാ ജോലികളും ഭംഗിയായി നിര്‍വഹിച്ച് തന്ന ഇത്തിരിവെട്ടത്തിനും ഒത്തിരി നന്ദി.\nമിന്നാമിനുങ്ങെ ഫോട്ടംസ് ഇപ്പഴാ കണ്ടത്..ഇത്രെം ആസ്വദിച്ച് ഫോട്ടൊ ആല്‍ബം കാണാനാവുംന്നു മനസ്സിലായി.എന്തു രസാ..അടിക്കുറിപ്പുകളും ചിത്രങ്ങളും..ഒറ്റ പടൊം ചിരിക്കാതെ വിട്ടിട്ടില്ല!\nമീറ്റില് പങ്കെടുക്കാന് കഴിയാത്ത മറ്റു ബൂലോഗര്‍ക്ക്\nഈ ചിത്രങ്ങള് എതെങ്കിലും വിധത്തില് ആസ്വാദ്യകരമാകുമെങ്കില് ആയ്ക്കോട്ടെ,എന്നു കരുതിയാണ് ചിത്രങ്ങള് ഇവിടെ പോസ്റ്റിയത്.\nഅതിനു ലഭിച്ച സ്വീകാര്യത എന്റെ മനം കുളിര്‍പ്പിക്കുന്നു.ഹൃദയം നിറഞ്ഞ നന്ദി


ലോക രാജ്യങ്ങള് നോക്കുകുത്തിയായി; സൈബര് ആക്രമണത്തിന് തടയിട്ടത് ഈഇരുപത്തിരണ്ടുകാരന് - Samakalika Malayalam\nലോക രാജ്യങ്ങള് നോക്കുകുത്തിയായി; സൈബര് ആക്രമണത്തിന് തടയിട്ടത് ഈ ഇരുപത്തിരണ്ടുകാരന്\nPublished: 15th May 2017 09:55 AM |\nLast Updated: 15th May 2017 10:32 AM | A+A A- |\n150 രാജ്യങ്ങളിലായി രണ്ട് ലക്ഷത്തില് അധികം കമ്പ്യൂട്ടറുകളെയാണ് കഴിഞ്ഞ ദിവസമുണ്ടായ സൈബര് ആക്രമണം ബാധിച്ചത്. റഷ്യ, ഫ്രാന്‍സ് ഉള്‍പ്പെടെയുള്ള വന് ശക്തികള്‍ക്ക് ആക്രമണത്തില് ഗുരുതര പരിക്കേറ്റിട്ടിട്ടും ഈ ആക്രമണം എങ്ങിനെ അവസാനിപ്പിക്കണം എന്നതിന് അവര്‍ക്ക് ഉത്തരമുണ്ടായിരുന്നില്ല.\nവന്‍ശക്തികളിലെ സൈബര് വിദഗ്ധര് നോക്കുകുത്തിയായപ്പോള് ലോകത്തിലെ ഇന്റര്‍നെറ്റ് ശൃംഖലയുടെ രക്ഷയ്‌ക്കെത്തിയത് ഒരു ഇരുപത്തിരണ്ടുകാരനായിരുന്നു. നിമിഷ നേരം കൊണ്ട് പടര്‍ന്ന സൈബര് ആക്രമണം അവസാനിപ്പിച്ച് 'കില് സ്വിച്ച്' ഇട്ടത് ഇംഗ്ലണ്ടുകാരനായ മാര്‍കസ് ഹച്ചിന്‍സ് ആണ്. ഹച്ചിന്‍സ് തന്നെയാണ് തിങ്കളാഴ്ച വീണ്ടും സൈബര് ആക്രമണം ഉണ്ടായേക്കാമെന്ന മുന്നറിയിപ്പ് ആദ്യം നല്‍കിയതും.\nഅപ്രതീക്ഷിതമായിട്ടും അവിചാരിതമായിട്ടാണെങ്കിലും ലോകത്തിന്റെ തന്നെ ഹീറോ ആയിരിക്കുകയാണ് ഹച്ചിന്‍സ്. വാണാ ക്രൈറാന്‍സം ആക്രമണത്തിന് തടയിട്ട ഈ യുവാവിനെ തിരഞ്ഞ് പോയവരും പിന്നെ ഒന്ന് ഞെട്ടി. ഒരു സര്‍വകലാശാല ബിരുദവും സ്വന്തമാക്കാതെ, വീട്ടിലിരുന്ന് സ്വയം പഠിച്ചായിരുന്നു ഹച്ചിന്‍സ് സൈബര് മേഖലയില് അതികായകനായത്. എന്നാല് സൈബര് ആക്രമണത്തിന് തടയിട്ടതോടെ ഇന്റര്‍നെറ്റ് ഹാക്കേഴ്‌സിന് തന്നോട് വിദ്വേഷം ഉണ്ടാകുമോ എന്ന ഭയത്തിലാണ് ഹച്ചിന്‍സ് ഇപ്പോള്.\nസോഷ്യല് മീഡിയയിലൂടെ ഹച്ചിന്‍സിന്റെ പോസ്റ്റുകളും ഏവരേയും ഞെട്ടിക്കുന്നു. ഒരു ഡസനോളം കമ്പ്യൂട്ടറും, ലാപ്‌ടോപ്പുമെല്ലാം നിരന്നു കിടക്കുന്നു. ഇതിന്റെ കൂടെ പിസയും. ആകെ മൊത്തം അലവലാതിയായി കിടക്കുന്ന മുറിയിലിരുന്നാണ് ഹച്ചിന്‍സിന്റെ സൈബര് കളികള്.\nഎന്നാല് ഹച്ചിന്‍സ് ഒരു ജീനിയസ് ആണെന്ന് അവന്റെ സുഹൃത്തുക്കള് സാക്ഷ്യപ്പെടുത്തുന്നു. ജോലിയായിട്ടല്ല ഹച്ചിന്‍സ് ഇതെല്ലാം ചെയ്യുന്നത്. അവനെ സംബന്ധിച്ച് ഇതെല്ലാം പാഷന് ആണെന്നും സുഹൃത്തുക്കള് പറയുന്നു.\nമെഡിക്കല് രംഗത്ത് ജോലി ചെയ്യുന്ന അച്ഛനും അമ്മയ്ക്കുമൊപ്പം നോര്‍ത്ത് ദേവോണ് തീരത്താണ് ഹച്ചിന്‍സിന്റെ താമസം.\nലോകം സൈബര് ആക്രമണ ഭീതിയില്; മുന്നറിയിപ്പുമായി കേരള പൊലീസ് സൈബര്‍ഡോം\nMarcus Hutchins Cyber Attack Ransomware Attack zombie cyber attack National Cyber Security centre


ആറ്റിങ്ങലിലെ ബിവറേജസ് വെയര്‍ഹൗസില് നിന്നും 90 കെയ്‌സ് മദ്യം മോഷണം പോയി |\nആറ്റിങ്ങലിലെ ബിവറേജസ് വെയര്‍ഹൗസില് നിന്നും 90 കെയ്‌സ് മദ്യം മോഷണം പോയി\nതിരുവനന്തപുരം: ആറ്റിങ്ങലിലെ ബിവറേജസ് വെയര്‍ഹൗസില് നിന്നും 90 കെയ്‌സ് മദ്യം മോഷണം പോയി . അടുത്തിടെ എക്സൈസ് നടത്തിയ പരിശോധനയില് ആറ്റിങ്ങല് പരിസരത്ത് നിന്നും വിദേശമദ്യം പിടിച്ചെടുത്തിരുന്നു. തുടര്‍ന്നാണ് മദ്യം സൂക്ഷിക്കുന്ന വെയര്‍ഹൗസ് കേന്ദ്രീകരിച്ച് അന്വേഷണം വ്യാപിപ്പിച്ചത്. വെയര്‍ഹൗസ് മാനേജരെ വിളിച്ചു വരുത്തി നടത്തിയ പരിശോധനയിലാണ് അമ്ബതിലധികം കെയ്സ് മദ്യത്തിന്റെ കുറവ് കണ്ടെത്തിയത്.\nമെയ് 9ന് മോഷണം നടന്നതായാണ് നിഗമനം. വെയര്‍ഹൗസിന്റെ പൂട്ട് പൊളിക്കുകയോ മറ്റ് ഏതെങ്കിലും വിധത്തില് മോഷണശ്രമമോ ഇതുവരെയും കണ്ടെത്തിയിട്ടില്ല. വെയര്‍ഹൗസ് മാനേജര്‍ക്കു പുറമേ, മദ്യം സൂക്ഷിക്കുന്നതിന്റെ താക്കോല് ഉള്ളത് എക്സൈസ് അധികൃതരുടെ കൈയിലാണ്. ഡ്യുപ്ലിക്കേറ്റ് താക്കോല് നിര്‍മിച്ച് മോഷണം നടത്തിയെന്നാണ് നിലവിലെ നിഗമനം.\nമദ്യം സുരക്ഷിതമായി സൂക്ഷിക്കുന്ന വെയര്‍ഹൗസില് നിന്നു തന്നെ മദ്യം മോഷ്ടിച്ചുവെന്നത് എക്സൈസിനെയും അമ്ബരപ്പിച്ചിട്ടുണ്ട്. സംഭവം ഗുരുതരമായതിനാല് എക്സൈസ് കമ്മീഷണറേറ്റിലും റിപ്പോര്‍ട്ട് ചെയ്തിട്ടുണ്ട്.\nകഴിഞ്ഞ ലോക്ക്ഡൗണ് കാലത്തും ആറ്റിങ്ങലിലെ ബിവറേജസ് വെയര്‍ഹൗസില്‍നിന്ന് മദ്യം മോഷണം പോയിരുന്നു. അന്ന് ഇവിടെ നിന്ന് 40 കെയ്സ് മദ്യമാണ് കാണാതായത്. ലോക്ക്ഡൗണിനു ശേഷം ഗോഡൗണ് തുറന്ന് സ്റ്റോക്ക് എടുത്തപ്പോഴാണ് സ്റ്റോക്കില് കുറവു കണ്ടത്. തുടര്‍ന്ന് മാനേജരടക്കം പിഴ അടച്ചിരുന്നു.\nPrevious തിരുവനന്തപുരത്ത് 4,151 പേര്‍ക്കൂ കൂടി കോവിഡ്\nNext തമിഴ്‌നാട്ടില് ലോക്ക്ഡൗണ് മേയ് 31 വരെ നീട്ടി


ശാരീരികസവിശേഷത എങ്ങനെയെന്ന് രാശി പറയും. | Physical Features Of Each Zodiac Sign - Malayalam BoldSky\nശാരീരികസവിശേഷത എങ്ങനെയെന്ന് രാശി പറയും.\n| Updated: Saturday, May 5, 2018, 10:30 [IST]\nപ്രപഞ്ചത്തിലെ ഓരോ വസ്തുവും പരസ്പരം വ്യത്യസ്തമായിരിക്കുന്നു. തനിപ്പകർപ്പ് എന്ന് പറയാനാകുന്ന ഒന്നിനെയും നമുക്ക് ഈ അപാരതയിൽ ദർശിക്കുവാൻ കഴിയുകയില്ല. അങ്ങനെയുള്ള തോന്നലുകളെല്ലാം വെറും ഭ്രമാത്മകത മാത്രമാണ്. ഒരേ വലിപ്പവും രൂപവുമാണെന്ന് ദൃശ്യമാകുന്ന ഏതൊന്നിലും അതിസൂക്ഷ്മമായി കണ്ണോടിക്കുകയാണെങ്കിൽ, ഭൗതികപരിമാണത്തിലോ ഊർജ്ജനിലയിലോ എന്തെങ്കിലും വൈവിധ്യം ദർശിക്കുവാനാകും. ഈ വൈവിധ്യമാണ് പ്രപഞ്ചത്തെ നിലനിറുത്തുന്നത്. ഇത്തരത്തിൽ നാം ഓരോരുത്തരും മറ്റുള്ളവരിൽനിന്നും തികച്ചും വ്യത്യസ്തരാണ്.\nചുറ്റുമുള്ള പലരെയും ആകർഷിക്കുവാൻപോന്ന ചില പ്രത്യേക ശാരീരികസവിശേഷതകൾ ഓരോരുത്തരിലും ഉണ്ടായിരിക്കും. ഈ ശാരീരികസവിശേഷതകൾ എല്ലാംതന്നെ രാശിയുമായി ബന്ധപ്പെട്ട് നിലകൊള്ളുന്നു. ഓരോ രാശിയിലെയും ഈ സവിശേഷതകളിൽ വളരെ ആകർഷണീയമായ ചിലതുണ്ട്. അവ ആ രാശിയിലുള്ളവരിൽ എടുത്തുകാണിക്കപ്പെട്ട് നിലകൊള്ളുകയും ചെയ്യും. അങ്ങനെ നിങ്ങളുടെ രാശി നിങ്ങൾക്കുവേണ്ടി പകർന്നുനൽകുന്ന ആ ശാരീരിക സവിശേഷതകൾ എന്തൊക്കെയാണെന്ന് നോക്കാം.\nമേടം - പുരികങ്ങൾ\nഅഗ്നിയുടെ സ്വാധീനം ഏറ്റവും കൂടതലായി താങ്കളിൽ ഉണ്ടെന്ന് അറിയപ്പെടുന്നു. കൺപുരികമാണ് താങ്കളുടെ ഏറ്റവും ആകർഷണീയമായ ശരീരഭാഗം. താങ്കളുടെ നിഷ്‌കളങ്കതയോ, അതുമല്ലെങ്കിൽ രൗദ്രഭാവത്തെയോ വെളിവാക്കാൻ കൺപുരികം സഹായിക്കുന്നു. മനോനിലയിലുള്ള താങ്കളുടെ വൈവിധ്യങ്ങളെയും കൺപുരികങ്ങൾ വെളിവാക്കുന്നു.\nഇടവം - അധരങ്ങൾ\nവസ്തുക്കളെ സ്പർശിച്ചുനോക്കുന്നത് താങ്കൾ വളരെയേറെ ഇഷ്ടപ്പെടുന്നു. ശരീരത്തിലെ ഏറ്റവും സംവേദനാത്മകമായ ഭാഗങ്ങളിൽ സ്പർശിക്കുന്നത് താങ്കൾക്ക് ഏറ്റവും വലിയ ആനന്ദം നൽകുന്നു. താങ്കൾക്കുള്ള ആശ്ചര്യകരമായ ശാരീരികസവിശേഷതകളിൽ ഒന്ന് താങ്കളുടെ അധരങ്ങളാണ്.\nമിഥുനം - ശരീരവർണ്ണം\nശരീരവർണ്ണമാണ് ഈ രാശി താങ്കൾക്ക് നൽകിയിരിക്കുന്ന ഏറ്റവും വലിയ സവിശേഷത. വളരെ വലിയ ആകർഷണീയതയാണ് താങ്കളുടെ വർണ്ണം താങ്കൾക്ക് നൽകുന്നത്. എപ്പോഴും ആഹ്ലാദകരമായിരിക്കാൻ ശ്രമിക്കുന്ന താങ്കൾ തമാശകൾ പറയുവാനും കേൾക്കുവാനും ഇഷ്ടപ്പെടുന്നു.\nകർക്കിടകം - ഉദരം\nതാങ്കളുടെ രാശി താങ്കൾക്ക് നൽകിയിരിക്കുന്ന ഏറ്റവും നല്ല ശാരീരികസവിശേഷത ഉദരമാണ്. താങ്കളുടെ ആത്മചേതനയും മറ്റുള്ളവർക്കുവേണ്ടിയുള്ള ദയാവായ്പും ഉദരത്തിൽ പ്രകടമാണ്. വളരെ ആകർഷണീയമായ ആകൃതിയിലായിരിക്കും താങ്കളുടെ ഉദരം കാണപ്പെടുക. ഈ രാശിക്കാർ പ്രിയപ്പെട്ടവരെ മൃദുലതയോടും മാതൃവാത്സല്യത്തോടും പരിചരിക്കുന്നു.\nചിങ്ങം - കേശം\nതാങ്കളുടെ ഏറ്റവും നല്ല സവിശേഷതയെ കേശം വെളിവാക്കുന്നു. വിശ്വസ്തതയെയാണ് ഈ ശാരീരികസവിശേഷത സൂചിപ്പിക്കുന്നത്. ഗംഭീരഭാവം എപ്പോഴും ഉൾക്കൊണ്ടിരിക്കുന്നു എന്നതിനാൽ വളരെ വലിയ ഒരു സാന്നിദ്ധ്യമാണ് താങ്കളിൽനിന്നും ഉണ്ടാകുന്നത്. മറ്റെല്ലാ രാശിക്കാരിലുംവച്ച് ഏറ്റവും കൂടുതൽ ആത്മവിശ്വാസം ഈ രാശിക്കാർക്കാണ് ഉള്ളത്.\nകന്നി - ചർമ്മം\nരാശിയെ അടിസ്ഥാനമാക്കി താങ്കളുടെ ഏറ്റവും ആകർഷണീയമായ ശാരീരികസവിശേഷത ചർമ്മമാണ്. ചർമ്മപരിരക്ഷണത്തിൽ വളരെയേറെ ശ്രദ്ധകാണിക്കുന്ന താങ്കളെ സംബന്ധിച്ച് ഇത് അറിവുള്ള കാര്യവുമാണ്. കഠിനാദ്ധ്വാനവും ചിട്ടയായ രീതികളും താങ്കളെ എടുത്തുകാണിക്കുന്നുണ്ട് എങ്കിലും ചർമ്മത്തിന്റെ വശ്യത കാര്യങ്ങളെ എളുപ്പമാക്കുന്നു.\nതുലാം - പൃഷ്ഠം\nമറ്റുള്ളവരുമായി എല്ലായ്‌പ്പോഴും സ്വരൈക്യത്തിലായിരിക്കണമെന്ന് ചിന്തിക്കുന്ന താങ്കളിലെ ഏറ്റവും ആകർഷണീയമായ ശരീരസവിശേഷത പൃഷ്ഠഭാഗമാണ്. മനോഹരമായ പൃഷ്ഠഭാഗം എത്രത്തോളം കോമളഭാവവും ദയാവായ്പും താങ്കൾക്കുണ്ടെന്ന് വെളിവാക്കുന്നു.\nവൃശ്ചികം - കാമോദ്ദീപക സ്ഥാനങ്ങൾ\nതാങ്കളുടെ ഏറ്റവും നല്ല ശാരീരികസവിശേഷത ശരീരത്തിലെ കാമോദ്ദീപക സ്ഥാനങ്ങളാണ്. ഉൾക്കൊണ്ടിരിക്കുന്ന ശക്തിയെ അറിയുവാൻ താങ്കൾ ആഗ്രഹിക്കുന്നു. മാത്രമല്ല താങ്കൾക്ക് ഇത് കൈകാര്യം ചെയ്യുവാൻ അറിയാവുന്ന കാര്യവുമാണ്.\nധനു - മുതുക്\nരാശിചിഹ്നത്തെ അടിസ്ഥാനമാക്കി താങ്കളുടെ ഏറ്റവും സവിശേഷമായ ശരീരഭാഗം മുതുകാണ്. പിൻഭാഗമില്ലാത്ത വസ്ത്രങ്ങൾ ധരിച്ചും, അങ്ങനെ മറ്റുള്ളവരെ തങ്ങളിലേക്ക് ആകർഷിക്കുക എന്നതും താങ്കൾക്ക് വളരെ എളുപ്പത്തിൽ കഴിയുന്ന കാര്യങ്ങളാണ്.\nമകരം - കാലുകൾ\nതാങ്കളുടെ ഏറ്റവും നല്ല ശാരീരികസവിശേഷതയാണ് കാലുകൾ. നടന്നുപോകുമ്പോഴോ, അതുമല്ലെങ്കിൽ നൃത്തച്ചുവടുകൾ വയ്ക്കുമ്പോഴോ, ആളുകൾ താങ്കളുടെ കാലുകളിൽ ആകൃഷ്ടരാകും. പ്രവർത്തിയെടുക്കുമ്പോഴോ, ഏതെങ്കിലും സ്ഥലങ്ങളിൽ പോകുമ്പോഴോ, താങ്കളുടെ ആകർഷണീയത കാലുകളായിരിക്കും.\nകുംഭം - പാദങ്ങൾ\nരാശിചിഹ്നത്തെ അടിസ്ഥാനമാക്കി താങ്കളുടെ ഏറ്റവും മെച്ചപ്പെട്ട ശാരീരികസവിശേഷത പാദങ്ങളാണ്. പാദങ്ങൾകൊണ്ട് ഓടുവാൻ താങ്കൾ ഇഷ്ടപ്പെടുന്നു. സ്വാഭാവികമായും താങ്കളുടെ പാദങ്ങൾ മനോഹരമായിരിക്കുന്നു. ജീവിക്കുവാനുള്ള ഏറ്റവും മെച്ചമായ ഒരിടമാക്കി ഭൂമിയെ മാറ്റുവാനുള്ള ആശയങ്ങളുമായി മനസ്സിൽ വളരെയധികം നടക്കുവാൻ താങ്കൾ ആഗ്രഹിക്കുന്നു.\nമീനം - നയനങ്ങൾ\nതാങ്കൾക്കുള്ള ഏറ്റവും മെച്ചമായ ബാഹ്യസവിശേഷത നയനങ്ങളാണ്. മറ്റുള്ളവരുടെ പ്രതിരോധങ്ങളിലൂടെ നോക്കിക്കാണുവാൻ താങ്കൾ പ്രേരിപ്പിക്കപ്പെട്ടുകൊണ്ടിരിക്കും. അതിനാൽ ബാഹ്യമായി കാണുന്നതിനേക്കാൾ കൂടുതൽ ആഴത്തിൽ താങ്കൾ കാണും. മറ്റുള്ളവർക്ക് കഴിയുന്നതിനേക്കാളും നന്നായി പോരായ്മവന്ന ഒരു ആത്മാവിനെ സ്‌നേഹിക്കാൻവേണ്ടും ഒരുക്കം താങ്കൾക്കുണ്ട്.\nPhysical Features Of Each Zodiac Sign\ne Sun sign is more aboutaperson's inner drive, willpower, and motivation. The Ascendant is about how individuals present themselves to the world, including how they look


Story of Sini- A child rape women | സ്വവർഗാനുരാഗിയായ സിനി പെൺകുട്ടിയെ വരുതിയിൽ നിർത്തിയത് നഗ്‌നചിത്രങ്ങൾ ഫോണിൽ പകർത്തി ഭീഷണിപ്പെടുത്തി; കൃത്രിമ ലൈംഗിക ഉപകരണം സ്വയം നിർമ്മിച്ചത്; എപ്പോൾ വേണമെങ്കിലും വീട്ടിൽ വരാനുള്ള സ്വാതന്ത്ര്യവും ദുരുപയോഗം ചെയ്തു: ആൺവേഷം കെട്ടി പെൺകുട്ടിയെ പീഡിപ്പിച്ച സിനി ആളൊരു ജഗജില്ലി..! - MarunadanMalayali.com\nMarch 21, 2017 | 11:06 PM | Permalink\nകൊച്ചി: കൊച്ചിയിൽ പ്രായപൂർത്തിയാകാത്ത പെൺകുട്ടിയെ പ്രകൃതി വിരുദ്ധമായി പീഡിപ്പിച്ച കളത്തിപറമ്പിൽ വീട്ടിൽ ചിന്നാവി എന്ന് വിളിക്കുന്ന സിനിയെ (26) ആളൊരു ജഗജില്ലിയാണ്. സ്വവർഗാനുരാഗിയായ സിനി പെൺകുട്ടിയെ പീഡിപ്പിച്ചത് ആൺവേഷം കെട്ടിയാണ് പീഡിപ്പിച്ചത്. പൊലീസിന് മുന്നിൽ യുവതി വെൡപ്പെടുത്തിയത് ഞെട്ടിക്കുന്ന വിവരങ്ങളായിരുന്നു. കൃത്രിമ പുരുഷ ലൈംഗിക ഉപകരണം ഞാൻ വാങ്ങിയതല്ലെന്നു, സ്വന്തമായി ഉണ്ടാക്കിയതാണെന്നും കേട്ടമാത്രയിൽ തന്നെ പൊലീസിന് ഞെട്ടലുണ്ടായി. പന്ത്രണ്ടു വയസുകാരിയായ പെൺകുട്ടിയെ സിനി ആൺവേഷം ധരിച്ച് ലൈംഗികമായി പീഡിപ്പിച്ചത് കേട്ട് നാട്ടുകാർക്ക് അടക്കം ഞെട്ടലാണ് ഉണ്ടായത്. സിനി ഇപ്പോൾഇപ്പോൾ റിമാൻഡിലാണ്.\nപീഡനത്തിന് ഇരയായ കുട്ടിയും സിനിയും അയൽവാസിയും അടുത്ത സുഹൃത്തുക്കളുമായിരുന്നു. സിനിക്ക് എപ്പോൾ വേണമെങ്കിലും പെൺകുട്ടിയുടെ വീട്ടിൽ വരാനും എത്രനേരം വേണേലും കൂട്ടുകൂടാനും സ്വാതന്ത്ര്യമുണ്ടായിരുന്നു. ഈ സ്വാതന്ത്ര്യം മുതലെടുത്താണ് സിനി പെൺകുട്ടിയെ ദുരുപയോഗം ചെയ്തത്. ഇവർ തമ്മിൽ അടുത്ത സൗഹൃദം ഉണ്ടായിരുന്നെങ്കിലും അത് ലൈംഗികതയിലേക്ക് നീങ്ങുമെന്ന് സ്വപ്‌നത്തിൽ പോലും വീട്ടികാർ ധരിച്ചിരുന്നില്ല.\nതൃശൂരിലെ ജൂലറി ഉടമയെ പറ്റിച്ചത് കുമരകത്തേയും കോവളത്തേയും കന്യാകുമാരിയിലേയും റിസോർട്ട് ഉടമയെന്ന് പരിചയപ്പെടുത്തി; നടരാജ വിഗ്രഹവും ഗണപതി വിഗ്രഹവും വിൽക്കാനാണെന്ന് പറഞ്ഞ് ലക്ഷങ്ങൾ തട്ടി; റിസോർട്ട് ഉടമയ്‌ക്കൊപ്പം കിടപ്പറ പങ്കിട്ട് റിക്കോർഡ് ചെയ്തു നേടിയത് 50 ലക്ഷം; ശ്രീജ..ശാലിനി...ഗായത്രി...മേരി തുടങ്ങിയ പേരുകളിൽ ചതിച്ചും വഞ്ചിച്ചും പൂമ്പാറ്റ സിനി സമ്പാദിച്ചത് കോടികൾ\nസ്വവർഗാനുരാഗിയായ സിനി പെൺകുട്ടിയുടെ നഗ്‌നചിത്രങ്ങൾ ഫോണിൽ പകർത്തിയാണ് പെൺകുട്ടിയെ വരുതിയിൽ നിർത്തിയത്. എതിർത്തെങ്കിലും സിനി നിർബന്ധപൂർവം ചിത്രങ്ങൾ പകർത്തിയെന്നാണ് കുട്ടി അന്വേഷണ സംഘത്തിന് മൊഴി നൽകിയിട്ടുള്ളത്. വസ്ത്രം മാറുന്ന രംഗങ്ങളാണ് സിനി അധികവും പകർത്തിയിട്ടുള്ളത്. സിനി പെൺകുട്ടിയെ പ്രകൃതിവിരുദ്ധ പീഡനത്തിന് ഇരയാക്കിയെന്ന് പരാതി ലഭിച്ചതിന്റെ അടിസ്ഥാനത്തിൽ പൊലീസ് ഇവരുടെ വീട്ടിൽ പരിശോധിക്കുകയും ദൃശ്യങ്ങൾ പകർത്തിയ ഫോണും സിം കാർഡുകളും കണ്ടെടുക്കുകയും ചെയ്തു.\nപെൺകുട്ടിയെ വരുതിയിലാക്കാനാണ് നഗ്‌നദൃശ്യങ്ങൾ പകർത്തിയത്. ഇതിനായി നേരത്തേ ചില പദ്ധതികൾ ആസൂത്രണം ചെയ്‌തെങ്കിലും ഒന്നും നടന്നില്ല. പിന്നീടാണ് സിനി പുരുഷനെന്ന വ്യാജേന പെൺകുട്ടിയുമായി അടുക്കാൻ തുടങ്ങിയത്. താൻ ആണാണെന്നും യഥാർത്ഥ പേര് സനീഷ് എന്നാണെന്നും മറ്റുള്ളവരുടെ മുന്നിൽ പെൺവേഷം കെട്ടി അഭിനയിക്കുകയാണെന്നും പെൺകുട്ടിയെ പറഞ്ഞ് വിശ്വസിപ്പിച്ചു. തുടർന്നാണ് പീഡന പരമ്പര അരങ്ങേറുന്നത്. ആദ്യം പീഡിപ്പിക്കാൻ ശ്രമം നടത്തിയെങ്കിലും കുട്ടി വഴങ്ങിയില്ല.\nഇതിനുശേഷമാണ് ഫോണിൽ പകർത്തിയ ദൃശ്യങ്ങൾ യൂ ട്യൂബ് അടക്കമുള്ള നവമാധ്യമങ്ങളിൽ പ്രദർശിപ്പിക്കുമെന്ന് ഭീഷണിപ്പെടുത്തി പീഡിപ്പിച്ചത്. പെൺകുട്ടിയെ വീട്ടിലേക്ക് വിളിച്ചുവരുത്തിയ ശേഷം ദേഹത്ത് കൃത്രിമ പുരുഷ ലൈംഗിക ഉപകരണം ഘടിപ്പിച്ചാണ് സിനി പീഡിപ്പിച്ചിരുന്നത്. പെൺകുട്ടിയുടെ വീട്ടിൽ വച്ച് മൂന്ന് തവണയും ഇവർ പീഡിപ്പിച്ചിട്ടുണ്ട്. പുരുഷനെന്ന് തെളിയിക്കുന്നതിനായാണ് ഇങ്ങനെ ചെയ്തതെന്നാണ് സിനി പറയുന്നത്. കൃത്രിമ ലൈംഗിക ഉപകരണം ഇവർ സ്വയം നിർമ്മിച്ചതാണെന്ന് പൊലീസ് പറയുന്നു. സിനിയുടെ വീട്ടിൽ നടത്തിയ പരിശോധനയിൽ ഇതും കണ്ടെടുത്തിട്ടുണ്ട്.\nനിരന്തരം പ്രകൃതിവിരുദ്ധ പീഡനത്തിന് ഇരയായ പെൺകുട്ടി കുറച്ചുനാളായി മാനസികാസ്വാസ്ഥ്യം പ്രകടിപ്പിച്ചിരുന്നു. കുട്ടിയിലുണ്ടായ മാറ്റങ്ങൾ നിരീക്ഷിച്ച മാതാപിതാക്കൾ പെൺകുട്ടിയുടെ ബാഗ് തുറന്ന് പരിശോധിച്ചപ്പോഴാണ് സനീഷ് എന്ന പേരിൽ സിനി കുട്ടിക്ക് നൽകിയ പ്രണയ ലേഖനങ്ങൾ കണ്ടെത്തിയത്. സനീഷ് പെൺകുട്ടിയുടെ കാമുകനായിരിക്കുമെന്നാണ് വീട്ടുകാർ ആദ്യം കരുതിയത്. മാതാപിതാക്കൾ ചൈൽഡ്‌ലൈൻ പ്രവർത്തകരുടെ സഹായം തേടുകയും യാഥാർത്ഥ്യങ്ങൾ മനസിലാക്കുകയും ചെയ്തു. പിന്നീട് പൊലീസിലും പരാതി നൽകി. പൊലീസ് നടത്തിയ പ്രാഥമിക പരിശോധനയിൽ കത്തുകൾ അയച്ചത് സിനിയാണെന്ന് കണ്ടെത്തി.\nതുടർന്ന്, നടത്തിയ അന്വേഷണത്തിൽ സിനി ആൺവേഷം ധരിച്ച് കുട്ടിയെ പ്രകൃതിവിരുദ്ധമായി പീഡിപ്പിച്ചതായി കണ്ടെത്തി. പൊലീസ് സിനിയെ എറണാകുളം ജനറൽ ആശുപത്രിയിൽ വിദഗ്ദ്ധ പരിശോധനയ്ക്ക് ഹാജരാക്കി. പള്ളുരുത്തി സി.ഐ കെ.ജി അനീഷിന്റെ നേതൃത്വത്തിൽ നടത്തിയ അന്വേഷണത്തിലാണ് സംഭവത്തിന് പിന്നിലെ ചുരുളഴിഞ്ഞത്. പെൺകുട്ടിയുടെ വീട്ടുകാർ പൊലീസിൽ പരാതിപ്പെടുന്ന സമയത്തും സിനി പഴയപോലെ പെൺകുട്ടിയുടെ വീട്ടിൽ വരികയും കുട്ടിയുമായി ചങ്ങാത്തം കൂടുകയും ചെയ്തിരുന്നു. എന്നാൽ, ആ സാഹചര്യത്തിൽ പോലും പെൺകുട്ടിയുടെ വീട്ടുകാർക്ക് സിനിയെക്കുറിച്ച് യാതൊരുവിധ സംശയവും തോന്നിയില്ല.


Latest adobe illustrator ജോലി in noida | യൂത്ത്4വേല\nനിലവിലെ തിരയൽ: adobe illustrator noida\nതൊഴിലാളികളെക്കുറിച്ചുള്ള രസകരമായ വസ്തുതകൾ noida ൽ adobe illustrator പ്രഫഷണൽസ്\nഇയ്യോബ് അവസരങ്ങൾ - മൊത്തം0(0%) ജോലി ഉണ്ട് ADOBE ILLUSTRATOR വേണ്ടി noida ലെ പ്രൊഫഷണലുകൾ മൊത്തം 96737 തൊഴിലവസരങ്ങൾ നിന്നു പോസ്റ്റ്. noida ൽ ADOBE ILLUSTRATOR ൽ നുള്ള അവ തുറന്നുകാട്ടുന്ന0കമ്പനി കാണുക, പിന്തുടരുക.\nഎതിരാളികളെ തൊഴിലന്വേഷകരുടെ കുറിച്ച് - ഈ 69 (0%) അംഗങ്ങൾ 5067913 എണ്ണം യൊഉഥ്൪വൊര്ക് ൽ noida ൽ 96737 ഉണ്ട്. രജിസ്റ്റർ & നിങ്ങളുടെ യുവതലമുറ4വർക്ക് പ്രൊഫൈൽ നിർമ്മിക്കുക, ശ്രദ്ധിക്കപ്പെടാൻ ശ്രദ്ധിക്കുകയും നിങ്ങളുടെ കഴിവുകൾ അറിയുകയും ചെയ്യുക.\nസാധ്യതയുള്ള 69 സാധ്യതയുള്ള പൊരുത്തപ്പെടുന്ന ജോലി ADOBE ILLUSTRATOR വേണ്ടി ജോലി ഓരോ വില്കാം noida ൽ കൂടെ. മികച്ച തൊഴിലവസരങ്ങൾ ലഭിക്കാൻ ചുവടെ വേഗത്തിൽ പ്രയോഗിക്കുക.\nതൊഴിലവസരങ്ങളുമായി താരതമ്യപ്പെടുത്തുമ്പോൾ തൊഴിൽ അന്വേഷിക്കുന്ന ആളുകളുടെ എണ്ണം താരതമ്യം ചെയ്യുന്ന മാർക്കറ്റിങ് പഠനമാണിത്. ഇയ്യോബ് വിശകലനം ഓരോ വിദ്യാർഥികൾ ശരാശരി 69 ഓരോ ADOBE ILLUSTRATOR ജോലി in NOIDA സാധ്യതയുള്ള തൊഴിലന്വേഷകരുടെ കുറിച്ച് ഉണ്ട് എന്നാണ്.\nലഭ്യമായ adobe illustrator ആവശ്യം അതായത് മൊത്തം തൊഴിലവസരങ്ങൾ ഒരു പ്രധാന വിതരണ അതായത് ലഭ്യമായ കഴിവുകൾ തമ്മിലുള്ള അന്തരം ഉണ്ട്.\n0 (0%) ADOBE ILLUSTRATOR 69 (0%) എണ്ണം കഴിവുകൾ ഇല്ലാതെ യുവാക്കൾ 5067913 യൂത്ത് രജിസ്റ്റർ അപേക്ഷിച്ച് ലിസ്റ്റ് മൊത്തം 96737 തൊഴിലവസരങ്ങൾ നിന്നു ജോലി ഉണ്ട് പ്ലാറ്റ്ഫോം.\nവേണ്ടി adobe illustrator ലഭ്യമായ ജോലി ശരാശരി എണ്ണം കൂടുതൽ ആണ് തൊഴിലന്വേഷകരുടെ ശരാശരി എണ്ണം. അതിനാൽ നിങ്ങൾക്കൊരു കടുത്ത മത്സരമുണ്ട്.\nഉദ്യോഗാർത്ഥികളെ adobe illustrator ൽ noida പ്രൊഫഷണലുകൾ കമ്പനികൾ\nശമ്പളത്തിനായി Adobe Illustrator ജോലി ൽ Noida എന്താണ്\nAdobe Illustrator Jobs ജോലികൾ In Noida എന്നതിനായി തൊഴിൽ യോഗ്യതയുള്ളവരുടെ വിദ്യാഭ്യാസ യോഗ്യത എന്താണ്?\nAdobe Illustrator ജോലികൾ In Noida എന്നതിനുള്ള തൊഴിലുടമകളുടെ കഴിവുകളും കഴിവും?\nAdobe Illustrator ജോലികൾ In Noida എന്നതിനായി പ്രവർത്തിക്കുന്ന മികച്ച കമ്പനികൾ ഏതാണ്


ഐപിഎല്ലിലേത് ഏറ്റവും ദുര്‍ബലമായ ബയോ ബബിള്; ഇന്ത്യയിലെ ശുചിത്വമില്ലായ്മ വലിയ പ്രശ്‌നം; യുഎഇയില് തന്നെയായിരുന്നെങ്കില് പ്രശ്‌നമില്ലായിരുന്നു; ഐപിഎല്ലില് നിന്ന് പിന്മാറിയതിന് പിന്നാലെ പ്രതികരണവുമായി ആദം സാംപ – Utharadesam\nഐപിഎല്ലിലേത് ഏറ്റവും ദുര്‍ബലമായ ബയോ ബബിള്; ഇന്ത്യയിലെ ശുചിത്വമില്ലായ്മ വലിയ പ്രശ്‌നം; യുഎഇയില് തന്നെയായിരുന്നെങ്കില് പ്രശ്‌നമില്ലായിരുന്നു; ഐപിഎല്ലില് നിന്ന് പിന്മാറിയതിന് പിന്നാലെ പ്രതികരണവുമായി ആദം സാംപ\nApril 28, 2021 Published Time: 6:24 PM\nമുംബൈ: ഐപിഎല്ലിലെ ബയോ ബബിള് സംവിധാനത്തെ കുറിച്ച് വെളിപ്പെടുത്തി ഓസ്‌ട്രേലിയന് താരം ആദം സാംപ. താന് ഭാഗമായതില് വെച്ച് ഏറ്റവും ദുര്‍ബലമായ ബയോ ബബിള് സംവിധാനമാണ് ഐപിഎല്ലിലേതെന്നും ഇന്ത്യയിലെ ശുചിത്വത്തെ കുറിച്ചും ആശങ്ക വേണ്ടതാണെന്നും ബെംഗളൂരു റോയല് ചാലഞ്ചേഴ്‌സിന്റെ ഓസീസ് താരം പറഞ്ഞു. ഇന്ത്യയിലെ കോവിഡ് വ്യാപനത്തെ തുടര്‍ന്ന് ഐപിഎല് ക്യാമ്പ് വിട്ടതിന് പിന്നാലെയാണ് അദ്ദേഹത്തിന്റെ പ്രതികരണം.\nഏതാനും ബയോ ബബിളുകളില് ഞങ്ങള് ഭാഗമായി കഴിഞ്ഞു. കൂട്ടത്തില് ഏറ്റവും ദുര്‍ബലമായി തോന്നിയത് ഐപിഎല്ലിലേത് ആണ്. ഇന്ത്യയിലെ ശുചിത്വത്തെ കുറിച്ചും കൂടുതല് ശ്രദ്ധാലുവായിരിക്കണം എന്നാണ് എല്ലായ്‌പ്പോഴും കേള്‍ക്കുന്നത്. ആറ് മാസം മുമ്പ് യുഎഇയില് ഐപിഎല് നടന്നപ്പോള് ഇങ്ങനെ തോന്നിയിരുന്നില്ല. ആദം സാംപ പറഞ്ഞു.\nദുബായില് നടന്ന ഐപിഎല് എല്ലാ അര്‍ഥത്തിലും സുരക്ഷിതമാണ് എന്ന തോന്നലാണ് നല്‍കിയത്. ഇത്തവണയും യുഎഇയില് ആയിരുന്നെങ്കില് നല്ലതായിരുന്നു. എന്നാല് ഒരുപാട് രാഷ്ട്രീയ കാര്യങ്ങള് ഇതിന് പിന്നിലുണ്ട്. ഈ വര്‍ഷം അവസാനമാണ് ട്വന്റി 20 ലോകകപ്പ് ഇവിടെ നടക്കുന്നത്. ക്രിക്കറ്റ് ലോകത്ത് അടുത്ത ചര്‍ച്ചാ വിഷയമാവുന്നത് ഇതായിരിക്കും. ആറ് മാസം ഒരു വലിയ കാലയളവാണ്.\nഐപിഎല് ഇപ്പോള് തുടരുന്നത് ഒരുപാട് പേര്‍ക്ക് ആശ്വാസമാവും എന്ന് പറയുന്നു. എന്നാലത് അവരുടെ വ്യക്തിപരമായ അഭിപ്രായം മാത്രമാണ്. തന്റെ പ്രിയപ്പെട്ടവരില് ഒരാള് മരണ കിടക്കയില് കിടക്കുമ്പോള് അവര്‍ക്ക് ക്രിക്കറ്റ് പ്രധാന്യം അര്‍ഹിക്കുന്നതാവില്ല. ഇവിടുത്തെ സാഹചര്യങ്ങളില് പരിശീലനം നടത്താന് പോലുമുള്ള പ്രചോദനം നല്‍കുന്നില്ലെന്ന് ആദം സാംപ പറഞ്ഞു.\nആശുപത്രികളില് മരുന്ന് ക്ഷാമം നേരിടുമ്പോള് കോവിഡ് മരുന്നുകള് എങ്ങനെയാണ് അയാള് വിതരണം ചെയ്യുന്നത്? ആരാണ് അതിന് അധികാരം നല്‍കിയത്? ഗൗതം ഗംഭീറിനെ ചോദ്യം ചെയ്ത് ഡെല്‍ഹി ഹൈക്കോടതി


Emalayalee.com - കോവിഡ് കവർന്ന5ലക്ഷം ജീവന് പ്രസിഡന്റിന്റെ ശ്രദ്ധാഞ്ജലി; ജൂണിൽ6ലക്ഷമാകും\nകോവിഡ് കവർന്ന5ലക്ഷം ജീവന് പ്രസിഡന്റിന്റെ ശ്രദ്ധാഞ്ജലി; ജൂണിൽ6ലക്ഷമാകും\nAMERICA 23-Feb-2021 മീട്ടു\nജോ ബൈഡന്റെ ഉദ്ഘാടന ചടങ്ങിന്റെ തലേരാത്രി, ലിങ്കൺ മെമ്മോറിയൽ റിഫ്ലെക്റ്റിംഗ് പൂളിൽ കോവിഡ് ബാധിച്ച് മരിച്ച 400,000 അമേരിക്കക്കാർക്കായി ദേശീയ വിലാപ ചടങ്ങ് നടത്തുകയും പ്രതീകാത്മകമായി 400 ദീപങ്ങൾ തെളിക്കുകയും ചെയ്തിരുന്നു. യുഎസിലെ കോവിഡ് മരണസംഖ്യ തിങ്കളാഴ്ച വൈകുന്നേരം 500,000 ൽ എത്തി. മരണമടഞ്ഞ എല്ലാവരേയും ഓർമ്മിക്കണമെന്ന് പ്രസിഡന്റ് ജനങ്ങളോട് അഭ്യർത്ഥിച്ചുകൊണ്ട്, വീണ്ടുമൊരു അനുസ്മരണ ശുശ്രൂഷ നടത്തി.\nവൈറ്റ് ഹൗസ് സൗത്ത് ലോണിൽ (പുൽത്തകിടി) നിന്ന് ബാൽക്കണി വരെ നീളുന്ന വഴിത്താരയിൽ മെഴുകുതിരികളാൽ ചുറ്റപ്പെട്ട ബൈഡനും വൈസ് പ്രസിഡന്റ് കമല ഹാരിസും ഒരു നിമിഷം ഒന്നും സംസാരിക്കാതെ അമേരിക്കക്കാരുടെ ദുഃഖം നെഞ്ചിലേറ്റി നിന്നു. പിന്നീട് രോഗശാന്തിയുടെ പ്രതീക്ഷ പകരുന്ന ആശ്വാസവാക്കുകൾ പങ്കുവച്ചു.\nഅമേരിക്കയിൽ ജനിച്ചവരോ കുടിയേറിവന്നവരോ എന്നതല്ല, അമേരിക്കയിൽ അവാസന ശ്വാസം എടുത്തവർ എന്നതിന് ഊന്നൽ നൽകിക്കൊണ്ടാണ് മരണപ്പെട്ടവർക്ക് ബൈഡൻ ശ്രദ്ധാഞ്ജലി അർപ്പിച്ചത്.\nഅടുത്ത അഞ്ച് ദിവസത്തേക്ക് ഫെഡറൽ പതാകകൾ പകുതി താഴ്ത്തണമെന്നും അദ്ദേഹം ആഹ്വാനം ചെയ്തു. ലോകമഹായുദ്ധങ്ങളിലും വിയറ്റ്നാം യുദ്ധത്തിലും മരണമടഞ്ഞ അമേരിക്കക്കാരുടെ എണ്ണം കൂട്ടിയാൽ പോലും കോവിഡ് കവർന്നെടുത്ത ജീവനുകളുടെ അത്ര വരില്ലെന്ന് ബൈഡൻ പറഞ്ഞു.\nതന്റെ സ്വകാര്യ സങ്കടങ്ങളെക്കുറിച്ച് പ്രസിഡന്റ് പലപ്പോഴും സംസാരിക്കാറുണ്ട്. മകൻ ബ്യൂ 2015 മെയ് മാസത്തിൽ നാല്പത്തിയാറാം വയസ്സിൽ മരണപ്പെട്ടതിന്റെയും ആദ്യ ഭാര്യയെയും മകളെയും 1972 ൽ വാഹനാപകടത്തിൽ നഷ്ടപ്പെട്ടതിന്റെയും വേദന പങ്കുവച്ചുകൊണ്ട്, ഉറ്റവർ നഷ്ടപ്പെട്ട ഓരോ അമേരിക്കക്കാരന്റെയും ദുഃഖത്തിന്റെ കാഠിന്യം തനിക്ക് മനസിലാക്കാൻ സാധിക്കുമെന്ന് ബൈഡൻ പറയാറുണ്ട്.\nഓരോ ദിവസവും കോവിഡ് മരണങ്ങളുടെ എണ്ണം ഉയരുന്നുണ്ടെങ്കിൽപോലും, രാജ്യത്തുടനീളം പുരോഗതിയുടെ ലക്ഷണങ്ങളുണ്ട്.\nജനുവരി പകുതി മുതൽ, ആശുപത്രിയിൽ പ്രവേശിക്കുന്നവരുടെ എണ്ണം കുറഞ്ഞിട്ടുണ്ട്. പുതിയ കേസുകളുടെ എണ്ണം കഴിഞ്ഞ രണ്ടാഴ്ചയ്ക്കിടെ 40 ശതമാനത്തിലധികം കുറയുകയും ജനുവരി 8 ന്റെ ഉയർന്ന കണക്കുകളെ അപേക്ഷിച്ച് 70 ശതമാനം കുറയുകയും ചെയ്തതായി ന്യൂയോർക് ടൈംസ് ഡാറ്റാബേസ് വ്യക്തമാക്കുന്നു.\nമാസ്ക് ധരിക്കുന്നതും, സാമൂഹിക അകലം പാലിക്കുന്നതും, പ്രതിരോധ കുത്തിവയ്പ്പുകളുടെ വിതരണം ത്വരിതപ്പെടുത്തിയതും രോഗികളുടെ എണ്ണം കുറയ്ക്കാൻ സഹായകമായിട്ടുണ്ടെന്ന് വിദഗ്ദ്ധർ വിലയിരുത്തുന്നു. രാജ്യത്തെ 12 ശതമാനം ആളുകൾ വാക്സിന്റെ ഒരു ഡോസ് വീതവും,5ശതമാനം പേർ ഇരുഡോസുകളും സ്വീകരിച്ചത് ഏറെ ആശ്വാസകരമാണ്.\nഒരു വര്‍ഷം തികയും മുൻപേ കോവിഡ് മരണസംഖ്യ5ലക്ഷം കടന്നു\n2020 ഫെബ്രുവരി 29 ന് കാലിഫോർണിയയിലാണ് അമേരിക്കയിലെ ആദ്യ കോവിഡ് മരണം റിപ്പോർട്ട് ചെയ്യപ്പെടുന്നത്. 50 പിന്നിട്ട ഒരാളാണ് അന്ന് മരണപ്പെട്ടത്. ആദ്യ കോവിഡ് മരണത്തിന്റെ ഒന്നാം വാർഷികത്തിന് ഒരാഴ്‌ച ബാക്കി നിൽക്കെ രാജ്യത്തെ കോവിഡ് മരണസംഖ്യ5ലക്ഷം കടന്നിരിക്കുകയാണ്.\nഒന്നാം ലോകമഹായുദ്ധം, രണ്ടാം ലോക മഹായുദ്ധം, വിയറ്റ്നാം യുദ്ധം എന്നിവയിൽ നഷ്ടപ്പെട്ട അമേരിക്കക്കാരുടെ എണ്ണം കൂട്ടിയാൽ പോലും ഒരു വർഷത്തിനുള്ളിൽ കോവിഡ് കവർന്നെടുത്തത്ര വരില്ല.\nട്രംപ് ഭരണകൂടം നടത്തിയ തെറ്റായ നടപടികളുടെ തുടർച്ചയാണ് ഈ ദുരന്തമെന്നാണ് വിലയിരുത്തുന്നത്.\nഓരോ മണിക്കൂറിലും 150- ലധികം ആളുകൾ കോവിഡിന് കീഴടങ്ങുന്ന സാഹചര്യത്തിലാണ്, ജോ ബൈഡൻ അധികാരം ഏറ്റെടുക്കാൻ ഒരുങ്ങുന്നത്. അദ്ദേഹത്തിന്റെ ഉദ്ഘാടനത്തിന് ഒരാഴ്ച മുമ്പ് പ്രതിദിന കോവിഡ് മരണം യുഎസിൽ 4,400 എന്ന റെക്കോർഡിലെത്തി.\nബൈഡൻ പ്രസിഡൻസിയിലേക്ക് എത്തി ഒരു മാസം പിന്നിട്ടപ്പോൾ തന്നെ, പുതിയ കേസുകളിൽ കുറവ് പ്രകടമായി തുടങ്ങി. നാലാമതൊരു കോവിഡ് കുതിപ്പുകൂടി ഉണ്ടാകാനുള്ള സാഹചര്യം ഒഴിവാക്കാനാകുമെന്ന പ്രതീക്ഷയിലാണ് ബൈഡന്റെ കോവിഡ് 19 ടാസ്‌ക് ഫോഴ്‌സ്. ജൂലൈ മാസത്തോടെ 300 മില്യൺ അമേരിക്കക്കാരെ വാക്സിനേറ്റ് ചെയ്യാനുള്ള പദ്ധതിക്കൊപ്പം വിദ്യാർത്ഥികൾക്ക് വിപുലീകരിച്ച ഹൈബ്രിഡ് ക്ലാസുകളുമായി സ്കൂളുകൾ തുറക്കാൻ ആവശ്യമായ സജ്ജീകരണങ്ങളും ആസൂത്രണം ചെയ്യുന്നുണ്ട്.\nബൈഡൻ അധികാരമേറ്റ ശേഷം വൈറ്റ് ഹൗസിൽ ആരംഭിച്ച കോവിഡ് ബ്രീഫിങ് ജനങ്ങൾ കോവിഡ് മാനദണ്ഡങ്ങൾ കൃത്യമായി പാലിക്കുന്നതിനും അവരിൽ അവബോധം സൃഷ്ടിക്കുന്നതിനും മികച്ച രീതിയിൽ സഹായകമായി. ഒരാഴ്ചയിൽ മൂന്ന് കോവിഡ് -19 ബ്രീഫിംഗുകളാണ് ഉള്ളത്. ആളുകളുടെ സംശയങ്ങൾക്ക് മറുപടി നൽകുന്ന ചോദ്യോത്തര സെഷനുകളാണ് ഇതിന്റെ ഹൈലൈറ്റ്.\nയുഎസിലെ കോവിഡ് കേസുകൾ അഞ്ച് ആഴ്ചയായി കുറഞ്ഞുവരുന്നതിന്റെ കാരണം മാസ്ക് ധരിക്കുന്നതും, സാമൂഹിക അകലം പാലിക്കുന്നതും, പ്രതിരോധ കുത്തിവയ്പ്പുകളുടെ വിതരണം ത്വരിതപ്പെടുത്തിയതും ആണെന്ന് വിദഗ്ദ്ധർ വിലയിരുത്തുന്നു.\nകുട്ടികൾക്ക് നൽകുന്ന വാക്സിനുകൾക്കായുള്ള പരീക്ഷണങ്ങൾ നടക്കുന്നുണ്ടെന്നും അധികം വൈകാതെ എത്തിച്ചേരുമെന്നും ബൈഡന്റെ മുഖ്യ മെഡിക്കൽ ഉപദേഷ്ടാവ് ഡോ. ആന്റോണി ഫൗച്ചി വ്യക്തമാക്കി.\n12 വയസ്സ് വരെ പ്രായമുള്ളവരിലാണ് ഫൈസർ പരീക്ഷണം നടത്തിവരുന്നത്. ഏപ്രിലിൽ, 5- 12 വയസ് വരെയുള്ള കുട്ടികളിലും വാക്സിൻ പഠനം നടത്താനാണ് കമ്പനിയുടെ പദ്ധതി. ഇതിന് കുറഞ്ഞത് ഒരു വർഷമെടുക്കും.\nകുട്ടികളിൽ വാക്സിൻ സുരക്ഷിതമാണോയെന്നറിഞ്ഞ് അതിന്റെ ഫലപ്രാപ്തിയും രോഗപ്രതിരോധ പ്രതികരണവും താരതമ്യപ്പെടുത്തി ആയിരിക്കും അന്തിമ തീരുമാനം.\nഈ വർഷം ജൂണിൽ യു എസിലെ കോവിഡ് മരണസംഖ്യ 600,000 കടക്കുമെന്ന് വാഷിംഗ്ടൺ സർവകലാശാലയിൽ നിന്നുള്ള ഒരു പ്രവചന മാതൃകയിൽ പറയുന്നു. നിയന്ത്രണങ്ങൾ ലഘൂകരിക്കാൻ നിരവധി സംസ്ഥാനങ്ങൾ തുടങ്ങിയതുകൊണ്ട് മരണനിരക്ക് ഇതിനേക്കാൾ ഉയർന്നേക്കാം.